(26 ޑިސެމްބަރ 2019 އާ ގުޅޭ)\nއިޝްވާއަށް ދާރިއަން ޖަވާބު ދިނީ ބޯޖަހާލުމަކުންނެވެ. ކައިރީގަ ފެންނަ ހިސާބެއްގައި ވެއިޓަރެއް ފެންނަން ނެތުމުން ބިލްކަނޑާ ކައުންޓަރުގައި ހުރި ޒުވާނާއަށް ދާރިއަން އަތްހޫރާލިއެވެ. ގިނައިރެއްނުވެ އޭނާ ދާރިއަންމެންގެ ތިބި މޭޒު ދޮށަށް ވެއިޓަރަކު ފޮނުވާފިއެވެ. ބިލު ތައްޔާރުކޮށްގެން ގެނައުމުން އެއަށް ފައިސާ ލައި ވަގުތުން ވެއިޓަރާ ހަވާލުކުރުމަށްފަހު ދާރިއަން ތެދުވެއްޖެއެވެ. އޭނާއާއި އިޝްވާ މަގުމައްޗަށް ނުކުތީ އެކުއެކީއެވެ. ދާރިއަން ކާރު ނަގަން ދިޔައިރު އޭނާއާއެކު ވެސް އިޝްވާ އައެވެ.\nކުލިނިކުގެ ކުރިމައްޗަށް ދާރިއަންގެ ކާރު މަޑުކޮށްލިއެވެ. މިވަގުތަށް ކަމެއްޖެހިގެން ދިޔަނަމަވެސް އޭނާ ދާރިއަންއަށް ފަހުން ވަގުތެއް ހުސްކޮށްދޭނަން ކަމުގައި ބުނެލިއެވެ. އަދި މާނަވީ ހިނިތުންވުމަކާއެކު އޭނާގެ ގާތަށް ސެޝަންއެއް ނަގަން އައުމަށް ދާރިއަންއަށް ލަފާ އެރުވިއެވެ. ވަގުތުން ދާރިއަން ދެކޮޅު ހެދިއެވެ. އޭނާގެ ޖަވާބު އަންނާނީ އެހެންނޭ ހީވެފައި އިން އިޝްވާ ހޭންފެށިއެވެ. ހެމުންހެމުން އޭނާ ކާރުން ފޭބިއެވެ. ދާރިއަން ކާރު ދުއްވާލީ ކުލިނިކުގެ ދޮރުން އިޝްވާ ވަނުމުންނެވެ.\nރަސްމީ މަސައްކަތުގެ ގަޑި ނުނިމޭތީ އާތިޝް ފެންނަނީ ރަސްމީ ހެދުމެއްގައި ހުރިތަނެވެ. އޭނާ އެޕާޓްމެންޓަށް ވަދެގެން އައިރު ސޯފާގައި ރިޒްވާނު އިންތަން ފެނުނެވެ. އޭނާ އެ އިނީ އާތިޝްގެ އިންތިޒާރުގައިކަން އެނގުނެވެ. ބުރަކަށީގައި އަޅުވާފައި އޮތް ދަބަސް ނަގަމުން އާތިޝް އައިސް ރިޒްވާނުގެ ގާތުގައި އިށީނދެއްޖެއެވެ. ފުރަތަމަ ވެސް އާތިޝްއަށް އަހާލެވުނީ ކޮއްކޮގެ ހާލެވެ. ރިޒްވާނުގެ މޫނުން ފާޅުވި ނުތަނަވަސްކަން އާތިޝްއަށް ޖަވާބު ދިން ކަހަލައެވެ. ނަމަވެސް އޭނާ ނިކަން އަވަހަށް ލުއި ހިނިތުންވުމެއް އާތިޝްއާ ބަދަލުކޮށްލިއެވެ. އިރާދަކުރެއްވިއްޔާ ހުރިހާކަމެއް ވެސް ދެންވާނީ ރަނގަޅުކަމުގައި ހީކުރާށޭ ރިޒްވާނު ބުންޏެވެ.\n"އެކައުންޓް ޑީޓޭލްތައް ހިފައިގެން މިއައީ... ބައްޕަ ބޮޑު އިންވެސްޓްކުރަން ވިސްނަނީތަ؟" އާތިޝް އަހާލިއެވެ. ކުއްލި ގޮތަކަށް ވިޔަފާރިއާއި ގޭގެ ކުލީގެ އެކައުންޓުތަކުގެ ތަފްސީލު ގެނެސްދިނުމަށް ރިޒްވާނު އެދުމުން އާތިޝް ހުރީ ސުވާލު އުފެދިފައެވެ. ކޮންމެ ހަމަހުން ނޫނީ ރިޒްވާނު އެކައުންޓުތައް ބަލައެއް ނުހަދާނެއެވެ. އޭނާ އާތިޝްގެ އަތްމައްޗަށް ކަންކަން ދޫކޮށްލާފައި އޮންނަނީ އޭނާއަށް ފުރިހަމަ އިތުބާރުކުރާތީކަން ޚުދު އާތިޝްއަށް ވެސް އެނގެއެވެ.\nކޮފީ މޭޒުމަތީ ލެޕްޓޮޕް ބަހައްޓާލުމާއެކު އާތިޝް އެ ހުޅުވާލިއެވެ. ބޭނުންވާ ލިޔުންތަކައި ތަފާސްހިސާބުތައް އެނގެން ހުރި ތަފްސީލުތައް ވެސް ފެންނާނޭހެން ޑޮކިއުމެންޓްތައް ހުޅުވާލިއެވެ. ރިޒްވާނަކީ ވިޔަފާރިއާއި އިކޮނޮމިކްސްގެ ދާއިރާއިން ޚާއްޞަ މީހެކެވެ. އެކައުންޓިންގް ފިގާ ތަކަކީ އޭނާއަށް އެއީ ކޯއްޗެއްކަން އެނގޭ ދާއިރާއަކެވެ. އެހެންވެ އާތިޝް އޮޅުންފިލުވައިދިނުމެއް ނެތި އޭނާއަށް ފެންނަ ތަފްސީލީ ޑޮކިއުމެންޓަކުން އޭނާ އެނގެން ބޭނުންވި ކަންކަން ދެނެގަތެވެ. މަޑުމަޑުން ބޯޖަހާލީ ސިކުނޑީގައި ހިނގަމުންދިޔަ ޝުޢޫރަކަށް ރިޒްވާނު އެއްބަސްވެލި ހެންނެވެ. ލެޕްޓޮޕާ ދިމާއަށް ގުދުވެލައިގެން އިނުމަށްފަހު އޭނާ ހަށިގަނޑު ސީދާ ކޮށްލިއެވެ. ސޯފާގެ ލެނގޭބައިގަ ވައަތްތިލަ އަޅުވާލައި އާތިޝްއާ ދިމާއަށް ކުޑަކޮށް އެނބުރިލިއެވެ.\nފިނިނޭވާއެއް ދޫކޮށްލި ގޮތުން ހީވީ އޭނާ ދައްކަން އުޅޭ ވާހަކައަށް ތައްޔާރުވެލީ ހެނެވެ. އެއަށްފަހު ފުރަތަމަ ވެސް އާތިޝް ގާތު ރިޒްވާނު އެހީ ނަމާދުކުރަން ހެއްޔެވެ. އާތިޝް އިސްޖަހާލިއެވެ. މިނޫނީ ރިޒްވާނު ދުވަހަކުވެސް އެފަދަ ސުވާލެއް ނުކުރެއެވެ. ހާލުއަހުވާލު ބަލައި ކަމެއްބޭނުންވެފައި ހުރިތޯ ބަލާނެއެވެ. ރިޒްވާނަކީ އޯގާތެރި ބައްޕައެއްކަން އާތިޝް ވެސް ޤަބޫލުކުރެއެވެ. ނަމަވެސް ދީނީ ކަންކަމާ މެދު ޚާއްޞަކޮށް ނަމާދާ މެދު ފަރުވާތެރިވޭތޯ ރިޒްވާނު ނާހައެވެ.\n"ހުކުރަށްދާކަން ބައްޕައަށް އެނގޭ، އެކަމަކު އެވަރުން ނިމުނީއެއްނޫނެއްނު..." ރިޒްވާނު ބުންޏެވެ. އާތިޝް ބޯޖަހާލިއެވެ. އޭނާ ނަމާދުކުރަން ބުންޏެވެ. އެހެންނަމަވެސް ގަޑިގަޑިން ހުރިހާ ނަމާދެއް ނުކުރެވޭކަން ވެސް ފާހަގަކުރިއެވެ. އެހެންވަނީ އަމިއްލަ ފަރުވާކުޑަކަމުންކަން އާތިޝް އެއްބަސްވިއެވެ.\n"ތަނަވަސްކަމަކީ ހަމައެކަނި ހިތްއުފާކުރުންތަކަށް ހޭދަކުރަންވީ ކަމެއްނޫން، މިތަނަވަސްކަން ދެމިއޮންނާނީ ވެސް އެކަމުން ރަނގަޅު ކަމަކަށް ހޭދަކުރެވިގެން، އަހަރެމެންގެ ޢަމަލުތައް ވެސް ހެޔޮމަގަށް އެޅިގެން... އަޅުކަމަކީ މީހަކަށް ކޮށްދޭ ކަމެއްނޫން، އެކަމަށް ފަރުވާތެރިވުމުން އެކަމުގެ ހެޔޮ ބަދަލު ފެންނާނެ، އޭގެ ފައިދާ ހަމަކުރާނީ ދަރިފުޅަށް"\nއޯގާތެރިކަމާއެކު އާތިޝްގެ ކޮނޑުގައި ރިޒްވާނު ފިރުމާލިއެވެ. އަދި ނަމާދަށް ފަރުވާތެރިވުމަށް ނަޞޭޙާތްތެރިވިއެވެ. އޮފީހުގައި އިނެއްކަމަކު އެވަގުތައް މަސައްކަތް ހުއްޓާލާފައި މިސްކިތައް ދިއުމަށް ރިޒްވާނު އެދުނެވެ. އޭނާއަކީ އޮފީހުގައި މިވަގުތަށް ހުރި އެންމެ އިސް ވެރިޔާއަށްވާއިރު ދަށުގައި އުޅޭ މުވައްޒަފުންނަށް އާތިޝްއަށް އެ ދެއްކެނީ ވަރަށް ވެސް މާތް ނަމޫނާއެއްކަމުގައި ރިޒްވާނު ބުންޏެވެ. އަދި އޭނާ ގަސްދުކޮށްފައިވާ ކަންތައް އާތިޝްއަށް ހާމަކުރީ ދެނެވެ. ރިޒްވާނުގެ ތަނަވަސްކަން އިތުރުވެފައިވާއިރު އެމީހުން ޙައްޖެއް ޢުމްރާއެއްހާ ހިސާބު ވެސް ކުރެވިފައިނެތްކަން ފާހަގަކުރިއެވެ. އެމީހުންނަކީ ރާއްޖޭގެ ފެންވަރުން ތަނަވަސް ބަޔަކަށްވާއިރު އެފަދަ އަޅުކަމެއް ކުރުމުގެ ކުޅަދާނަކަން އެބަހުރިކަމުގައި ރިޒްވާނު ބުންޏެވެ. ހޭޒަލްވަނީ ވަރަށް ނާޒުކު ފައްތަރެއްގައި ރިޒްވާނު ހާމަކުރިއެވެ. ރިޒްވާނުގެ ވިސްނުން ވެސް ފުރަތަމަ ހުރީ ރާއްޖޭން ބޭރު ކޮންމެވެސް ޤައުމަކަށް ހޭޒަލް ގޮވައިގެން ދިއުމަށްކަން އޭނާ ބުންޏެވެ. މާޙައުލު ބަދަލުކޮށްލުމުން ހޭޒަލްއަށް ހަމަޖެހުން ލިބިދާނޭ ހީވީކަމަށް ރިޒްވާނު ބުންޏެވެ. ނަމަވެސް ހޭޒަލްގެ ފުށުން ފެނިފައިނުވާ ސިފައެއް ފާޅުވެގެން ދިޔައީ އެގޭގައި އޭނާ އުޅެންފެށި ހިސާބުންކަން ރިޒްވާނު އޮޅުންފިލުވައިދިނެވެ. އެގޭގައި ރިޒްވާނާއި ސާއިރާ އަރާމު ނިދީގައި ތިބޭ ވަގުތަކީ ވެސް ހޭޒަލް އަޅުކަމުގައި ހޭދަކުރާ ވަގުތުކަން ރިޒްވާނު ބުންޏެވެ. އޭނާއަށް ކިތަންމެ ރެއަކު ހޭޒަލް ރޮއެ ދުޢާކުރާތީ ފެނިއްޖެކަން ބުންޏެވެ. އެވާހަކަތަކާއެކު ރިޒްވާނުގެ އަޑަށް ބަދަލު އައެވެ. އިސްޖަހާލައިގެން އިން އާތިޝް ކަންބޮޑުވެ އިސްއުފުލާލިއެވެ. ރިޒްވާނުގެ މޫނުން ފެނުނީ ހޭޒަލްގެ ވާހަކަދެއްކުން އޭނާއަށް އުނދަގޫވެފައިވީކަމެވެ. އެ ދެ ލޮލުން ކަރުނައިގެ ތެތްކަން ފާޅުވާން ހުއްޓެވެ. ވަގުތުކޮޅަކަށް ހިމޭނުން އިނދެފައި އަނެއްކާ ވެސް ރިޒްވާނު ވާހަކަދެއްކިއެވެ. ހޭޒަލް އަޅުކަމަށްދޭ އިސްކަންފެނި ރިޒްވާނުގެ ހިތަށް އަލިކަމާއި ފިނިކަން ގެނެސްދީފިކަމުގައި ބުންޏެވެ. އޭނާ ގަސްދުކުރަނީ ޢާއިލާއެކުގައި ޢުމްރާއެއް ކުރުމަށް ދިއުމަށްކަން ރިޒްވާނު ބުންޏެވެ. އަހަރުގެ ފަހުކޮޅާ ދިމާކޮށް ޢުމްރާ ދަތުރެއް ހަމަޖެހިފައި އޮތްކަން ރިޒްވާނު ބުންޏެވެ. އިރާދަކުރެއްވިއްޔާ ހޭޒަލްއަށް ޓަކައި އެ ދަތުރަކީ ފަރުވާއެއްކަމުގައި ވާނޭ ރިޒްވާނު ބުންޏެވެ.\n"ބައްޕާ، ތިވަރުކަމެއްގައި އަޅުގަނޑު ވެސް ބައިވެރިވާން ބޭނުން... އެކަމަކު... ކީރާ... އޭނާ ޖެހޭނެ ވަރަށް ކުރީން އޮފީހަށް އަންގަން، ވަރަށް ބޮޑު ބަދަލެއް އޭނާގެ ދިރިއުޅުމަށް އަންނާނޭކަން އެނގޭ، ސޮރީ ބައްޕާ... ކީރާ ރިއެކްޓްކުރާނޭ ގޮތެއް އަޅުގަނޑަށް ބުނެދޭން ދަތި، ޤަބޫލުކުރަން ބައްޕަ ދެއްކި ހުރިހާ ވާހަކައެއް އެކަމަކު ކީރާއަކީ ވެސް އޭނާގެ އަމިއްލަ ޚިޔާލުގެ މީހެއް" އާތިޝް ބުންޏެވެ.\n"ބައްޕަ ބޭނުން ހުރިހާ ދަރީން ގޮވައިގެންދާން، ކީރާއަށް ވިސްނައިދެވޭނީ އާތިޝްއަށް، ކީރާއަކީ ވިސްނޭ ކުއްޖެއް، ދަރިފުޅު ރަނގަޅު ގޮތުގައި ކެތްތެރިކަމާއެކު ކީރާއަށް ވިސްނޭނޭހެން ވާހަކަދައްކާ، އޭނާ ޤަބޫލުވާނޭ ބައްޕަގެ ހިތްބުނޭ، ހެޔޮކަމެއް ކުރުމަށްޓަކައި ކަމެއް ދޫކޮށްލައިފިނަމަ ދޫކޮށްލި ކަންތައްކަށްވުރެ ބޮޑު ނިޢުމަތެއް ﷲ ދެއްވާނެ، އެ ޔަގީންކަން ހިތުގައި ބާއްވާ، ދަރިފުޅުމެންނަށް މަޖުބޫރެއްނޫން... ބައްޕަގެ ހިތް އެދޭގޮތް މި ހާމަކުރީ... މިފަހަރު އާތިޝްއަށް ބައިވެރިވެގެން ނެތްނަމަވެސް ބައްޕަ ޤަބޫލުކުރާނަން، ދުނިޔޭގައި ހުރިއްޔާ ދެކުދީން ގޮވައިގެން ދިއުމުގެ ނަސީބު އަދި މިންވަރުކޮށްފާނެ، އާތިޝް!... ކޮއްކޮ ވަރަށް ވަރަށް ހިތާމަކުރޭ، އެ ރޯރުއިމަށް ކޮށްދެވޭނެ ކަމެއް ބައްޕައަށް މިނޫނި ނުވިސްނުނު، ﷲ އީ ހުރިހާކަމަށް ފުދިގެންވާ ކަލާނގެ، އަހަރެމެންނަށް އޮތީ ދެންނެވުން... ނަފްސާނީގޮތުން ހޭޒަލް ބަލިކަށިވަމުން ދާއިރު އޭނާ އަދިވެސް ވަރަށް ހިތްވަރުކުރޭ... އެކަމުން އަރައިގަންނާނޭ މަގެއް ހޯދާނުދީ ދެއަތްއުރާލައިގެން ހުރުމަކީ މައިންބަފައިންގެ ގޮތެއްނޫން، ހޭޒަލްއަށް ނަފްސާނީ އެހީތެރިކަން ބޭނުންވޭ... އެހެންވެ އެކަން ވެސް ބައްޕަ ހަމަޖައްސައިފިން، މިކަންކަމާ މަންމައާ ވެސް މަޝްވަރާކޮށްފިން، ހޭޒަލްގެ ހާލު އެނގި ސާއިރާ ވެސް ރަނގަޅެއްނޫން، ސާއިރާއާއި ތި ދެބެންނަކީ މި ބައްޕަގެ ދުނިޔެ... ތިއިން އެއްވެސް ކުއްޖަކަށް ދެރަކަމެއްވާން ބައްޕަ ނޭދެން، އެފަދަކަމެއް ވެއްޖެނަމަ އެންމެ ހިނދުކޮޅަކަށް ވެސް މިހިތަށް ހަމަޖެހުމެއްނުލިބޭނެ" ރިޒްވާނު އަނެއްކާ ވެސް އާތިޝްގެ ކޮނޑުގައި ފިރުމާލިއެވެ. އޭނާ ބޯޖަހާލަމުން ވާހަކަދެއްކިއެވެ. ކީރާއާ ވާހަކަދައްކާނަންކަން އާތިޝް ބުންޏެވެ. އޭނާ ތެދުވަން އުޅެފައި ވެސް ރިޒްވާނާ ދިމާއަށް އެނބުރިލައި ނިކަން އަވަހަށް ރިޒްވާނުގެ ގައިގާ ބައްދާލިއެވެ.\n"ތެންކިއު ބައްޕާ" ވައި އަޑުން އާތިޝް ބުނެލިއެވެ. ނަމަވެސް އެ އަޑު ރިޒްވާނަށް އިވުނެވެ. އޭނާ އާތިޝްގެ ބުރަކަށީގައި ފިރުމާލިއެވެ. ރިޒްވާނާ ނިކަން އަވަހަށް އާތިޝް ދުރުވެލިއެވެ. އަދި ކޮފީ މޭޒުމަތީ ހުރި ލެޕްޓޮޕް ލައްޕާލައި ދަބަހަށް ލުމުގައި އާތިޝް ހަރާކަތްތެރިވިއެވެ. އެ މަސައްކަތުގައި އިނދެ ސާއިރާ ކޮބާތޯ އާތިޝް އަހާލިއެވެ. އެނބުރި ދާން ބޭނުންވަނީ މަންމައާއި ކޮއްކޮއާ ބައްދަލުކޮށްފައިކަން އާތިޝް ބުންޏެވެ.\nހަވީރު ހަތަރު ގަޑި ބައިވެރިއިރު ރިޒްވާނު ހުރީ ޑރ.އަނީލްއާއެކު ޑރ.އިޝްވާއާ ބައްދަލުކުރަން އޭނާގެ ކުލިނަކަށް އައިހެވެ. އިޝްވާގެ އޮފީހަށް އެ ތިންމީހުން ވަނެވެ. ރިޒްވާނަކީ ކާކުކަން އިޝްވާއަށް އަނީލް ބުނެދިނެވެ. އޭގެ ކުރީން އަނީލްއާއި އިޝްވާއާ ދެމެދު އޮތީ ރިޒްވާނުގެ ޢާއިލާއަކީ އަނީލްގެ ކިހާ ގާތް ބައެއްކަން އިޝްވާއަށް ބުނެދީފައެވެ. އަދި އެމީހުންނަށް ދިމާވެގެން އުޅޭ ކަންކަން ކޮންމެވެސް ވަރަކަށް އިޝްވާއާ ޚިއްޞާ ވެސް ކޮށްފައެވެ. އަނީލްއަށް އިތުބާރުކުރާކަމާއި އޭނާ އިޝްވާގެ ނަން ހާމަކުރާނީ އިޝްވާއަކީ ވަރަށް ޤާބިލު ޑަކްޓަރަކަށްވީމާކަން ރިޒްވާން ބުންޏެވެ. ޑަކްޓަރާ މެދު އިތުބާރު އޮތުމަކީ ދެމެދުގައި ހިނގާ މުޢާމަލާތްތައް އެދެވޭ ގޮތެއްގައި ކުރިއަށްދާނޭ ކަމުގެ ރަނގަޅު ފާލެއްކަން އިޝްވާ ޤަބޫލުކުރެއެވެ.\nހޭޒަލްއާ ބެހޭ ގޮތުން ރިޒްވާނު ވާހަކަދެއްކީ އަނީލްއާއި އިޝްވާގެ ހާޟިރުގައެވެ. ފަރުވާތެރިކަމާއެކު އޭނާގެ ހުރިހާ ވާހަކައެއް އިޝްވާ އިނީ އަޑުއަހަންކަން އެމޫނުގައިވި އަސަރުތައް ހެކިދެއެވެ. ހޭޒަލްއާ ބައްދަލުވުމުގެ ކުރީން އޭނާއާ ބެހޭ މަޢުލޫމާތު ލިބުމަކީ ފަރުވާގެ ސެޝަންތައް އެންމެ އެދެވޭގޮތަށް ރާވާލުމަށް އިޝްވާއަށް ލިބޭ ފުރުޞަތެކެވެ. އޭނާ ފައިމަތީ ބާއްވާލެވިފައި އޮތް ނޯޓު ފޮތުގައި ހޭޒަލްއަށް މުހިންމުހެން ހީވާ މަޢުލޫމާތުތައް އޭނާ ނޯޓުކުރިއެވެ. އަމިއްލައަށް އެނގެން ބޭނުންވީކަމަމާ ގުޅުވާ އިޝްވާ ސުވާލުކުރިއެވެ. ފަރުވާގެ ސެޝަންތައް ފަށަން ދުވަހެއް އިޝްވާ ކަނޑައެޅިއެވެ. އެކަމަކު ރިޒްވާނު އެދުވަހަށް ހޭޒަލްގެ ފަރުވާ ނުފޭށޭނޭކަން ބުނަމުން އޭނާ ގަސްދުކޮށްފައި އޮތްގޮތް ހާމަކުރިއެވެ. ރިޒްވާނަކީ އިޝްވާގެ "ޕޭޝަންޓް"އަކަށް ނުވިޔަސް އޭނާއަށް ރިޒްވާނު "އެނައިޒް" ކޮށްލެވުނީ ބޭއިޚްތިޔާރުގައެވެ. އޭނާގެ ތުންފަތުގައި ލުއި ހިނިތުންވުމެއް ވުމާއެކު ރިޒްވާނު ބުނި އެއްޗަކަށް އޭނާ ބޯޖަހާލީ އެއްބަސްވުމުގެ ގޮތުންނެވެ.\nއާދައިގެ މަތީން ހަވީރު އިޝްވާގެ ކުލިނިކަށް އައުމަކީ ދާރިއަން މިފަހަކަށް އައިސް ކުރާކަމެވެ. އެގަޑިއަކީ އިޝްވާގެ މަސައްކަތްތަކާ އެކަހެރިވެލާ ގަޑިއެއްކަން ދާރިއަންއަށް އެނގެއެވެ. ކުލިނިކުގެ މައިދޮރު ހުޅުވާލައި އެތެރެއަށް ވަންނަން އުޅުނު ދާރިއަންއަށް ހުއްޓުން އެރީ ޑަކްޓަރ އަނީލްއާއެކު އިޝްވާ ހުރެ އެ ދިމާއަށް އަންނާތީ ފެނިގެންނެވެ. އެ ދެމީހުންގެ މެދުގައި ހުރި މީހަކީ ކާކުކަމެއް ދާރިއަންއަކަށް ނޭނގުނެވެ. އެ ދެ ޑަކްޓަރުންގެ ސަމާލުކަންވަނީ އެ މީހާއަށް ދެވިފައިކަން ދާރިއަން ދެނެގަތެވެ. ދޮރުމަތިން ދާރިއަން އެއްފަރާތްވެލީ އަނީލްއާއި ދެން ހުރި މީހާ ނުކުންނަން އުޅުމުންނެވެ. އެ ތިންމީހުންގެ ނަޒަރު އެކަކުއަނެކަކާ އަމާޒުވެލިއެވެ. ޑަކްޓަރ އަނީލް ހިނިތުންވުމެއް ބަދަލުކޮށްލިއެވެ. ބަދަލުގައި ދާރިއަން ވެސް ހިނިތުންވެލީއެވެ. އިސާހިތަކު އެމީހުން ދާރިއަންގެ ގާތުން އަޅާފައި ކުލިނިކުން ނުކުމެގެން ހިނގައްޖެއެވެ. އިޝްވާ ހުރީ ދެއަތްއުރާލައިގެން ދާރިއަންއަށް ބަލަހައްޓައިގެންނެވެ. އޭނާ ބަލާލުމުން ދެފަރާތަށް ބޯހޫރުވާލާފައި އިޝްވާ ހިނގައިގަތީ އެނބުރި އޭނާގެ އޮފީހަށް އައުމަށެވެ. އިޝްއޭ ގޮވާލައި ދާރިއަން ފިޔަވަޅު އަވަސްކޮށްލިއެވެ. އެކަން އެނގި އިޝްވާ ވެސް ހިނގުން ހަލުވިކޮށްލިއެވެ. ދާރިއަންގެ ގާތަށް ހިނިއައެވެ.\nއިޝްވާގެ އޮފީހަށް ވަން ގޮތަށް އެތަނުގައި ހުރި ދިގު ސޯފާއަށް ދާރިއަން ވެއްޓިގަތެވެ. އިޝްވާ ސުވާލުކުރަމުން އައިސް އޭނާގެ މޭޒުދޮށުގައި އިށީނެވެ.\nރުޅި އައިސް ރަތްވެފައި ހުރި ސައިފްގެ އަޑު ބާރުވިއެވެ. ވީރާގެ ކޮނޑުގައި ހިފައި އޭނާއާ ދުރަށް ކޮށްޕާ ވެސް ލިއެވެ. ވީރާ ވެސް ހުރީ ގޮތްދޫކުރާ ގޮތަކަށް ނޫނެވެ. ސައިފް އޭނާއާ ގުޅުމެއް ބާއްވަން ބޭނުންނުވާކަން ހާމަކުރީއެވެ. އަދި އޭނާގެ ގެއަށް ދެން އައިސްގެން ނުވާނޭކަން ސައިފް އެންގިއެވެ. އެގޮތާ ވީރާ އެއްބަހެއްނުވިއެވެ. ސައިފްއަށް އިންޒާރު އޭނާ ދިނެވެ. ޔަޝްފީއަށް ހުރިހާކަމެއް ކިޔާދޭނަންކަމުގެ އިންޒާރެވެ. ޔަޝްފީގެ ގާތުގައި މާ މާތްމީހަކަށްވެގެން ލޯބިވާކަމަށް ހެދިގެން އުޅޭން ބޭނުންވާއިރު ވީރާއާ ރައްޓެހިވީ ކީއްވެތޯ އޭނާ ސުވާލުކުރިއެވެ. މިފަހަރު އެއްވެސް ކަމެއް ސިއްރުކުރާކަށް ސައިފް ގަސްދެއްނުކުރިއެވެ. އޭނާ ބޭނުންވަނީ ވީރާގެ ގާތުން ވީހާވެސް އަވަހަކަށް ބޯދަމައިގަނެވޭނޭ ގޮތެކެވެ. އެހެންވެ ވީރާއާ މުޚާޠިބުކުރީ ވަރަށް ވެސް ބޭއަދަބީ ބަސްތަކުންނެވެ. ވީރާއަކީ ވެސް ރަނގަޅު އުޅުންހުރި އަންހެންކުއްޖެއް ނޫންކަން ސައިފް ބުންޏެވެ. ފިރިހެނަކު އުޅެލާއިރަށް އޭނާގެ ބަހަށް އަމިއްލަ އިއްފަތްތެރިކަން ނަގާލާން ކެރޭނީ ކިހާ އުޅުމެއްނެތް އަންހެނެއްހެއްޔޭ ސައިފް ބުންޏެވެ. އޭނާގެ ކޮންމެ ބަހަކުން ވީރާގެ ގައިގާ ވިހެލާ ފަދައެވެ. މުޅި ހަށިގަނޑުގައި ވަރުނަގައި ދިލަ ވޭނެއް ވީރާއަށް އިޙްސާސް ކުރެވުނެވެ.\n"އަހަންނާ ހެދި ހޭބަލިވާށޭ ބުނިންތަ؟ އަދި ދެބަހުން އެއްބަހަށް ހޭޒަލްއޭ އެބަކިޔައޭ... އާން! އަޑުއަހާ... އަހަރެންގެ ހަޔާތަށް އަދިވެސް އޭނާވަރުގެ އަންހެނެއް ނާދޭ، އަދިވެސް އޭނާ ބޭނުން، ތިކަހަލަ ކިތަންމެ ވީރާއެއް އެ ހޭޒަލްއަށް ޓަކައި ދޫކޮށްލަން ހިތަށް އެކައްޗެކޭ ވެސް ނާރާނެ، ކަލޭތީ ކާކު އޭނާ ކައިރީ... ބޮލެއް ހުރިނަމަ އޭނާ އެދުވަހު ދެއްކި ވާހަކަތައް ކަލޭ ޤަބޫލުކުރާނެ، އެކަމަކު ކަލޭގެ ސިކިނޑިއެއްނެތްކަން އަހަންނަށް އެނގޭ... އަހަރެން އެއްވެސް އިރަކު ކަލެއާ އިންނާކަށް ނުވިސްނަމޭ، ސިކުނޑިއެއް ހުރިނަމަ އެކަން އެނގުނީސް، އަހަރެން ކަންތައްކުރާގޮތުން ވެސް ކަލެއަށް ނުވިސްނުނު، ޔަޝްފީ ވެސް ހޭޒަލްހާ މުހިންމެއްނޫން، އެކަމަކު ކަލެއަށްވުރެ ޔަޝްފީ މަށަށް މާބޮޑަށް ވެސް ކަމުދޭ... ބުނަން ރަނގަޅުވާހަކައެއް!، ތިޔަހެން އުޅުނީމަ އަހަންނަށްވުރެ ބޮޑަށް ފަޟީޙަތްވާނީ ތިމާމީހާ... އަހަރެންގެ ގެއަށް އައިސް ކަލޭ ފާޑުފާޑުގެ ވާހަކަ ދައްކާނެކަމެއްނެތް، އެކަން އެނގިއްޖެއްޔާ އަހަރެން އެއްލާ ގާބުރި ބޮޑުވާނޭކަން ހަނދާންކުރާތި!" ސައިފް ބުންޏެވެ. އޭނާ ބޭނުންވަނީ ވީރާ ފޮނުވާލާށެވެ.\nވީރާއާ ދެ މީހުން ތިބީ ސައިފްގެ ގޭގެ ބެލްކަނީގައެވެ. ސައިފްގެ ނަޒަރު އިރުއިރުކޮޅާ ގޭތެރެއަށް އަމާޒުކޮށްލައެވެ. ޔަޝްވީ ވީ ޖިމަށްދާން ތައްޔާރުވާން ވަދެއެވެ. އޭނާ އާދޭތީ ސައިފް ހުރީ ހުސިޔާރުވެއެވެ. ޔަޝްފީއާއި ވީރާގެ ދެމެދުގައި ބަދަހި ގުޅުމެއް އުފެދި ޔަޝްފީގެ އިތުބާރު ވީރާ ހޯދުމަކީ ސައިފްއަށް އޮތް ނުރައްކަލެކެވެ. އޭނާ ވީރާއާ ގުޅުން ކަނޑާލީ އެހެންވެއެވެ. ނަމަވެސް ހަޔާތުގައި ފުރަތަމަ ފަހަރަށް އޭނާއާ މޮޔަގެރި އަވަލައިފިއެވެ. ރެކެން މަސައްކަތްކުރަމުން ދަނިކޮށް އޭނާ އައިސް އެހުރީ ސައިފްގެ ނޯއްބުޑުގައެވެ.\n"މަ ބަލާނަން ކަލެއަށް ހަމަޖެހިއުޅެވޭތޯ... އެ ހޭޒަލްއެއް ކަލެއަކަށް ދުވަހަކުވެސް ނުލިބޭނެ... އަހަރެން ދުނިޔޭގަ ހުއްޓާ ލާހިކެއްނޫން، ބުޅާގަނޑެއްހެން ކަލޭ ނިކަމެތިވެ މަގުމަތީގައި އޮންނަންޖެހޭ ދުވަސް ކައިރިވެއްޖެ، އަހަރެން ނޫނީ ކަލެއަށް އަޅާލާނޭ މީހަކު ނުހުންނާނެ... މަވެސް ބަލާނަން ތިބުނާ ބޮޑު ގާބުރިން ޖަހައިގެން ކަލެއަށް ކުރިއެރުމެއް ލިބޭތޯ" ވީރާ ދަތްކުނޑި ވިކާލިއެވެ.\nޔަޝްފީއަށް އާދެވުނުއިރު ސައިފްއާއި ވީރާ ބެލްކަނީގައި ތިބިތަން ފެނުނެވެ. ސައިފްއަށް އޭނާ ފެނި ހިނިތުންވެލީ އާދައިގެ ގޮތަކަށެވެ. އޭނާ ބެލްކަނިން އެތެރެއަށް ވަންނަން ހިނގައިގަތް ވަގުތު ވީރާ ވެސް ފަސްއެނބުރި ބަލާލިއެވެ. ދާންވީކަމުގައި ޔަޝްފީ ބުނުމުން ވީރާ ވެސް ހިނިތުންވުމަކާއެކު ބޯޖަހާލިއެވެ. އަދި ރަޙުމަތްތެރިކަމުގެ އަސަރު ދައްކާލަމުން ސައިފް ގާތުގައި ވެސް ދަނިއޭ ވީރާ ބުނެލިއެވެ. އެއަޑަށް ސަމާލުކަމެއް ނުދީން ސައިފް އަނބިމީހާގެ ގާތަށް ޖެހިލިއެވެ. މަގުމަތީ ބަލައިގެން އުޅުމަށް ބުނެ އަވަހަށް އައުމަށް އޭނާ އެދުނެވެ. ޔަޝްފީގެ ކޯތާފަތުގައި ލޯބިން ސައިފް ފިރުމާލިއެވެ. ދަރިފުޅާއެކު ސައިފް އޭނާއަށް އިންތިޒާރުކުރާނެކަން ހަނދާންކޮށްދިނެވެ. ޔަޝްފީ ރަކި ގޮތަކަށް ހީނލާފައި އޭނާގެ ޔޯގާމެޑު ޖިމް ދަބަހަށް ލިއެވެ. ސައިފްގެ މޭގައި ސަމާސާ ގޮތަކަށް ޖަހާލަމުން ވީރާ ގާތު ނުކުންނަން ޔަޝްފީ ބުންޏެވެ.\nސިޓިންރޫމުގައި ހުރި ދިގު ސޯފާގައި ޝަމާޢިލްއާއި މުހުސިނާ ތިއްބެވެ. އެމީހުން ތިބީ އިވުނު ޚަބަރުން ބަސްހުއްޓިފައެވެ. މުހުސިނާއަކީ އަނގަދަ މީހަކަށް ވިޔަސް މިފަހަރު އޭނާއަށް ވެސް ބުނާނޭ އެއްޗެއް ނޭނގުނީއެވެ. އެޕާޓްމެންޓުގެ މައިދޮރު ހުޅުވުނީ އެވަގުތެވެ. ވެރިވެފައި އޮތް ހިމޭންކަމާއި މަންމައާއި ބައްޕަގެ މޫނުގައިވި އަސަރުތަކުން ދޮރުން ވަން ވީރާއަށް ހައިރާންކަން ލިބުނެވެ. ދޮރާ ފުރަގަސްވާހެން އެކަކަށް އިށީނދެވޭނޭހެން ހުރި ގޮނޑީގައި މީހަކު އިންކަން ވީރާއަށް އެނގުނީ އެ ދިމާއަށް މުހުސިނާއާއި ޝަމާޢިލްގެ ނަޒަރު ހުއްޓިފައި ވުމުންނެވެ. ކަނދުރާއާއި ބޮލުގެ އިސްތަށިގަނޑުފެނި އެއީކާކުކަން ވީރާ ލަފާކޮށްލިއެވެ. ނަމަވެސް ކޮނޑުގައި އޮތް ޖިމް ދަބަސް ރަނގަޅުކޮށްލަމުން ވީރާ ކުރިއަށް ޖެހިލީ ޔަގީންކުރާށެވެ.


Raees Maumoon ADK ah genesfi\nރައީސް މައުމޫން އޭޑިކޭއަށް ގެނެސްފި\nރައީސް މައުމޫން މީގެކުރިން ކޯޓަށް ހާޒިރުވުމަށް މާލެ ގެންނަނީ -- އަހުމަދު ޝުރާއު | އަވަސް\nކުރީގެ ރައީިސް މައުމޫން އަބުދުލްގައްޔޫމް ޑޮކްޓަރަށް ދެއްކެވުމަށްޓަކައި އޭޑީކޭ ހޮސްޕިޓަލަށް ގެނެސްފި އެވެ.\nރައީސް މައުމޫން ޑޮޮކްޓަރަށް ދެއްކެވުމަށް އޭޑީކޭއަށް ގެނައިކަން އާއިލާއިން ވަނީ ކަށަވަރު ކޮށްދީފަ އެވެ.\nރައީސް މައުމޫނަށް ބޮޑުބޭބެ ވިދާޅުވާ މައުމޫން ހަމީދު ވިދާޅުވި މީގެ ކުރިން ވިދާޅުވީ، ޑޮކްޓަރުން ވަނީ ރައީސް މައުމޫން ވެއްޓިވަޑައިގަތުމުގެ ފުރުސަތު ވަރަށް ބޮޑު ކަމަށް ވިދާޅުވެފަ އެވެ. އެހެންވެ އެކަހެރިނުވުމަށް ވެސް އިރުޝާދު ދެއްވާފައިވާ ކަމަށެވެ.\nމައުލޫމާތު ލިބޭ ގޮތުގައި މިދިޔަ ޑިސެމްބަރު މަހުން ފެށިގެން ރައީސް މައުމޫންގެ ސިއްހީ ހާލުކޮޅު ރަނގަޅެއް ނޫނެވެ. މިދިޔަ ހަފްތާ ތެރޭގައި އެމަނިކުފާނުގެ ހާޅުކޮޅު ވަރަށް ބޮޑަށް ގޯސްވި ކަމުގެ ހަބަރު ލިބިފައިވާއިރު އެމަނިކުފާނަށް އެހީތެރިވުމަށް އަނބިކަނބަލުން ނަސްރީނާ އިބްރާހިމް ވަނީ ވަރަށް ގިނައިން ޖަލަށް ވެސް ވަޑައިގެންފަ އެވެ.\nރައީސް މައުމޫންގެ ސިއްްހީ ހާލުކޮޅު ގޯސްވެ މިދިޔަ ހަފްތާގައި ކުރިމިނަލް ކޯޓުގައި ތައާވަލްކުރި ހުރިހާ ޝަރީއަތުގެ އަޑުއެހުމެއް ވެސް ވަނީ ކެންސަލް ކޮށްފަ އެވެ.\nމައުމޫންގެ ދަރިކަނބަލުން ޔުމްނާ މައުމޫން ވިދާޅުވީ، ކަންފަތުގެ މައްސަލައަކުން ކުރިމަތިވާ ބައްޔެއް ކަމަށްވާ، ބެނިން ޕެރޮގްޒީމަލް ޕޮޒިޝަނަލް ވާޓިގޯ (ބީޕީޕީވީ) ގެ ސަބަބުން ބައްޕާފުޅަށް ދޭތެރެއިން ބޮލަށް އެނބުރުން އަރަމުން އަންނަ ކަމަށެވެ. އަދި އެކަމުގެ ސަބަބުން އަނބުރައި ގަނެ ވެއްޓުމުގެ ފުރުސަތު އޮތް ކަމަށް ޑޮކްޓަރުން ލަފާދީފައިވާ ކަމަށް ޔުމްނާ ވިދާޅުވި އެވެ.\nއޭނާ ވިދާޅުވީ މިދިޔަ ދުވަސްތަކުގެ ތެރޭގައި އެ ބަލީގެ އަލާމާތްތައް އިތުރަށް ބޮޑުވަމުން އަންނަ ކަމަށެވެ. އަދި އެ ކަންކަމަށް ރިއާޔަތް ކޮށް ބައްޕާފުޅުވެސް އަދި މަންމާފުޅު، ނަސްރީނާ އިބްރާހިމް ވެސް މައުމޫންގެ ބަންދަށް ލުޔެއް ދިނުމަށް އެޗްއާރުސީއެމް އާއި ކަރެކްޝަންފައި އެދިފައިވާ ކަމަށެވެ. އެހެން ނަމަވެސް މިހާތަނަށް އެކަމާ ގުޅޭ ގޮތުން އެއްވެސް އިދާރާއަކުން ފިޔަވަޅެއް އަޅާފައެއް ނުވެ އެވެ.\nކޯޓްގައި ވެސް މައުމޫން ވަނީ އެކިފަހަރު މަތިން ގެއަށް ބަދަލުކޮށް ދިނުމަށް އެދިވަޑައިގެންފަ އެވެ. އެހެން ނަމަވެސް ކޯޓުން ބުނެފައި ވަނީ މައުމޫންގެ ބަންދަށް ލުޔެއް ދެވެން ނެތް ކަމަށެވެ.


Dhiraagu TV aai fiber internet hidhumai Maavashah | Mihaaru\nދިރާގު ޓީވީ އާއި ފައިބަ އިންޓަނެޓް ހިދުމަތް މާވަށަށް\nދިރާގު ހެޑް އޮފީސް-- ފޮޓޯ: މިހާރު\nދިރާގު ޓީވީގެ ހިދުމަތާއި ހަލުވި ސްޕީޑުގައި އިންޓަނެޓް ފޯރުކޮށްދޭ ފައިބަ ބްރޯޑްބޭންޑް ހިދުމަތް ލ. މާވަށަށް ތައާރަފް ކޮށްފި އެވެ.\nމި ހިދުމަތަކީ ދިރާގުން ޑިޖިޓަލް ހިދުމަތްތައް ފުޅާކޮށް، ތަރައްގީ ކުރުމުގެ ގޮތުން މާވަށަށް ތައާރަފު ކުރި ހިދުމަތެކެވެ. އެގޮތުން، ދިރާގު ފައިބަ ބްރޯޑް ބޭންޑް މެދުވެރިކޮށް ތަފާތު އަގުތަކުގައި ޑޭޓާ އެލެވެންސް ޕެކޭޖުތައް ލިބޭނެ ކަމަށް ދިރާގުން ބުންޏެވެ.\nދިރާގުން ބުނީ ވީހާވެސް ގިނަ ކަސްޓަމަރުންގެ ބޭނުންތަކަށް ބަލައި، ވީހާވެސް ގިނަ ޕެކޭޖްތައް އިހްތިޔާރު ކުރުމުގެ ފުރުސަތު ލިބޭނެ ކަމަށެވެ. އެގޮތުން، ރާއްޖޭގެ ގޭބިސީތަކަށް ފޯރުކޮށްދޭ އެންމެ ގިނަ ޑޭޓާ އެލަވެންސް ހިމެނޭ ޕެކޭޖު މި ހިދުމަތް މެދުވެރިކޮށް ފޯރުކޮށްދޭނެ ކަމަށް އެ ކުންފުނިން ބުންޏެވެ.\nދިރާގުގެ ބްރޭންޑް އެންޑް މާކެޓިން ކޮމިއުނިކޭޝަންސްގެ ސީނިއާ މެނޭޖަރު މުހައްމަދު މިރްޝާން ހަސަން ވިދާޅުވީ ދިރާގުގެ އަމާޒަކީ އަބަދުވެސް ކަސްޓަމަރުންނަށް އިތުބާރު ހިފޭ ރަނގަޅު ހިދުމަތެއް ފޯރުކޮށްދީ، ވީހާވެސް ގިނަ ރަށްތަކަށް ދިރާގު ހައިސްޕީޑް ފައިބަ އިންޓަނެޓް ފޯރުކޮށްދިނުން ކަމަށެވެ.\nދިރާގު ޓީވީ އަކީ ރާއްޖޭގައި އެންމެ ފުޅާދާއިރާއެއްގައި ފޯރުކޮށްދޭ އައިޕީޓީވީގެ ހިދުމަތެވެ. އެ ކުންފުނިން އަންނަނީ މި ހިދުމަތް ފުޅާ ކުރުމުގެ ގޮތުން ދިވެހިންގެ މެދުގައި މަގުބޫލު ޗެނަލްތައް ވެސް އިތުރު ކުރަމުންނެވެ. މީގެ ތެރޭގައި އިންޑިއާގެ މަޝްހޫރު "ސްޓާ" ނެޓްވޯކްގެ ޗެނަލްތަކާއި "ސޮނީ"ގެ ޗެނަލްތައް ވެސް ދާދިފަހުން ވަނީ ތައާރަފުކޮށްފަ އެވެ. އެހެންކަމުން ދިރާގު ޓީވީގެ ހުރިހާ ޗެނަލަކާއި އޮން-ޑިމާންޑްގެ ކޮންޓެންޓްތައް އަގާއި ކޮލިޓީގެ އެއްވެސް ތަފާތެއް ނެތި މިހާރު މާވަށުގެ ރައްޔިތުންނަށް ބަލާލެވޭނެ ކަމަށް އެ ކުންފުނިން ބުންޏެވެ.\nދިރާގުން ރާއްޖޭގެ 60 ރަށެއްގެ 75 ޕަސެންޓް ގޭބިސީތަކަށް ފައިބާ ބްރޯޑް ބޭންޑުގެ ހިދުމަތް ދެމުން އަންނައިރު ދިރާގު ޓީވީގެ ހިދުމަތް ދެމުން އަންނަނީ 53 ރަށެއްގެ 73 ޕަސެންޓް ގޭބިސީތަކަށެވެ.\nދިރާގު ލ. މާވަށް ދިރާގު އިންޓަނެޓް\nތިއޭ މައްސަލަ އަކީ. ކޮބާ ހިތަދޫ ކުނަހަންދޫ.. ދެފަހަރު ބަދަރު ބަދަރު ހަދަނީ ވެސް ތި ރަށުގައެވެ. ނަރުދަމާ ވެސް ތިރަށުގައެވެ. ބިން ހިއްކުން ވެސް ތި ރަށުގައެވެ. އޭޓީއެމް ވެސް ތިރަށުގައެވެ. ހޮސްޕީޓަލް ވެސް ތި ރަށުގައެވެ.ދެން ކޮބާ އަހަރެމެނަށް..


މެލޭރިއާއަށް ފަރުވާ ކުރުމަށް ދޭ ބޭހެއް ކޮވިޑް19ގެ ފަރުވާއަށް އިންޑިއާއިން އެކި ގައުމުތަކަށް ފޮނުވަނީ، އދގެ ތަޢުރީފް – Dhen.mv\nމެލޭރިއާއަށް ފަރުވާ ކުރުމަށް ދޭ ބޭހެއް ކޮވިޑް19ގެ ފަރުވާއަށް އިންޑިއާއިން އެކި ގައުމުތަކަށް ފޮނުވަނީ، އދގެ ތަޢުރީފް\nދެން އެމްވީ April 20, 2020 - 8:13 pm\nކޮވިޑް-19 އާއި ދެކޮޅަށް މުޅި ދުނިޔެކުރާ ހަނގުރާމައިގައި އިންޑިޔާއިން ދޭ އެއްބާރުލުމަށް އދ އިން ތަޢުރީފުކުރުން މިއީ އިންޑިޔާއަށް ލިބުނު ވަރަށް ބޮޑު ފަޚުރެކެވެ. އދ ގެ ސެކްރެޓަރީ ޖެނެރަލް އެންޓޯނިއޯ މިކަން ފާހަގަކޮށް ވާހަކަ ދެއްކީ، މެލޭރިޔާއަށް ފަރުވާ ކުރުމަށް ބޭނުންކުރާ ބޭހެއް ކަމަށްވާ ހައިޑްރޮކްލޯރޮކުއިން ގެ ޝިޕްމަންޓެއް އިންޑިއާއިން އެމެރިކާއަށް ފޮނުވިތާ ދުވަސްކޮޅެއް ފަހުންނެވެ.\nއިންޑިޔާ ޓައިމްސްގައި ހާމަކޮށްފައިވާ ގޮތުގައި، ދުނިޔޭގެ އެހެން ގައުމުތަކެކޭ އެއްގޮތަށް އިންޑިޔާއިންވެސް އަންނަނީ ކޮވިޑް-19 އާއި ދެކޮޅަށް ބޮޑެތި މަސައްކަތްތަކެއް ކުރަމުންނެވެ. ދުވަހެއް ދުވަހަކަށް އިތުރު ވަމުންދާ ކޭސް ތަކާއި އެކު އިންޑިޔާއަށް ވެސް މިއީ އުނދަގޫ ވަގުތެކެވެ. ނަމަވެސް މިވަގުތުގައި އިންޑިޔާއިން ވަނީ އިންސާނިއްޔަތުކަން ދަައްކުވައިދީފައެވެ.\nއިންޑިޔާ ފާހަގަ ކުރެވެނީ އެންމެ ގިނައިން ހައިޑްރޮކްލޯރޮކުއިން އުފައްދާ ގައުމުގެ ގޮތުގައެވެ. މިއީ ކޮވިޑް-19 އަށް ފަރުވާ ދިނުމުގައި އެދެވޭ ކުރިއެރުން ތަކެއް ލިބިދޭ ބޭހެކެވެ. ކޮވިޑް-19 ގެ ފަރުވާ އަކީ މި ބޭސްކަމަށް ހުރިހާ ޑޮކްޓަރުން އިއްތިފާގު ނުވި ނަމަވެސް ނިއުޔޯކްގެ 1500 އަށްވުރެ ގިނަ ބަލިމީހުނަށް މިބޭސް ވަނީ ދީފައެވެ. މިބޭހަށް އޮތް ޑިމާންޑް ކުއްލިއަކަށް އިތުރުވެފައި މިވަނީ އިންޑިޔާއިން ބޭސް އެކްސްޕޯޓް ކުރުން މަނާކުރި ކުރުން އުވާލުމާއި އެކުގައެވެ. އެއާއި އެކު އެތައް ގައުމަކަށް މިބޭސް ފޯރުކޮށްދީގެން މި ދަތި ވަގުތުގައި އިންޑިއާ އިން ވަނީ ރަހްމަތްތެރިކަމުގެ މިސާލު ދައްކާފައެވެ.\nއިންޑިޔާއިން 2،800،000 ޕެކެޓް ޕެރެސެޓްމޯލް އިނގިރޭސި ވިލާތަށް ފޮނުވުމުން، އިނގިރޭސި ސަރުކާރުންވެސް މިކަން ޝުކުރުވެރި ކަމާއި އެކު ފާހަގަ ކުރިއެވެ. މިހާރު އިންޑިޔާއިން އަންނަނީ އެންމެ ބޮޑަށް ކޮވިޑް-19 ފެތުރިފައިވާ 55 ގައުމަކަށް ފޮނުވުމަށް ހައިޑްރޮކްލޯރޮކުއިން އުފެއްދުމުގެ މަސައްކަތް ކުރަމުންނެވެ. މީގެ ތެރެއިން އެއްބައި ހިލޭ އެހީގެ ގޮތުގައި އެ ގައުމުތަކަށް ދޭނެއެވެ.\nމިހާރު އިންޑިއާއިން ބޭސް ފޮނުވި ގައުމު ތަކުގެ ތެރޭގައި އެމެރިކާ، މޮރިޝަސް އަދި ސީޝެލްސް ހިމެނެއެވެ. އަދި އިތުރު ބައެއް ގައުމުތަކަށްވެސް މި ހަފްތާ ނިމޭއިރު ބޭސް ފޮނުވާނެ ކަމަށް އިންޑިޔާއިން ބުނެއެވެ.\nއިންޑިޔާއިން ބޭސްފޮނުވައިދޭ އަވަށްޓެރި ގައުމު ތަކުގެ ތެރޭގައި އަފްޣާނިސްތާން، ބޫޓާން، ބަނގްލަދޭޝް، ނޭޕާލް، ދިވެހިރާއްޖެ، ސްރީލަންކާ އަދި މިޔަންމާ ހިމެނެއެވެ.\nއިންޑިޔާގައި މިހާތަނަށް 17,615 މީހަކު ކޮވިޑް-19 އަށް ޕޮޒިޓިވްވެ 559 މީހަކު ވަނީ މަރުވެފައެވެ.


Miskithu Friend Mirey Vee Mudhimakah - Vaguthu\nމިސްކިތު ފްރެންޑް މިރޭ ވީ މުދިމަކަށް\n12 މަސް ކުރިން ( ޖޫން 6, 2019 )\nރައީސް އިބްރާހިމް މުހައްމަދު ސޯލިހްގެ "މިސްކިތު ފްރެންޑް" ގެ ގޮތުގައި ފާއިތުވި ހަފްތާގައި މީސް މީޑިއާގައި ސްޓާރަކަށްވި އަހުމަދު މަލީކް ވަހީދު (މަލީކް) ގެ އިތުރު ވީޑިއޯއެއް މިރޭ އަނެއްކާ ވެސް އާއްމު ވެއްޖެއެވެ.\nމިސްކިތުގައި މުދިމު އިމާމުވެ ނަމާދު ކުރަން ހުންނަ މަގާމުގައި ހުރެ މަލީކް ޤުރުއާން ކިޔަވާ މަންޒަރު ދައްކުވައިދޭ، ވީޑިއޯ އެއް މިރޭ ވަނީ އާއްމު ކޮށްފައެވެ. ވީޑިއޯ އާއްމު ކުރި ފަރާތުން ބުނީ މިއީ މަލީކް އަބަދުވެސް ދެކެމުން އައި ހުވަފެނެއް ކަމަށެވެ.\nވީޑިއޯ އިން ދައްކުވައިދެނީ، މަލީކްގެ އަޑުން، ފާތިހާ ސޫރަތް ކިޔަވާ މަންޒަރެވެ. އިޝާ ނަމާދަށް ފަހު، މުދިމު މީހާ ގާތުން މަލީކް އެދުނީ ތަރާވީސް ނަމާދު ކުރަން އެދުމުން މިސްކިތުގެ މުދިމު ވަނީ މަލީކް އިމާމުގެ މަގާމުގައި ހުރެ ނަމާދު ކުރަން ފުރުސަތު ދީފައެވެ. ވީޑިއޯ އިން ދައްކުވައި ދެނީ މަލީކް ތަރާވީސް ނަމާދު ކުރާ މަންޒަރެވެ.\nMaleek has fulfilled one of his dreams tonight Masha Allah.\n— waddey (ވައްޑެ) ? (@WaddeyAli) June 5, 2019\nތަރާވީސް ނަމާދު ނިންމެވުމަށްފަހު ރައީސް ހުކުރު މިސްކިތުން ނުކުމެވަޑައިގަތް ވަގުތު، ރައީސް ޞާލިހާއި މަލީކް ސަމާސާކޮށް ވާހަކަ ދައްކާ ވީޑިއޯ އާއްމުވެ މަލީކަށް ވަނީ ބޮޑު ސަމާލުކަމެއް ލިބިފައެވެ. އެލައިޑް އިންޝުއަރެންސް އިން ތައްޔާރު ކުރި "މަދިރި ހޯހޯ" އިސްތިހާރުން ވެސް ވަނީ މަލީކަށް ފުރުސަތު ލިބިފައެވެ.\nމަލީކްގެ އާއިލާ އިން މައުލޫމާތު ދީފައިވާ ގޮތުގައި މަލީކް އާއި ރައީސް ޞާލިހްގެ ވީޑިއޯ އާއްމުވުމުގެ ކުރިން ރައީސް ޞާލިހް ވަނީ މަލީކް މުލީއާގެ އަށް ގެންދަވާފައެވެ. މަލީކް އާއި ރައީސް ޞާލިހްގެ ރަހުމަތްތެރިކަމަށް މިހާރު މަހެއްހާ ދުވަސް ވެއްޖެއެވެ.\nއީރާނުގެ ލީޑަރު ތަގުރީރު ދެއްވެވި މަޖިލީހުގައި ހާރިޖީ ވަޒީރަށް "ނިދިއްޖެ"\nޖޫން 6, 2019 00:25\nމިހާރު ތިޔަ ކުއްޖާގެ ކަންތައް މާމައްޗައް ތިދަނީ، ބޭނުމިއްޔާ އިބޫ ދީ އޭނަ އައް ވެރިކަން އިރު ކޮޅަކައް، އެކަމު ނަމާދާ ނުކުޅޭ\nޖޫން 6, 2019 01:26\nމަގޭ ކަންތަކެއްނޫންޓމައްޗަށްދަނީއެއް ތަމެންގެކަންތައް މަ މިއުޅެނީ ވެރިކަމަށް ދަހިވެގެނެެއްނޫން ދެލޯފުޅާ ނަމާދާ ކުޅުމެއް ނޫން އެއީއެއް މަވެސް މޮޅު މުދިމަކަށް ވެވޭނެ\nޖޫން 11, 2019 00:18\nއެމްޑީޕީ މީހުންނާ ނުބެހެ ބަލަ\nޖޫން 6, 2019 00:27\nއޭ ފްރެންޑޫ އިމާމު ކަމަކީ ކުޅޭކުޅޭ ކަމެއް ނޫން، ފްރެންޑް ފޫހިވެގެން ކުޅެންޔާ ދޭ މޫލީއާގެ އަށް..\nޖޫން 6, 2019 01:22\nކުޅޭ ކުޅޭ އެއްޗެއްހެން ހީވެގެން ތިޔާ އުޅެނީ ޗަކޮއެ މެންނަށް... ޢިމާމަކަށް ވެވޭނެ ކިތަންމެ އުމުރުން ހަގަސް... ...\nޖޫން 6, 2019 01:30\nއެސޮރު ލައްވާ ކުރާނެ ނުކުރާނެ ކަމެއް ނޭގުނީބާ\nޖޫން 6, 2019 03:10\nއިމާކަކަށް ވެހުރެ ޖަމާއަތެއްގަ ނަމާދު ކުރުމާހަވާލު ވާނީ އެހިސާބަށް ދެވުނީމަ . ނުދެވޭނެ ނަމަ އަދި ޖެހޭނީ މަޑު ކޮއްލަން ދެން ތިހެން ރައިސްގެ ފުރެންޓެކޭ ކިޔާ ތިގޮތަށް އިމާމްކަން އަތުލަން ވެއްޖެ ނަމަ ސަލާމަތެއް ނެތެއްނުން . ޙުވަފެނެކޭ ކިޔާ .ރައިސްގެ ފުރެންޓަކަށް ވިއަސް ތިމާގެ މީހަކަށް ވިއަސް ތިދެން ބޮނޑު ވަރު ހިޔެއް ނުވޭ މުދިން ކަމުގެ ސަނަދެއް އޮތް ހެނެއް .އެހިސާބަށް އަންނައްދެން މަޑު ކޮއްލުން ރަގަޅު ..ރައިސް ދެއްވާ ސަނަދެއް ނަމަ ވެސް އެއެއްޗެއް ލިބެން ދެން .\nޖޫން 6, 2019 06:27\nމީދެން ފުކެއް ބޮޑުވަރު ކަންނޭނގެ. ރައީސާ މިސްކިތުން ސަލާމްކުރި ދުވަހުވެސް ރައީސްގެ އޯގާތެރިކަން ފެނުނު. އެކަމަކު މިކުއްޖާގެ ވާހަކަ ދެއްކުމުގެ ރާގު ގަނޑު ހުރީ ބާޒާރު މަތީ ވައްތަރަށް. މައިންބަފައިން ދަރިންނަށް އަދަބު އަހުލާޤު ދަސްނުކޮށްދެވޭތީ ވާގޮތް.\nޖޫން 6, 2019 07:40\nއިމާމަކަށް ހުރެ ނަމާދުކުރެވޭނީ ބާލިއުވެފައި ހުންނަ ބޮޑުމީހަކަށް. ކިޑަކުއްޖެއްގެ ފަހަތުގައި ނަމާދުކުރުން ސައްޚައެއްނޫން. އެކަމަކު އެކުއްޖާ އެކަމަށް ހިތްޖައްސަވަން ޕޯރެކްޓިސް އަށް ކުރުވުން ވަރަށް ސަޅި( ނަމާދު ވަގުތުގަނޫން ގަޑިތަކުގަ)\nޖޫން 6, 2019 08:30\nތިވަރުން ދަންޏާ ތިކުއްޖާއަށް ތިކުއްޖާ ފެނި އެންމެފަހުން މަތަނުވެގެން ކުރާނެ ނުކުރާނެ ކަމެއް ނޭނގިގެން ނުކާނޭ ނުބޯނެ އެއްޗެއް ނުފެނިގެން އުޅޭތަން ދިރިތިބި ބަޔަކަށް ފެންނާނެ.\nޖޫން 6, 2019 09:18\nމަށަށް ވިސްނޭ ގޮތުގައި އާއްމު މިންގަނޑަށް ވުރެ ލަދު ނުގަންނަންޏާ މީ ވަރަށް މަޝްހޫރުވާ ކަމެއް . އެކަމަކު އިސްލާމް ދީނަކީ ލަދުވެތިކަން ވަރަށް މާތް ސިފައެއްގެ ގޮތުގައި ބަލައިގަނެފަ އިންނަ ދީނެއް .. މަށަށް އެހާ އޯކޭ އެއް ނޫން ތިކަން ތިދާ ގޮތެއް .. ބޮޑެތި މީހުނަށް ރަސްކަލުންނަށް ރައީސުންނަށް އިޙްތިރާމް ކުރަންވާނެ..\nޖޫން 6, 2019 09:19\nމިހާރު ދެން އިބޫ އެއް ކަމަކު ނަމާދު ވެސް ޖޯކަކައް ތިހަދަނީ\nޖޫން 6, 2019 09:20\nކުދިންނަށް ތަންތަނަށް އިހުތިރާމް ކުރަން ދަސްކޮށްދޭންޖެހޭނެ. ބޭނުންހާ ކަމެއް ކުރެވިގެން ނުވާނެ. މިސްކިތި އިމާމް ހުންނަ ތަން އެއީ އިހްތިރާމް ކުރަން ޖެހޭ ތަނެއް. ވީމާ ކުދިންނަށް ދަސްކޮށްދޭން ޖެހޭނެ ވަކިވަރަކަށް އުގެނި، އަދި އިހްތިރާމް ލިބުނީމާކަން އިމާމް ހުންނަ ތަނަށް އެރޭނީ.\nޖޫން 6, 2019 09:23\nމުހައްމަދު ބުނުއްވިހެން. މިހާރުދެން އެކުއްޖާފުޅުގެ ކަންތައް މާމައްޗަށް ތިޔަ ގެންދަނީ، ތީ ދެން ބޮޑުވަރު، އަނެއްކާ އީދު ދުވަހު ވެސް އެބުނީ ނަމާދުން އައިއިރު މަދިރިފަނި އަޅާފައިހުރި ވަރަށްގިނަ ތަންތަން ފެނުނުކަމަށް، އަޅެ އަޖައިބެއް ނުވާނެތަ، އޭނައަކީ ރަށެއްގެ ވަލުތެރެއިންތަ؟\nޖޫން 6, 2019 11:54\nމިކުއްޖާގޭ ވާހަކަދެއްކުމުގައި އެއްވެސްއަދަބުވެރި ކަމެއް ނެއް\nޖޫން 7, 2019 11:40\nފުރިހަމަ ގޮތުގައި ނަމާދު ކުރެވޭނެ ހެނެއް ހިޔެއް ނުވޭ ވީމާ އެކުއްޖާ އަދި ބޮޑޭ ވާން އެދުނުކަމުގައި ވިޔަސް އިމާމް ކަން ދީގެން ނުވާނެ. އަދި ކާކުތަ އެއުޅެނީ އެންމެން ކުރިމަތީ ފޮޓޯ ނަގަން؟\nޖޫން 9, 2019 10:42\nއަދަބެއް ސަދަބެއް ނެތް ބާޒާރު މަތީ މީހުން އުޅޭ ވައްތަރަށް ވާހަކަވެސް ދައްކަނީ ހަމަ ސީދާ އެމްޑީޕީ މީހުން އުޅޭ ވައްތަރަށް އައްޗީ.... އެއްވެސް ލޯތްބެއްނޫން ދެން މިހާރަކު މަޖަލެއް ނޫން ތިކުޅިވަރު ހުއްޓާލާ... ނަމާދާ ނުކުޅޭ!!! ނަމާދަދީ ކުޅޭކުޅޭ އެއްޗެއްނޫން... ގޭތެރޭ އަހަރެމެނަށް ނުފެންނަ ގޮތައް ތިސަކަރާތް ޖަހާ..\nޖޫން 11, 2019 07:56\nފުކެއް ބޮޑުވަރު. މިކުއްޖާގެ ޚަބަރު ދެން ނޫސްތަކުން ކިޔާކަށް ބޭނުމެއްނޫން. ނޮޓް ކިއުަޓް އޯ ފަނީ އެޓްއޯލް


Black Alian akah vaahithun meehaku buhdhi fasvefai\nއިންސާނާ ހައްދަވާފައިވާ ސިފަ ނޫން އެހެން ސިފައެއް ޖެހެން ބައެއް މީހުން ދެވި ހިފައިގެން ކުރެވޭ ނުކުރެވޭ ކަމެއް ނޭނގޭ ހިސާބަށް ދެއެވެ. އަމިއްލަ ހަށިގަނޑަށް އެކި ކަހަލަ ބަދަލުތައް ގެނެސް އެ މީހަކު އެ ބޭނުންވާ ސިފައަކަށް ބަދަލުވާން މިފަދަ މީހުން ނުކުރާ ކަމެއް ނޯވެ އެވެ. ފްރާންސްގެ އެންތަނީ ލެފްރޭޑޯ އަކީ މީގެ ތެރެއިން ވެސް އަރާހުރި މީހެކެވެ. "ބްލެކް އޭލިއަން" އެއްގެ ސިފަ ޖެހޭ ހިތުން އޭނާވަނީ ދުނިޔޭން މޮޔަވާ ދަރަޖައަށް ގޮއްސަ އެވެ.\nއޭނާގެ ގައިގެ އެކި ތަންތަނަށް ތަފާތު ބަދަލުތައް ގެންނަމުން ގޮސް އެންމެ ފަހުން މިހާރު އޭނާ ބޭނުންވަނީ އަތް ވެސް ޖަނަވާރުންގެ އަތުގެ މޮއްގަނޑު ހުންނަ ގޮތަށް ހުންނާށެވެ. އެހެންވެ އަމިއްލައަށް މިހާރު އޭނާ ވަނީ އަތުގެ ދެ އިނގިލި ވެސް ބުރިކޮށްލާފަ އެވެ.\nމީގެ ކުރިން އޭނާ ވަނީ ނޭފަތާއި މަތީ ތުންފަތް ކަނޑާލާފަ އެވެ. އަދި ދޫ ދެބައިކޮށް ދެ ލޮލުގެ ކަޅީގަޔަށް ދަންދެން ވަނީ އެކި ކަހަލަ ޓެޓޫ ޖަހާފަ އެވެ. މިހާރު ވެސް އޭނާގެ ސޫރަ ފެނިފައި މީހުން ބިރުން ހަލާކުވާ ވަރު ވެއެވެ. ނަމަވެސް އަދި ވެސް ލެފްރޭޑޯ ހިތްހަމަޖެހޭ ވަރެއް ނުވެ އެވެ.\nއެކި ކަހަލަ ސާޖަރީ ހަދަމުން ގޮސް އަމިއްލަ ސިފަ އެއްގޮތަކަށް ވެސް ވަކި ނުވާ ވަރަށް ބަދަލުވެފައި ހުއްޓަސް ލެފްރޭޑޯ ބުނަނީ އަދިވެސް އޭނާ ބޭނުން ވަރަށް ބަދަލު ނުގެނެވޭ ކަމަށެވެ. އަދި ހާސިލުކުރެވުނީ އެންމެ 35 ޕަސެންޓް ކަމަށެވެ.\nއެއް އަތުގެ ދެ އިނގިލި ބުރިކޮށްލާފައިވާއިރު އަނެއް އަތުން ވެސް ދެ އިނގިލި ބުރިކޮށްލަން މިހާރު ތައްޔާރުވަމުންދާ ކަމަށް އޭނާ ބުންޏެވެ.\nމީގެ ކުރިން އޭނާ ވަނީ ދެ ކަންފަތް ވެސް ކަނޑާލާފަ އެވެ. އަދި ނޭފަތް ކަނޑާލީ މިދިޔަ އަހަރު ސްޕޭނަށް ގޮހެވެ. އެއީ ފްރާންސްގައި އެ ކަހަލަ ސާޖަރީތައް ހެދުން މަނާ ކަމަކަށް ވީމަ އެވެ.\nލެފްރޭޑޯ ބުނީ ހަށިގަނޑަށް މި ގެންނަ ބަދަލުތަކަކީ އަމިއްލަ ނަފްސުގެ ހިތްހަމަޖެހުމަށް ކުރާ ކަމެއް ކަމަށެވެ. ވަރަށް ކުޑައިރުއްސުރެ ބިރުވެރި އެއްޗެތީގެ ސިފަ ޖެހެން އޭނާގެ ވަރަށް ބޮޑު ޝައުގެއް ހުރި ކަމަށް ވެސް ލެފްރޭޑޯ ބުންޏެވެ.


ޝަރުޢީ ރުޤުޔާގެ ނަމުގައި އޮޅުވާނުލާށެ! (4ވަނަ ބައި ) - Healing Through Ruqya\nMarch 22, 2021 ޢަލީ އާސިރު\t0 Comments\nރޭގަނޑުގެ ވަޤުތުތަކުގައި ބިޔަ ގަސް ގަސްދޮށުގައި ބާއްވައިގެން ބަލިމީހާއަށް ކިޔެވުމާއި ވަކި ދުވަހެއް ވަންދެން ބަލިމީހާ ބޭރަށް ނުނިކުމެ ބަންދު ތަނެއްގައި އިންނަަން ބުނުމާއި ހަށިފާރަވެރިންނަށް ޖިންނި ބޭތިއްބުން\nރޭގަނޑު ( ޚާއްޞަކޮށް ދަންވަރުގެ ވަޤުތުގައި ) ބަލި މީހާ ބިޔަ ގަހެއްގެ ދޮށުގައި ބާއްވައިގެން ކިޔެވުމުން އޭނައަށް ޖެހިފައި ހުންނަ ބަލިމަޑުކަމެއް ފިލުވާލުމަށް ފަސޭހަވާކަމަށް ބައެއްމީހުން ދަޢުވާކުރެއެވެ. އަދި މިގޮތުގެ މަތީން މިކަން ކުރަން ބަލިމީހާއަށް ޝަރުޠުކޮށް އުޅޭ މީހުންވެސް އަޅުގަނޑުމެންގެ ތެރޭގައި ފަހަކަށް އައިސް ފާހަގަކުރެވިފައިވެއެވެ. އަދި ބަލިމީހާއަށް ފަރުވާ ކުރަމުން ގެންދާއިރު ވަކި ދުވަހެއް ވަންދެން ބަންދު ( އަނދިރި ) ތަނެއްގައި އިނުމަށްވެސް މިބައިމީހުން ބުނެއެވެ.\nހަމައެހެންމެ ބަލިމީހާ ރަނގަޅުވުމުން ނުވަތަ ރަނގަޅު ވީކަމުގައި ނުވިނަމަވެސް އެމީހެއްގެ ރައްކާތެރިކަމަށް ހަށިފާެރަވެރިންގެ ގޮތުގައި ފަރުވާކުރަން ދާ މީހާ ގެންގުޅޭ ޖިންނީން އައްޔަންކޮށް ހަދާކަމީވެސް އަސަރާއެކު ފާހަޤަކޮށްލަންޖެހޭ ކަމެކެވެ. މިބައިމީހުން ބުނާގޮތުގައި، މިތަކެތި، ބަލިމީހާއަށް، އިތުރަށް ޖެހިދާނެ ސިޙުރަކުން ރައްކާތެރިކޮށްދޭނެތެވެ. އެހެން ޖިންނީންގެ އުނދަގުލުން ސަލާމަތް ކޮށްދޭނެތެވެ.\nމިކަމަށް އޮތް ރައްދު:\nޖިންނި ޝަިޠާނުންނަކީ ފަޅު ތަންތަނުގަޔާއި، ފާޚާނާތަކުގަޔާއި، އަނދިރި އަދި ދިރުން ނެތް ތަންތަނުގައި އާންމުކޮށް އުޅޭ ތަކެއްޗެވެ. އެހެން ކަމުން އަނދިރި ތަނެއްގައިވާ ގަހެއްގެ ދަށުގައި ބާއްވައިގެން ބަލިމީހާއަށް ކިޔެވުމުން ވާނޭ ފައިދާއަކަށް ވުެރެ ގެއްލުން މާ ބޮޑުވެދާނެތެވެ. މިފަދައިން ކަންކަން ކުރަން ބުނާ މީހުންނަކީ އާއްމުކޮށް ޖިންނި ގެންގުުޅޭ މީހުންނެވެ. މިފަދަ އެއްޗެހި ފަރުވާގެ ތެރޭގައި ބޭނުން ކުރުމުގެ ފަސޭހައަކަށް މިފަދަ ކަންތައްތައް ފަރުވާގެ ގޮތުގައި ކުރެއެވެ.މިކަމަކީ އެއްވެސް އަސްލެއްގެއް މައްޗަށް ބިނާކޮށްގެން ކުރާކަމެއް ނޫނެެވެ. މިފަދައިން ކަންތައްތައްކުރުން ރުޤުޔާގެ ތެރެއިން ނުވެއެވެ.\nވަކި ދުވަހެއްވަންދެން ބަންދު (އަނދިރި ) ތަނެއްގައި އިނުމަށް ބުނާ ބުނުމާމެދު ދަންނައެވެ. މިކަމަކީ ސިޙުރުވެރީންގެ ސިފަތައް ބަޔާންކުރަމުން ޢިލްމުވެރީން ބަޔާންކުރައްވާފައިވާ ސިފައެކެވެ. އެހެންކަމުން މިފަދައިން ބުނާ މީހުންނަކީ ހަމަ ކަށަވަރުން ޖިންނި ޝައިޠާނުންގެ ވާގިވެރިކަމާއެކު މަސައްކަތް ކުރާމީހުންނެވެ.\nހަށިރައްކަލަށް ކަމަށް ބުނެ ބަލިމީހާ ގާތުގައި ބައިތިއްބާ ޖިންނި ޝައިޠާނުންނާއި މެދު ދަންނައެވެ. ކުރީންވެސް ބަޔާންކުރެވުނު ފަދައިން ﷲ ނޫން ފަރާތަކުން ރައްކާތެރިކަމަށް އެދުމަކީ ޝިރުކުގެ ތެރެއިން ވާ ކެމެކެވެ. އެއްވެސް ކަމެއްގައި ޖިންނި ބޭނުން ކުރުމާއި ބެހޭގޮތުން އޮތް ޢިލްމްވެރީންގެ ފަތުވާ ކުރީން ބަޔާން ކުރެވުނު ޕޮއިންޓް “ ސިޙުރު ބާޠިލް ކުރުމަށާއި، ޖިންނި ބަލިން ސަލާމަތްވުމަަށް ޖިިންނީގެ ވާގި/އެހީތެރިކަން ހޯދުން” ގައި އިސްވެ ހިނގައްޖެއެވެ.\nސިޙުރު،އެސްފީނާ އަދި ޖިންނި ޝައިޠާނުންގެ ކިބައިން ސަލާމަތްވެ ހުރުމަށް އަހަރެމެން މުސްލިމުންގެ މައްޗައް އޮތީ ދީނުގެ ވާޖިބުތަކާއި ސުންނަތްތަކަށް ފަރުވާތެރިވެ، ސުންނަތުން ސާބިތުވާން އޮތް ހެނދުނާއި ހަވީރުގެ ޛިކުރުތައް ކުރުމުގައި ދެމިހުރުމެވެ.މިގޮތުން ސުންނަތުން ސާބިތުވާ މިފަދަ ދުޢާތަކުގެ ތެރެއިން ދުޢާއެއް ހިއްސާކޮށްލާނަމެވެ.\nއަބޫހުރައިރާ رضي الله عنه ވިދާޅުވިއެވެ. رَسُولَ اللَّهِ صَلَّى اللَّهُ عَلَيْهِ وَسَلَّمَ ޙާދީޘް ކުރެއްވިއެވެ.\n” مَنْ قَالَ: لا إِلَهَ إِلا اللَّهُ وَحْدَهُ لا شَرِيكَ لَهُ، لَهُ الْمُلْكُ وَلَهُ الْحَمْدُ، وَهُوَ عَلَى كُلِّ شَيْءٍ قَدِيرٌ، فِي يَوْمٍ مِائَةَ مَرَّةٍ، كَانَتْ لَهُ عَدْلَ عَشْرِ رِقَابٍ، وَكُتِبَتْ لَهُ مِائَةُ حَسَنَةٍ، وَمُحِيَتْ عَنْهُ مِائَةُ سَيِّئَةٍ، وَكَانَتْ لَهُ حِرْزًا مِنَ الشَّيْطَانِ يَوْمَهُ ذَلِكَ حَتَّى يُمْسِيَ، وَلَمْ يَأْتِ بِأَفْضَلَ مِمَّا جَاءَ بِهِ إِلا أَحَدٌ عَمِلَ أَكْثَرَ مِنْ ذَلِكَ.”\nމާނައީ: ” ދުވާލަކު 100 ފަހަރު لا إِلَهَ إِلا اللَّهُ وَحْدَهُ لا شَرِيكَ لَهُ، لَهُ الْمُلْكُ وَلَهُ الْحَمْدُ، وَهُوَ عَلَى كُلِّ شَيْءٍ قَدِيرٌ ކިޔައިފި މީހާ ދަންނާށެވެ. އޭނާ 10 އަޅުން މިނިވަންކުރިފަދަ އެވެ. (އެބަހީ : އެކަމުގެ ޘަވާބާ ދަރުމަ ލިބޭނެއެވެ). އަދި އޭނާގެ ހެޔޮކަމުގެ ފަތުގައި 100 ހެޔޮކަން ލިޔުންވޭނެއެވެ. އަދި އޭނާގެ ކިބައިން 100 ފާފަ ފުއްސެވޭނެއެވެ. އަދި އެދުވަހުގެ އިރުއޮއްސުމާހަމައަށް އޭނާއަށް ޝައިޠާނާގެ ކިބައިން ރައްކައުތެރިކަން ލިބޭނެއެވެ. އަދި އެދުވަހު އެއަށްވުރެ ހެޔޮވެގެންވާ ކަމަކައިގެން އެއްވެސް މީހަކު ނާންނަހުއްޓެވެ. އެއަށްވުރެ އިތުރަށް ޢަމަލުކޮށްފި މިހަކު މެނުވީއެވެ.”\nސިޙުރުން ސިޙުރު ބާޠިލްކުރުން\nމިކަމަކީވެސް ބައެއްމީހުން ސިޙުރު ބާޠިލްކުރުމަށް ކޮށްއުޅޭ ކަންކަމެވެ. މިކަމުގެ ތެރޭގައި ކަރުދާާހުގައި ޤުުރުއާނާއި ޝިރުކުގެ ބަަސްތައް އެއްކޮށްގެން ލިޔުމާއި ، ސޫރަ ކުރަހައިގެން ބަލިމީހާގެ ގާތުގައި ކަރުދާސް އެންދުން ހިމެނެއެވެ. މި އެންދުމުގައި ނިކުންނަ ދުން ބަލިމީހާގެ ގަޔަށް އަދި ނޭފަތައް ދާ ގޮތަށް އަމަލުކުރެއެވެ. ޚާއްޞަގޮތެއްގައި މިއީ ޖިންނީން އެންދުމަށްޓަކައި ކޮށް އުޅޭ ކަމެކެވެ. މީގެ އިތުރުން ތަވީދު އެޅުމާއި، ފުއްލާގެ ހަމުގައި އެއްޗެހި ލިޔެ ގައިގަ އުޅުވުމާއި، ތަންތަނުގައި އެއްޗެހި ވަޅުލުމާއި، ކަނޑަށް އެއްޗެހި އެއްލާލުންފަދަ އެތައް އަމަލެއް ހިމެނެއެވެ. ހަމައެހެންމެ ބަލިމީހާއަށް ޖެހިފައި ހުންނަ ސިޙުރާ ހަވާލުވެގެން ތިބޭ ޖިންނީންނާއި ފަރުވާ ކުރާ މީހާ ގެންގުޅޭ ޖިންނީންނާއި މުޢާހަދާ ހަދައި ބަލިމީހާ ދޫކޮށް ދިއުމަށް މަޖުބޫރުކޮށް ނުވަތަ ވަކި ދުވަސްތަކެއް ވަންދެން އުނަދގޫ ނުކުރަމަށް ބަޢިއަތު ހިފައެވެ.\nމިކަމަށް އޮތް ރައްދު :\nޖިންނި ޝައިޠާނުންގެ ކިބައިން ވާގި އެދިގެން ކިޔެވޭ ކިޔެވެލިތަކާއި، ފާލުބެލުމާއި، އަތްބެލުމާއި، އެއްވެސް މާނައެއް ދޭހަނުވާފަދަ ގޮވެލިތަކާއި، ބަނދިތަކާއި، އަކަ ޖެހުމާއި ، ތަވީދު އެޅުވުމާއި މިފަދަ ހުއްދަނޫން ކަންކަމަށް އަރައިގަނެ ޤުރުއާނުނާއި ޝައިޠާނޫ ތަކެއްޗާއި ކަންތައްތައް މަސްހުނިކޮށް ކުރާ ފަރުވާކުރުމަށް ކަމަށް ބުނެ ކުރާ މިފަދަ ރުޤުޔާ ތަކަކީ ދީނުން ބޭރުވާ އަދި ސިޙުރާއި ޝިރުކުގެތެރެއިންވާ ޙަރާމް ރުޤްޔާތަކެވެ. މިފަދަ ފަރުވާއަށް ކިޔަނީ ރުޤްޔާ ޝިރުކިއްޔާ ނުވަތަ ޝިރުކު ހިމެނޭ ރުޤުޔާއެވެ.\nސިޙުރަކީ ޙަރާމް އެއްޗެކެވެ. ޙަރާމް ކަމަކުން ޙަރާމްކަމެއް ފުހެލެވޭނެ ހެއްޔެވެ؟ ނޫނީ ޙަރާމް އެއްޗަކުން ފަރުވާއެއް ނުވަތަ ޝިފާއެއް ލިބިދާނެހެއްޔެވެ؟ ެ. ރަސޫލާ ސައްލަﷲ ޢަލައި ވަސައްލަމަ އާއި ނުޝްރާއާ ބެހޭގޮތުން ސުވާލު ދެންނެވުނެވެ. ( އައް ނުޝްރާއަކީ ސިޙްރުން ސިޙުރަށް ފަރުވާ ކުރުމެވެ ) . އެކަލޭގެފާނު ހަދީޘް ކުރެއްވިއެވެ. ” ތިޔައީ ޝައިޠާނީ ޢަމަލެކެވެ ” .\nސިޙުރުން ސިހުރު ބާޠިލް ކުރަން ކިތަންމެ މަސައްކަތެއް ކުރިކަމުގައިވިއަސް އެކަމެއް ނުވާނެއެވެ. ދުވަސްކޮޅަކު ބަލިމީހާއަށް އުނދަގޫތަކެއް ނުވެ ހުރެދާނެއެވެ. ނަމަވެސް ފަހުން އުނދަގޫވާން ފަށާ ވަގުތު އިތުރު އުނދަގޫތަކާއި ކުރިމަތިލާން ޖެހިދެއެވެ. މިގޮތަށް ފަރުވާ ކުރާމީހުން ގިނަ ފަހަރު ފަރުވާ ކުރަނީވެސް ދެވަނަ ފަހަރު ބަލިމީހާ އެމީހެއްގެ ގާތަށް އަންނަން ޖެހިދާފަދަ ކޮންމެވެސް ކަހަލަ ގޮތެއް ހަދާފައެވެ. ސަބަބަކީ ބަލިމީހާގެ ފަރާތުން ލިބޭ މާއްދީ މަންފާެއެއް އަބަދު ޙާޞިލް ކުރުމުގެ ނުބައި މަޤްޞަދު މިފަދަ މީހުންގެ ހިތުގައި އޮތުމެވެ.\n← ޝަރުޢީ ރުޤުޔާގެ ނަމުގައި އޮޅުވާނުލާށެ! (3ވަނަ ބައި )\nSeptember 8, 2020 September 9, 2020 އެޑްމިން\t0


ޔޫރޯ 2020: ކްރޮއޭޝިޔާ ބަލިކޮށް ކްއާޓާފައިނަލުގެ ޖާގައެއް ސްޕެއިނުން ހޯދައިފި - Voice of Meedhoo Voice of Meedhoo\nޔޫރޯ 2020: ކްރޮއޭޝިޔާ ބަލިކޮށް ކްއާޓާފައިނަލުގެ ...\nބޭރުގައި މާސްކު އަޅަން ނުޖެހޭ ގޮތަށް ...\nޔޫރޯ 2020: ކްރޮއޭޝިޔާ ބަލިކޮށް ކްއާޓާފައިނަލުގެ ޖާގައެއް ސްޕެއިނުން ހޯދައިފި\nby vomadmin June 28, 2021\nޔޫރޯ 2020 ގެ ރައުންޑް އޮފް 16 ގައި ކްރޮއޭޝިޔާ ބަލިކުރުމަށްފަހު ސްޕެއިން އިން ކްއާޓާފައިނަލްގެ ޖާގައެއް ހޯދައިފިއެވެ.\nޔޫރޯގެ ތާރީހުގައިވެސް ދެވަނައަށް އެންމެގިނަ ލަނޑު ފެނިގެންދިޔަ މިމެޗް ސްޕެއިން ކާމިޔާބުކޮށްފައިވަނީ 5-3 ގެ ނަތީޖާއަކުންނެވެ. ޔޫރޯގެ ތާރީޚުގައި އެއް މެޗެއްގައި އެންމެ ގިނަ ލަނޑު ފެނިގެން ގޮސްފައިވަނީ 1960 ވަނަ އަހަރު ބޭއްވުނު ޔޫރޯ މުބާރާތުގައި ފްރާންސް އާއި ޔޫގޮސްލާވިއާ ބައްދަލުކުރި މެޗުގައެވެ. އެ މެޗުގައި ޖުމްލަ9ލަނޑު ފެނިގެންގޮސްފައިވާއިރު ޔޫގޮސްލާވިއާ އިން އެމެޗު ކާމިޔާބުކޮށްފައިވަނީ 4-5 ގެ ނަތީޖާއަކުންނެވެ.\nސްޕެއިންއާއި ކްރޮއޭޝިއާ ބައްދަލުކޮށް މިރޭ ކުޅެވުނު މެޗަކީ ވަރަށް ވާދަވެރި ކުޅުމެއް ދެޓީމުގެ ފަރާތުންވެސް ފެނިގެންދިޔަމެޗެކެވެ.\nމި މެޗުގެ ފުރިހަމަ ވަގުތު ހަމަވިއިރު ދެޓީމް 3-3 ގެ ނަތީޖާއަކުން އެއްވަރުވެފައިވުމުން މެޗުގެ ނަތީޖާ ނެރުމަށް އިތުރުވަގުތުގެ ދެހާފު ކުޅުނުއިރު ސްޕެއިން އިން މެޗު ކާމިޔާބުކޮށް ކުއާޓަރ ފައިނަލުން ޖާގަހޯދީ އިތުރުވަގުތުގެ ފުރަތަމަ ހާފުގެ ތެރޭގައި ދެލަނޑު ޖަހާ 3-5 ގެ ނަތީޖާއަކުން މެޗު ކާމިޔާބު ކޮށްގެނެވެ.\nމިމެޗުގައި ފުރަތަމަ ލަނޑުޖަހާ ލީޑުނެގީ ކްރޮއޭޝިއާ އިންނެވެ. މިލަނޑަކީ ސްޕެއިންގެ ޕެޑްރީ ފަހަތުން އެޓީމުގެ ކީޕަރު، އުނާއި ސިމިއޯން އަށް ޖައްސާލި ބޯޅަ ސިމިއޯން ކޮންޓްރޯލް ނުކުރެވި ގޯލުގެ ތެރެއަށް ބޯޅަ ވަދެގެން ކްރޮއޭޝިއާ އަށް ކާމިޔާބު ކުރެވުން ލަނޑެކެވެ.\nއެހެންނަމަވެސް ސްޕެއިނުންވަނީ ފުރަތަމަ ހާފު ނިމުމުގެ ކުރިން ލަނޑެއް ޖަހާ މެޗުގެ ނަތީޖާ ހަމަހަމަ ކޮށްފައެވެ. މިލަނޑު ފުރަތަމަ ހާފުގެ 38 ވަނަ މިނެޓުގައި ކާމިޔާބު ކޮށްދިނީ ޕަބްލޯ ސަރާބިއާ އެވެ.\nމިމެޗުގައި ސްޕެއިން އިން ލީޑުނެގީ ދެވަނަ ހާފުގެ 12 ވަނަ މިނެޓުގައެވެ. ފެރާން ޓޮރޭސް ނަގައިދިން ހުރަހެއް ބޮލުން ގޯލުގެ ތެރެއަށް ވައްދާލައިގެން ސްޕެއިން އަށް ލީޑު ނަގައިދިނީ ސެޒާ އަޒްޕްލިކެޓާ އެވެ. އަދި އޭގެ 19 މިނެޓުފަހުން މެޗުގެ 76 ވަނަ ސްޕެއިނުގެ3ވަނަ ލަނޑު ކާމިޔާބުކޮށް މެޗްގެ ނަތީޖާ 3-1 އަށް ބަދަލުކޮށްފައިވެއެވެ. މިލަނޑު އެޓީމަށް ކާމިޔާބު ކޮށްދިނީ ފެރާން ޓޮރޭސް އެވެ.\n3 ލަނޑު 1 ލަނޑުގެ ލީޑެއް ސްޕެއިނުން ހޯދާފައިވަނިކޮށް ކްރޮއޭޝިޔާގެ ދެވަނަ ލަނޑު 85 ވަނަ މިނިޓްގައި ކާމިޔާބުކޮށް މެޗްގެ ނަތީޖާ 3-2 ކަށް ބަދަލުކޮށްދިނީ މިސްލާވް އޮރްސިޗް އެވެ. އަދި މެޗްގެ އިތުރުވަގުތުގެ2ވަނަ މިނިޓްގައި ކްރޮއޭޝިޔާގެ3ވަނަ ލަނޑު ކާމިޔާބު ކޮށް ނަތީޖާ އެއްވަރުކޮށްދިން ލަނޑު ކާމިޔާބުކޮށްދިނީ މާރިއޯ ޕެސާލިޗް އެވެ.\n3-3 ގެ ނަތީޖާއަކުން މެޗް އެއްވަރުގެން ނިމުމުން މެޗްގެ ނަތީޖާ ކަނޑައެޅުމަށް ކުޅުނު އިތުރުވަގުތުގެ ދެހާފުގެ ތެރެއިން ފުރަތަމަ ހާފުގެ ފަހު ފަސް މިނެޓުގެ ތެެރޭގައި ސްޕެއިނުން ވަނީ ދެލަނޑު ޖަހާ މެޗްގެ ނަތީޖާ 5-3 އަށް ބަދަލުކޮށްފައެވެ. މިގޮތުން ސްޕެއިންގެ ހަތަރުވަނަ ލަނޑު މެޗްގެ 100 ވަނަ މިނެޓުގައި އަލްވާރޯ މޮރާޓާ ކާމިޔާބު ކޮށްދިންއިރު ސްޕެއިންގެ ފަސްވަނަ ލަނޑު 103 ވަނަ މިނިޓްގައި ކާމިޔާބުކޮށްދިނީ މިކެލް އޮޔަރްޒަބަލް އެވެ.\nޔޫރޯ 2020 ގެ ކްއާޓާފައިނަލަށް ސްޕެއިން ހޮވުނުއިރު ކުއާޓަރ ގައި ސްޕެއިން ބައްދަލުކުރަންޖެހޭނީ ފްރާންސް އާއި ސްވިޓްޒަލެންޑު ކުޅޭ ރައުންޑް އޮފް 16 މެޗުން މޮޅުވާ ޓީމަކާއި ދެކޮޅަށެވެ. މިމެޗްގެ ކުޅުން އޮންނާނީ ޖުލައި މަހުގެ2ވަނަ ދުވަހުއެވެ.\nބޭރުގައި މާސްކު އަޅަން ނުޖެހޭ ގޮތަށް ސުޕެއިނުގައި ކަނޑައަޅައިފި\nޔޫރޯ 2020- ޗެމްޕިއަން ޕޯޗުގަލް ބަލިކޮށް ބެލްޖިއަމް ކުއާޓާއަށް\nރާއްޖެއަށް ރޯދަ މަހުގެ ފުރަތަމަ ދުވަހަކީ މާދަމާ ކަމުގައި ކަނޑައަޅައިފ\nއިސްލާމިކް މިނިސްޓްރީން މާދަމާއަކީ ރާއްޖެއަށް ރަމަޟާން މަހުގެ ފުރަތަމަ ދުވަސް ކަމަށް ކަނޑައަޅައިއެވެ. އިސްލާމިކް މިނިސްޓްރީން މިގޮތައް ނިންމީ ...


މަކީޓާ 8ވަނަ އެޓޯލް ޖޫނިއަރ ޗެމްޕިއަންޝިޕް\nމިމަހުގެ 23ން 26އަށް ގދ. ތިނަދޫގައި ކުރިޔަށް ދިޔަ މަކީޓާ 8 ވަނަ އެޓޯލް ޖޫނިއަރ ޗެމްޕިއަންޝިޕްގެ ފިރިހެން ބައިން 1 ވަނަ ޏ. އަތޮޅު ތަޢުލީމީ މަރުކަޒު އަދި އަންހެން ބައިން 1 ވަނަ ގދ. އަތޮޅު ތަޢުލީމީ މަރުކަޒު ހޯދައިފިއެވެ.\n13 އަހަރުން ދަށުގެ ފިރިހެން 1 ވަނަ ފުވައްމުލަކު ހާފިޒް އަޙްމަދު ސްކޫލް ހޯދިއިރު މިޢުމުރުފުރާގެ އަންހެން ބައިން 1 ވަނަ ހޯދީ ގދ. ފަރެސް މާތޮޑޫ ހުވަދޫ ސްކޫލެވެ. 16 އަހަރުންދަށުގެ ފިރިހެން އަދި އަންހެން 1 ވަނަ ހޯދީ ޏ. އަތޮޅު ތަޢުލީމީ މަރުކަޒެވެ. 19 އަހަރުން ދަށުގެ ފިރިހެން 1 ވަނަ ޏ. އަތޮޅު ތަޢުލީމީ މަރުކަޒު ހޯދިއިރު އަންހެން ބައިން 1 ވަނަ ހޯދީ ގދ. އަތޮޅު ތަޢުލީމީ މަރުކަޒެވެ.


Rendhulee Marble ga eh noon, thashi musheegai! | Mihaaru\nއިސްލާމީ މަރުކަޒުގައި ޖަހާފައިވާ މާބްލްތަކުގައި ރެނދުލައިފައި -- ފޮޓޯ: މުހަންމަދު ޝަރުުހާން/ މިހާރު\n11 ޖުލައި 2016 - 09:21 36 comments\nއިސްލާމީ މަރުކަޒުގެ ވަށައިގެން ޖެހީ މާބުލް ކަމަށް ހައުސިން މިނިސްޓްރީން ބުނެފައިވީ ނަމަވެސް ރެނދުލައި ފަޅިފަޅިވެފައި ވަނީ ބައެއް ސަރަހައްދުތަކުގައި ޖެހި އާދައިގެ ތަށިމުށީގައި ކަން "މިހާރު" އަށް އެނގިއްޖެ އެވެ.\nޗައިނާ ސަރުކާރުން ހިލޭ ދިން މާބުލްގެ އިތުރުން ބައެއް ސަރަހައްދުތަކުގައި ކުލަކުލައިގެ ތަށިމުށި ޖަހައިފަ އެވެ. އެކަމަކު އެ ސަރަަހަައްދުގައި އެއްވެސް ވަރަކަށް ތަށިމުށި ޖަހާނެ ވާހަކަ ހައުސިން މިނިސްޓްރީން ކުރިން ބުނެފައެއް ނުވެ އެވެ.\nމާބުލް ޖެހުމަށް ފަހު އެތަން ބޭނުންކުރަން ފެށުމުގެ ކުރިން މީޑިއާތަކަށް ދިން އިންޓަވިއުތަކުގައި މިނިސްޓްރީން ބުނެފައި ވަނީ އިސްލާމީ މަރުކަޒު ވަށައިގެން ޖެހީ މާބުލް ކަމަށެވެ. އެކަމަކު އެހާ އަވަހަށް އެތަނުގައި ރެނދުލާތީ މިނިސްޓްރީން ވަނީ ކަންބޮޑުވުން ފާޅުކޮށްފަ އެވެ.\nހައުސިން މިނިސްޓަރު ޑރ. މުހައްމަދު މުއިއްޒު ކުރެއްވި ޓުވީޓެއްގައި ވިދާޅުވީ ރެނދުލި ސަބަބު އެ މިނިސްޓްރީން ބަލަމުން އަންނަ ކަމަށެވެ. ސަބަބު ދެނެގަނެ ފިޔަވަޅު އަޅާނެ ކަމަށް ވެސް މިނިސްޓަރު ވަނީ ވިދާޅުވެފަ އެވެ.\nއިސްލާމީ މަރުކަޒު ބޭރުގައި ޖަހަން ޗައިނާއިން ގާތްގަނޑަކަށް 1.14 މިލިޔަން ޑޮލަރުގެ މާބުލް ދިނެވެ. މަޝްރޫއަށް ސަރުކާރުން ހޭދަކުރީ ތިން މިލިޔަން ރުފިޔާ އެވެ.\nއެ ތަނުގައި ރެނދުލީ، ޗައިނާ އިން ހަދިޔާކުރި ފެންވަރު ދަށް މާބުލް ޖެހުމުން ކަމަށް ބުނެ ސޯޝަލް މީޑިއާގައި ގިނަ ބައެއްގެ ފާޑުކިޔުން ވަނީ އަމާޒުކޮށްފަ އެވެ. މާބުލްގެ ބަދަލުގައި ރެނދު ލާފައި ވަނީ އެކި ޑިޒައިންތަކަށް ބޭނުންކުރި ތަށިމުށީގައި ކަމެއް މިނިސްޓްރީން ބުނެފައެއް ނުވެ އެވެ.\nކުލަކުލާގައި އެހުރީ ތަށިމުށި ކަމަށް ވަނީ އެނގިފައި -- ފޮޓޯ: މުހަންމަދު ޝަރުުހާން/ މިހާރު\nމާބްލް ޖެހި ސަރަހައްދުގައި ހިޔާވާން ކުޑަތަކެއް ޖަހަން ވެސް ހައުސިން މިނިސްޓްރީން ވަނީ ނިންމާފަ އެވެ. އެ މަސައްކަތް ފަށަން ހަމަޖައްސާފައި ވަނީ އަހަރެއްހާ ދުވަސް ފަހުން ކަމަށް އެ މިނިސްޓްރީން ބުނެ އެވެ.\nއިތުރު ލިޔުންތައް ހައުސިން މިނިސްޓަރު ސަރުކާރު އިސްލާމިކް މިނިސްޓްރީ


Vari Vumuge Kurin Mi Kankan Kuraathi - Vaguthu\nވަރިވުމުގެ ކުރިން މިކަންކަން ކުރާތި!\nކައިވެނި ކުރުމަށް ފަހު ވަރި ވުމަކީ އެއްވެސް ދެމަފިރިޔަކު ކުރަން ބޭނުންވާ ކަމެއް ނޫނެވެ. ނަމަވެސް ވަގުތާއި ހާލަތު ނިޔާކުރާ ކަމެއް ނުވަތަ ކަންތައްތަކެއްގެ ސަބަބުން ވަރި އާއި ހަމައަށް ދާން ޖެހެއެވެ. ވަރި ވާއިރު ބައެއް ފަހަރު ދަރިން ވެސް ތިބުމާއި އެކު ވަރި އަށް ފަހު އަދި އިތުރު އެތައް މައްސަލަތަކެއް ދިމާވެއެވެ. ދަރިން ނެތް ނަމަވެސް ވަރި ވުމަކީ އެތައް ދުވަހެއް ވަންދެން ކުރި އުއްމީދުތަކަކާއި ދެކުނު ހުވަފެންތަކަކަށް އަންނަ ނިމުމެކެވެ. އެހެންކަމުން ވަރި ވުމުގެ ކުރިން ކޮންމެހެން ކުރަން ޖެހޭ ކަންތައްތަކެއް އެބަހުއްޓެވެ.\nމާދަމާ ނިކުންނާނެ ނަތީޖާ ބިނާވެފައި އޮންނާނީ މިއަދު ކުރެވޭ މަސައްކަތެއްގެ މައްޗަށެވެ. އެހެންކަމުން މިކިޔައި ދެނީ ވަރިވުމަށް ފަހު މާދަމާ ދިމާވެދާނެ މައްސަލައް ހައްލު ކުރުމަށްޓަކައި ވަރި އާއި ހަމައަށް ނުގޮސް ކުރެވިދާނެ ބައެއް ކަންކަމަށެވެ.\nދިމާވެފައިވާ މައްސަލައަށް ސަމާލުކަން ދިނުން\nވަރި އާއި ހަމައަށް ދާނީ ކޮންމެވެސް މައްސަލައެއް ދިމާވެގެންނެވެ. ދިމާވެފައިވާ ހަޤީޤީ މައްސަލަ އަކީ ކޮބައިކަން ވަރަށް ސާފުކޮށް އެނގެން ޖެހެއެވެ. އެއީ ބައިވެރިޔާގެ ޖިސްމާނީ ބަލިކަށި ކަމެއްގެ ސަބަބުން ކަމަށް ވީނަމަވެސް ނުވަތަ އެހެން ސަބަބަކާއި ހުރެ ކަމަށް ވީނަމަވެސް ވަރަށް ސާފުކޮށް މައްސަލަ އަކީ ކޮބައިކަން އެނގެން ވާނެއެވެ. އަދި އެކަމާއި މަޝްވަރާ ކުރެވި ދެވަނަ ފުރުސަތެއް ދެވެން އޮތް ނަމަ ދެވަނަ ފުރުސަތެއް ދީ ކަންކަން ރަނގަޅު ކުރަން ވަގުތު ދޭން ވާނެއެވެ.\nއެހީ އަށް އެދުން\nވަރި ވުމުގެ ކުރިން އެކަމާއި ބެހޭ ގޮތުން އާއިލާ މެންބަރުންނާއި އަދި ރަހުމަތްތެރިންނާއި ގިނަ މީހުން މަޝްވަރާ ކުރާނެއެވެ. އެއީ ވަރަށް މުހިންމު ކަމެކެވެ. އޭގެ އިތުރުން ކަމުގެ ތަޖުރިބާކާރު ސައިކޮލަޖިސްޓެއް ނުވަތަ ކައިވެނީގެ މައްސަލަތަކުގައި ޚިޔާލު ދޭ ކައުންސިލަރެއްގެ އެހީތެރިކަން ހޯދުން ވެސް ވަރަށް މުހިންމެވެ. އެފަދަ މީހަކާއި މަޝްވަރާކޮށް ހަދަންވީ ގޮތަކާއި އަމަލުތައް ބަހައްޓަންވީ ގޮތެއް އޮޅުން ފިލުމަކީ ރަނގަޅު ނިންމުމެއް ނިންމުމަށް ލިބޭ ވަރަށް ބޮޑު އެހީއަކަށް ވާނެއެވެ.\nގޯހެއް ހެދިފައި ވާނަމަ ޒިންމާ އުފުލުން\nއެއްވެސް މީހަކީ އެންމެ ފުރިހަމަ މީހެއް ނޫނެވެ. އެހެންކަމުން ކޮންމެ މީހަކަށް ވެސް ގޯސް ހެދޭނެއެވެ. ގޯހެއް ހެދިއްޖެ ނަމަ ދެން ކުރަން ޖެހޭނެ ކަމަކީ މަޢާފަށް އެދި އެގޯސް ރަނގަޅު ކުރުމެވެ. ހެދުނު އެންމެ ގޯހެއްގެ ޒިންމާ އުފުލަން ދެކޮޅު ހަދާ އެގޯސް ރަނގަޅު ކުރަން ބޭނުން ނުވުމުން ކައިވެނި ރޫޅި ދަރިން ނިކަމެތިވެގެން ދާން ފުރުސަތު ނުދޭށެވެ.\nއަނބިމީހާ ސިއްރު ލޯބިވެރިޔަކު ހޯދަނީ ކީއްވެ؟\nކައިވެނިކޮށްގެން އުޅޭ ފިރިހެނުން އެންމެ ގިނައިން ހަދާ ގޯސްތައް


Flying Cchool ge iss dhemeehakah fiyavalhu alhan Raees angavaifi | ThePress\nފްލައިން ސްކޫލްގެ އިސް ދެމީހަކަށް ފިޔަވަޅު އަޅަން ރައީސް އަންގަވައިފި\nއައްޑޫ ސިޓީގައި ހިންގާ ފްލައިން ސްކޫލް، އޭޝިޔަން އެކަޑަމީ އޮފް އެރޮނޮޓިކްސް (އޭއޭއޭ) އިސް ދެ ވެރިޔަކަށް ފިޔަވަޅު އެޅުމަށް ރައީސް އިބްރާހިމް މުހައްމަދު ސޯލިހް މިއަދު އަންގަވައިފިއެވެ.\nރައީސް އޮފީހުގެ ތަރުޖަމާނު މަބްރޫކް އަޒީޒް ވިދާޅުވީ އޭއޭއޭ ގެ މައްސަލަތަކާ ގުޅިގެން، ސިވިލް އޭވިއޭޝަން އޮތޯރިޓީގެ އޯޑިޓްގައި ފާހަގަކޮށްފައިވާ ކަންކަމާ ގުޅިގެން އެ ތަނުގެ ހެޑް އޮފް ޕައިލެޓް ޓްރެއިނިންގް އާއި އެކައުންޓެބަލް މެނޭޖަރުގެ މައްސަލަ އިތުރަށް ބަލާ ފިޔަވަޅު އެޅުމަށް ރައީސް މިއަދު އަންގަވާފައިވާ ކަމަށެވެ.\nމީގެއިތުރުން ރައީސް މިއަދު ވަނީ އެ ސްކޫލްގެ މައްސަލަ ދިގުލައިގެން ދިއުމުގައި ސިވިލް އޭވިއޭޝަން އޮތޯރިޓީގެ އިހުމާލެއް ވޭތޯ ބެލުމަށް މިނިވަން އޯޑިޓެއް ހަދައި، އިހުމާލުވެފައި ވާނަމަ، އިހުމާލުވެފައިވާ ފަރާތްތަކާ މެދު ފިޔަވަޅު އެޅުމަށް ވެސް އަންގަވާފައެވެ.\nއަދި އެ ސްކޫލްގައި ކިޔަވަމުންދާ ދަރިވަރުންގެ ތެރެއިން ބޭންކް އޮފް މޯލްޑިވްސް އިން ލޯނު ނަގާފައިވާ ދަރިވަރުންގެ ލޯނު މަތީ ތައުލީމާއި ތަމްރީނު ހޯދުމަށް މިނިސްޓްރީ އޮފް ހަޔާ އެޑީއުކޭޝަން އިން ދޫކުރާ ލޯނުތަކަށް ބަދަލުކުރަން ރައީސް އަންގަވާފައިވާ ކަމަށްވެސް މަބްރޫކް ވިދާޅުވިއެވެ.\nރައިސް އެފެދައިން އަންގަވާފައި ވާއިރު، ފްލައިން ސްކޫލްގައި ހިންގާ ކޯސްތައް އެ ސްކޫލްގެ އިހުމާލުން ލަސްވަމުން ދާތީ ދަރިވަރުން އެ ކަމުގެ ޝަކުވާ ވަނީ ކޮށްފައެވެ. ފްލައިން ސްކޫލްގައި ކިޔަވަމުންދާ ދަރިވަރުންގެ ކިޔެވުން ނުނިމި ދިގުލާ މައްސަލައިގައި ދަރިވަރުންނާއި، ދަރިވަރުންގެ ބެލެނިވެރިން ވަނީ ގިނަ ކަންބޮޑުވުންތަކެއް ފާޅުކޮށްފައެވެ. އަދި 86 ދަރިވަރުން ވަނީ ސްކޫލުގެ މައްސަލަތައް ހިއްސާކޮށް ޕެޓިޝަނެއްގައި ސޮއި ކޮށްފައެވެ. ޕެޓިޝަންގައި ސޮއިކުރި ދަރިވަރުންގެ ތެރެއިން ބައެއް ދަރިވަރުން ސްކޫލުން ވަކިކުރަން ވަނީ މަސައްކަތް ކޮށްފައެވެ. ނަމަވެސް މިކަން ނުކުރުމަށް ޓްރާންސްޕޯޓުން ވަނީ ބުނެފައެވެ. އޭގެ ފަހުން އެ ސްކޫލުގެ ފަރާތުން ވަނީ އިންޒާރުގެ މެއިލްތަކެއް ވަނީ ކޮށްފައެވެ.\nއެގޮތުން ސުކޫލުން ފޮނުވި އީ-މެއިލްއެއްގައި ވަނީ އެ ދަރިވަރަކީ ގަސްތުގައި މީހަކު މަރާފައިވާ ދަރިވަރެއް ކަމަށް ތުހުމަތުވެސް ވަނީ ކޮށްފައެވެ. އަދި އެ އީއެމްއިލް ފޮނުވާފައި ވަނީ ޓްރާސްޕޯޓް މިނިސްޓްރީ އާއި ހަޔާ އެޑިއުކޭޝަން މިނިސްޓްރީ އަށް ކޮޕީކޮށެވެ.\nމައްސަލަ ބޮޑުވެފައިވާ ފްލައިން ސްކޫލްގައި މިދިޔަ މަހުގެ އެއްވަނަ ދުވަހުން ފެށިގެން ދުއްވާނެ ބޯޓެއް ނެތްއިރު، މުސާރައިގެ މައްސަލައިގައި އެ ސްކޫލްގެ އިންޖިނިއަރުން ވަނީ މަގާމުން އިސްތިއުފާ ދޭން ނިންމާފައެވެ.\nމުސާރައިގެ މައްސަލަ އާއި ހެދި ފްލައިން ސްކޫލްގެ އިންޖިނިއަރުންތަކެއް އިސްތިއުފާ ދޭން ނިންމާފައިވާއިރު މުސާރައިގެ މައްސަލައިގައި އެ ސްކޫލްގެ އިންސްޓްރަކްޓަރުންނާއި ސްކޫލްގެ މުވައްޒަފުން ވަނީ ހަޅުތާލުވެސް ކޮށްފައެވެ.\nހަބަރު އައްޑޫ ފުލައިންގ ސްކޫލް އިބްރާހިމް މުހައްމަދު ސޯލިހް\nއެމީހުންގެ ނަންތަކެެއް ނުޖަހާ. ކޮން ގަވްމެއްކަންވެސް ނޭގޭ.\nބަލަ އެމީހުނަށް ގެއްލުން ވެގެން ލާރިވެސް ވަނީ ދީފަނޫން.ކޮން ވާހަކައެއް ދައްކާކަށް.


Climate strike: Kulhudhuffushi kulhi himaayaikoh dhee!\nކްލައިމެޓް ސްޓްރައިކް: ކުޅުދުއްފުށީ ކުޅި ހިމާޔަތްކޮށްދީ!\nކުޅުދުއްފުށީ ކުޅީގައި ކެނޯއެއް ދުއްވަމުން އެ ކުޅި ހިމާޔަތް ކުރުމަށް ގޮވާލަނީ --\nހދ. ކުޅުދުއްފުށީގެ ކުޅި ހިމާޔަތްކުރުމަށް އެ ރަށުގެ ޒުވާނުން މިއަދު އަޑު އުފުލައިފި އެވެ. ކުޅުދުއްފުށީ ޒުވާނުން މި އަޑު އުފުލީ ދުނިޔޭގައި މިއަދު ކުރި ގްލޯބަލް ކްލައިމެޓް ސްޓްރައިކްގައި ބައިވެރިވުމުގެ ގޮތުންނެވެ.\nކުޅުދުއްފުށީ އެއާޕޯޓް ހެދުމަށް ކުޅީގެ ބޮޑު ބައެއް ހިއްކާފައިވީ ނަމަވެސް އަދިވެސް ކުޅީގެ ހިތްގައިމު ސަރަހައްދެއް ސަލާމަތުން އެބަ އޮތެވެ. ރަށު ތެރެއަށް އޮތް ބައެވެ. އެ ތަނަކީ ގިނަ އަދަދެއްގެ ދޫނިތައް ޒިޔާރަތް ކުރާ ސަރަހައްދެކެވެ. އެއާޕޯޓް ހެދުމުގައި ވެސް އެތަނަށް އެއްވެސް ސަމާލު ކަމެއް ދީފައިނެތުމުން ވެއްޔާއި ޗަކަ ކުޅީގެ ތެރެއަށް ފައިބާ، ސަރަހައްދުގެ ދިރުން ވަރަށް ބޮޑަށް ދަނީ ގެއްލެމުންނެވެ.\nއެހެންވެ އެތަން ހިމާޔަތް ކުރުމަށް އެކި ފަހަރު މަތިން ދަނީ ގޮވާލަމުންނެވެ. ބޭރުގެ އެކްސްޕާޓުންތަކެއް އެ ކުޅިއަށް ޒިޔާރަތްކޮށް ދިރާސާއެއް ވެސް މިހާރު ވަނީ ހަދާފަ އެވެ. އަދި ކުޅި ހިމާޔަތް ކުރުމާ ބެހޭ ލަފާތައް ސަރުކާރުން އެ އެކްސްޕާޓުން ވަނީ ދީފަ އެވެ. ނަމަވެސް މިހާތަނަށް ކުޅި ހިމާޔަތް ކުރުމަށް މަސައްކަތްތަކެއް ނުކުރެވެ އެވެ.\nބިލީފްގެ މެންބަރުން ކުޅި ސަރަހައްދުގައި ބެނާތައް ހިފައިގެން\nއެކަމާ ކަންބޮޑުވުން ފާޅުކޮށް މިއަދު ހެނދުނު ކުޅި ސަރަހައްދުގައި އަޑު އުފުލީ އެ ރަށުގައި ތިމާވެއްޓަށް މަސައްކަތް ކުރާ އަމިއްލަ ޖަމިއްޔާއެއް ކަމަށްވާ ބިލީފްގެ މެންބަރުންނެވެ. ޖަމިއްޔާގެ މެންބަރުން ވަނީ ކުޅީގެ ހިތްގައިމު މަންޒަރުތައް ދައްކާލަމުން އެ ތަން ހިމާޔަތްކޮށް ދިނުމަށް އެދިފަ އެވެ.\nކުޅުދުއްފުށީގެ އިތުރުން ވެސް އެހެން ބައެއް ރަށްރަށުގައި މިއަދު ވަނީ ގްލޯބަލް ކްލައިމެޓް ސްޓްރައިކްގައި ބައިވެރިވުމުގެ ގޮތުން އަޑު އުފުލާފަ އެވެ. މި ހަރަކާތަކީ ނިއު ޔޯކުގައި ބާއްވާ އދ.ގެ މޫސުމާ ބެހޭ ސަމިޓާ ދިމާކޮށް ކުރިއަށް ގެންދާ ހަރަކާތެކެވެ. މި ހަރަކާތަށް މީޑިއާގެ ބޮޑު ސަމާލު ކަމެއް ވެސް މިހާރު ވަނީ ލިބިގެން ގޮސްފަ އެވެ.\nތިން ރަށެއްގައި ކުނި އަންދާ މެޝިން ބަހައްޓަނީ


Dho?! Annekka ves2silsilaa eh huttaalany\nސިލްސިލާ "ސަސުރާލް ސިމްރަން ކާ" އާއި "މޯ މޯ ކޭ ދާގާ" ހުއްޓާލަނީ\nއާންމުންގެ މެދުގައި ކުރިން މަގުބޫލަސް، މިހާރު ފޫހިވެފައިވާ، އިންޑިއާގެ ދެ ޑްރާމާއެއް ނިންމާލަން ނިންމައިފި އެވެ.\nމި ފަހަރު ނިންމާލަނީ މީގެ ހަ އަހަރު ކުރިން ފެށިގެން ދައްކަމުން އަންނަ، ކަލާޒްގެ "ސަސުރާލް ސިމްރަން ކާ" އާއި އާއި ސޮނީން މި އަހަރު ފެށި "މޯ މޯ ކޭ ދާގޭ" އެވެ.\nދެހާސް އެގާރައިގައި ދައްކަން ފެށި "ސަސުރާލް ސިމްރަން ކާ" މިހާރު ބޮޑު ކޫސަނި ފޫހިގަނޑަކަށް ބަދަލުވެފައިވާ އިރު، ދާދި ފަހުން މީގެ ކާސްޓަށް ވެސް ބައެއް ބަދަލުތައް ގެނެސްފައިވެ އެވެ. އެކަމަކު އެ ބަދަލާ އެކު ސިލްސިލާގެ ވާހަކައިގައި މިހާރު އެއްވެސް އޮއްޓަރެއް ނެތުމުން ބެލުންތެރިންގެ ޝައުގުވެރިކަން ވަނީ ގެއްލިފަަ އެވެ.\n"ސަސުރާލް ސިމްރަން ކާ" މިހާތަނަށް ދެމިގެން އައި އިރު، އޭގެ ބައެއް ތަރިން ވަނީ ޝޯ ދެކެ ފޫހިވެގެން މާކުރިން ވަކިވެގެން ގޮސްފަ އެވެ. މިހާރު އަޑުތައް އިވޭ ގޮތުން އޭގައި ދެމިތިބި ކާސްޓުން ވެސް މިހާރު ތިބީ އެ ސިލްސިލާ ދެކެ ވަރަށް ބޮޑަށް ފޫހިވެ، މަސައްކަތް ކުރުމުގެ ޝައުގުވެރިކަން ވެސް ގެއްލިފަ އެވެ.\n"ސަސުރާލް ސިމްރަން ކާ" ނިންމާލަން އުޅޭކަމުގެ އަޑުތައް މިހާރު ގަދަވެފައި ވަނީ އެ ޝޯ ހުއްޓާލުމުގެ ވާހަކަ ކުރިން ވެސް ދެކެވިފައި ވަނިކޮށެވެ.\nއޭގައި މިހާރު ސިމްރަންގެ ރޯލް ކުޅޭ ކީރްތީ ގައެކްވަޅު ބުނީ ޝޯ ހުއްޓާލަން އުޅޭކަމުގެ އަޑުތަކެއް އޭނާ ވެސް އަހާފައިވާ ކަމަށެވެ. އެކަމަކު އެކަމާ ބެހޭ ގޮތުން އޭނާ ކޮމެންޓް ކުރާކަސް ބޭނުމެއް ނުވި އެވެ.\nކަލާޒްގެ "ސަސުރާލް ސިމްރަން ކާ" ގެ ޕޯސްޓަރެއް.\nސޮނީން ހުއްޓާލާ "ޔޭ މޯ މީ ކޭ ދާގޭ" އަކީ މި އަހަރުގެ މާޗް މަހުގެ ތެރޭގައި ފެށި ސިލްސިލާއެކެވެ. އޭގައި ލީޑް ރޯލް ކުޅެނީ އިޖާޒް ހާނާއި ނިޔަތީ ފަތުނާނީ އެވެ.\nރިޕޯޓްތައް ބުނާ ގޮތުން މި ޝޯ މި މަހުގެ ތެރޭގައި ސޮނީން ހުއްޓާލާނެ އެވެ.\n"ސަސުރާލް ސިމްރަން ކާ" އާއި "މޯ މޯ ކޭ ދާގޭ" ހުއްޓާލަން ތައްޔާރުވަމުން އަންނަ އިރު، މި ޝޯތަކުގެ ޓީއާރްޕީ ވަނީ ވަރަށް ފަހަތުގަ އެވެ. ބެލުންތެރިންގެ އެއްވެސް ޝައުގުވެރި ކަމެއް މިހާރަކު މިއިން ޝޯއަކަށް ނެތެވެ.\nޗެނަލްތަކުން ސިލްސިލާތައް ހުއްޓާލަނީ ބަދަލުގައި ދައްކާގެ އެހެން ޝޯތަކެއް ތައްޔާރު ކުރުމަށް ފަހު އެވެ.


SunOnline: Frontline evves staff egge musaara kuda nukuraane: Ameer\nފްރަންޓްލައިން އެއްވެސް މުވައްޒަފެއްގެ މުސާރަ ކުޑަ ނުކުރާނެ: އަމީރު\nޝަފްނާ ހުސައިން 16 May 2020, 15:05\nމެއި 14، 2020: މާލޭގެ ހެންވޭރު ގެއަކުން ކޮވިޑް19އަށް ޓެސްޓްކުރުމަށް ސާމްޕަލް ނެގުމަށް ކަމާބެހޭފަރާތްތަކުން ހަރަކާތްތެރިވަނީ -- ސަން ފޮޓޯ/ ފަޔާޒު މޫސާ\nދައުލަތުގެ ބައެއް މުވައްޒަފުންގެ މުސާރަތައް އިތުރަށް ކުޑަކުރަން ފިނޭންސް މިނިސްޓްރީން ނިންމާފައިވީ ނަމަވެސް، ކޮވިޑް19 ކޮންޓްރޯލް ކުރުމަށް ކުރާ މަސައްކަތުގެ ފްރަންޓްލައިންގައި މަސައްކަތް ކުރާ އެއްވެސް މުވައްޒަފެއްގެ މުސާރައާއި އިނާޔަތްތައް ކުޑަ ނުކުރާނެ ކަމަށް ފިނޭންސް މިނިސްޓަރު އިބްރާހިމް އަމީރު ވިދާޅުވެއްޖެއެވެ.\nސަރުކާރުުން ނިންމާފައި ވަނީ 20،000 އަށް ވުރެ މަތިން މުސާރަ ލިބޭ ދައުލަތުގެ މުވައްޒަފުންގެ މުސާރަތައް ކުޑަކުރުމަށެވެ.\nމިހާރު ކުރިއަށްދާ ނޫސްވެރިންގެ ބައްދަލުވުމުގައި މިނިސްޓަރު ވިދާޅުވީ އެކަން ކުރިއަށް ގެންދާނެ ގޮތުގެ ތަފްސީލީ ސާކިއުލާއެއް މިއަދު އާންމުކުރައްވާނެ ކަމަށެވެ.\nމުވައްޒަފުންގެ މުސާރަ ކުޑަކުރަން ނިންމި ނަމަވެސް، ކޮވިޑް19 އާ ގުޅިގެން އެންމެ އިސް ސަފުގައި މަސައްކަތް ކުރާ ފަރާތްތައް އިސްތިސްނާ ކުރުމަށް ނިންމާފައިިވާ ކަމަށް ވެސް މިނިސްޓަރު މިއަދު ވިދާޅުވިއެވެ.\nމުސާރަ ކުޑަ ކުރާ ފަރާތްތަކުގެ ތެރެއިން އިސްތިސްނާ ވާނީ ނޭޝަނަލް ޑިޒާސްޓާ މެނޭޖްމަންޓުގެ މުވައްޒަފުންްނާއި، އެޗްޕީއޭގެ މުވައްޒަފުންނާއި، ސިއްހީ ހިދުމަތްދޭ މަރުކަޒުތަކާއި ހޮސްޕިޓަލްތަކުގެ މުވައްޒަފުންގެ ތެރެއިން ރައީސް އައްޔަންކުރާ މަގާމުތައް ފިޔަވައި އެހެން މުވައްޒަފުންނާއި ފުލުހުންނާއި ސިފައިންގެ އިތުރުން ކޮވިޑް19 އާ ގުޅިގެން ނޭޝަނަލް އެމަޖެންސީ އޮޕަރޭޝަން ސެންޓަރުގައި މަސައްކަތް ކުރާ ފަރާތްތަކުގެ ތެރެއިން، އެ މުވައްޒަފަކު ނިސްބަތްވާ އިދާރާއަކުން އައްޔަންކުރުމުގެ ސަބަބުން އެ ސެންޓަރުގައި ދުވާލަކު މަދުވެގެން ހަ ގަޑިއިރަށް މަސައްކަތް ކުރާ މުވައްޒަފުން ކަމަށެވެ.\nކޮވިޑް-19އާ ދެކޮޅަށް ފްރޮންޓްލައިންގައި މަސައްކަތް ކުރާ މުވައްޒަފުންނަށް ހާއްސަ އެލަވަންސެއްގެ ގޮތުގައި ދުވާލަކު، 500-250 ރުފިޔާއާ ދެމެދުގެ އަދަދެއް ދޭން ވެސް ސަރުކާރުން ވަނީ ނިންމައިފައެވެ.\n"ފްރޮންޓްލައިން އެލަވަންސް" ދޭން ނިންމާފައި ވަނީ ތިން ގިންތިއަކަށް ބަހާލައިގެންނެވެ. އެގޮތުން އެންމެ ހައިރިސްކް، ފަރާތްތަކަށް ދުވާލަކަށް، 500 ރުފިޔާ އަދި ދެވަނަ ގިންތީގެ ފަރާތްތަކަށް ދުވާލަކަށް 250 ރުފިޔާ އަދި އެންމެ ލޯ ރިސްކް ފަރާތްތަކަށް ދުވާލަކަށް 200 ރުފިޔާ ދެވޭނެ އެވެ.\nސިޔާސީ މަގާމުތަކުގައި ތިއްބަވާ ފަރާތްތަކާއި ޑެޕިޔުޓީ މިނިސްޓަރުން ފެންވަރުން ފެށިގެން މަތީގެ މުސާރަލިބޭ ފަރާތްތަކުގެ އިތުރުން މި ހާލަތުގައި އިތުރު އެލަވެންސެއް ލިބޭ ފަރާތްތަކަށް އެ އެލަވެންސް ނުލިބޭނެއެވެ.\nމީގެކުރިން ކުރިއަށް ދިޔަ ނޫސްވެރިންގެ ބައްދަލުވުމުގައި މިނިސްޓަރު އަމީރު ވިދާޅުވީ ދައުލަތުން މުސާރަދޭ މުވައްޒަފުންގެ ތެރެއިން 20،000 ރުފިޔާ އަށްވުރެ ދަށުން މުސާރަ ލިބޭ މުވައްޒަފުންގެ މުސާރައަށް ބަދަލެއް ނާންނާނެ ކަމަށެވެ.\nއެހެން ނަމަވެސް 20،000 ރުފިޔާ އާއި 25،000 ރުފިޔާ އާއި ދެމެދުގެ މުސާރަ ލިބޭ ފަރާތްތަކުގެ ބޭސިކްް މުސާރައިން 20 ޕަސެންޓު އުނިކުރާނެ އެވެ.\nމީގެ އިތުރުން 25،000 އާއި 60،000 އާއި ދެމެދުގެ މުސާރައެއް ލިބޭ ފަރާތްތަކުގެ އަސާސީ މުސާރައިން 30 ޕަސެންޓް އަދި 60،000 ރުފިޔާއިން މަތިން މުސާރަ ލިބޭ ފަރާތްތަކުގެ މުސާރައިން 35 ޕަސެންޓް އުނިކުރަން ނިންމާފައިވާ ކަމަށް މިނިސްޓަރު ވިދާޅުވި އެވެ.\nމީގެ ކުރިން ސަރުކާރުގެ ޑެޕިޔުޓީ މިނިސްޓަރުންގެ ލެވެލް އިން ފެށިގެމް މަތީ މަގާމުތަކުގެ މުވައްޒަފުންގެ މުސާރައިން 20 ޕަސެންޓް ވަނީ އުނިކޮށްފަ އެވެ.\nމިނިސްޓަރު ވިދާޅުވީ ދައުލަތުގެ ހުރިހާ މުވައްޒަފުންނަށް ގެއަށް ގެންދަން ލިބޭ މުސާރަ ކެޕް ކުރަންވެސް ނިންމާފައިވާ ކަމަށެވެ.\nއަދި އެ ނިންމުން ނިންމަން ޖެހެނީ، މިނިސްޓަރު ވިދާޅުވީ ކޭޝްފްލޯ މެނޭޖު ކުރުމަށް ހަރަދު ކުޑަކުރަން ޖެހޭތީ ކަމަށެވެ.\nއާ ޔުނީފޯމުން ކުރީގެ މައްސަލަތައް ހައްލުވާނެ:އައިޖީއެމްއެޗު\nއުސޫލުތަކަށް އަމަލުކުރޭތޯ ބަލަން އެޗްޕީއޭއިން އޮޕަރޭޝަނެއް


SAARC film festival ah "Ahsham" aai "Mikoe bappa bae bae" | Mihaaru\nދިވެހި ފިލްމް "އަހްޝަމް" ގެ ޕޯސްޓަރެއް: ސީޒަން ޑައިރެކްޓް ކުރި ފިލްމަކީ އާންމުންގެ ތަރުހީބު ލިބުނު ފިލްމެއް.\nޑާކް ރެއިނުން ޕްރޮޑިއުސްކޮށް، ރަވީ ޑައިރެކްޓް ކުރި "މިކޮއެ ބައްޕަ ބައޭބައޭ" ގެ ޕޯސްޓަރެއް.\nސާކް ފިލްމް ފެސްޓިވަލަށް "އަހުޝަމް" އާއި "މިކޮއެ ބައްޕަ ބައޭބައޭ"\n11 މެއި 2016 - 13:22\nއަންނަ މަހު ސްރީ ލަންކާގައި އޮންނަ ސާކް ފިލްމް ފެސްޓިވަލަށް މި އަހަރު ރާއްޖޭން ހުށަހަޅާފައިވާ ދެ ފިލްމަކީ މިދިޔަ އަހަރު އޮގަސްޓްގައި ޑާކް ރެއިން އެންޓަޓައިންމަންޓުން ރިލީޒް ކުރި "މިކޮއެ ބައްޕަ ބައޭބައޭ" އާއި ނޮވެމްބަރުގައި ރިލީޒް ކުރި ސީޒަނަލް މޫވީސްގެ "އަހްޝަމް" އެވެ.\n"މިކޮއެ ބައްޕަ ބައޭބައޭ" އަކީ މަހުދީ އަހުމަދުގެ ސްކްރީންޕްލޭއަކަށް ރަވީ ފާރޫގް ޑައިރެެކްޓްކޮށްފައިވާ ސަސްޕެންސް ތުރިލާއެކެވެ. ފިލްމުގައި ލީޑް ރޯލް ކުޅެފައި ވަނީ އައިޝަތު ރިޝްމީ އާއި މުހައްމަދު މަނިކެވެ.\nފިލްމް "މިކޮއެ ބައްޕަ ބައޭބައޭ" ގެ ޓްރެއިލާއެއް\n"އަހްޝަމް" އަކީ އަލީ ސީޒަން ޑައިރެކްޓްކޮށް، އެކްޓްކޮށްފައިވާ ފިލްމެކެވެ. އޭނާ ފުލުހެއްގެ ރޯލް ކުޅެފައިވާ އެ ފިލްމަކީ މަސްހުނި ރަހަތަކެއް އެކުލެވޭ ފިލްމެކެވެ. އައިމިނަތު ރިޝްފާ ބަތަލާގެ ރޯލް ކުޅެފައިވާ "އަހްޝަމް" ގެ ސްކްރީންޕްލޭ ލިޔެފައި ވަނީ މަހުދީ އާއި އަހުމަދު ޒަރީޒެވެ.\n"މިކޮއެ ބައްޕަ ބައޭބައޭ" އާ ބެހޭ ގޮތުން އެ ފިލްމުގެ ޕްރޮޑިއުސަރު މުހައްމަދު އަލީ (މޮގާ) ބުނީ ސާކް ފިލްމް ފެސްޓިވަލުން ފިލްމަށް ރަނގަޅު އެވޯޑެއް ލިބޭނެ ކަމަށް އުންމީދުކުރާ ކަމަށެވެ.\n"އެކަމަކު އިތުރަށް އެއްޗެއް ބުނަން އެނގޭނީ ފެސްޓިވަލްގައި ދެން ވާދަ ކުރާ ފިލްމުތަކަކީ ކޮބައިކަން ވެސް އެނގިގެން. އުންމީދު ކުރަން ރަނގަޅު ވަނައެއް ލިބޭނެ ކަމަށް،" ސާކްގެ ގައުމުތަކުން ފިލްމްތައް ވާދަ ކުރާ ފެސްޓިވަލާ ބެހޭ ގޮތުން މޮގާ ބުންޏެވެ. "ފަހަކަށް އައިސް މި ފެސްޓިވަލްގައި ވަނަތައް ލިބިފައި ހުރީ ސަަސްޕެންސް ތުރިލާތަކަށް. އެހެންވެ ފިލްމަށް ކުރެވޭ އުންމީދު ބޮޑު."\n"އެކަމަކު އިތުރަށް އެއްޗެއް ބުނަން އެނގޭނީ ފެސްޓިވަލްގައި ދެން ވާދަ ކުރާ ފިލްމުތަކަކީ ކޮބައިކަން ވެސް އެނގިގެން،" މޮގާ\nއޭނާ ބުނީ "މިކޮއެ ބައްޕަ ބައޭބައޭ" ގައި ލީޑް ރޯލް ކުޅެފައިވާ މަނިކާއި ރިޝްމީ އަށް އެކްޓިން އިން އެވޯޑަކަށް ވެސް އުންމީދު ކުރެވޭ ކަމަށެވެ.\nފިލްމް "އަހްޝަމް" ގެ ޓްރެއިލާއެއް\nސީޒަންގެ "އަހްޝަމް" މި އަހަރުގެ ފެސްޓިވަލްގައި ވާދަކުރާ އިރު، މިދިޔަ އަހަރު އޭނާގެ "އިންސާނާ" ވަނީ ސާކް ފިލްމް ފެސްޓިވަލުން ބްރޯންޒް މެޑެލް ހޯދައިފަ އެވެ. އެހެންވެ މި އަހަރަކީ އަނެއްކާ ވެސް ސީޒަނަށް އިތުރު މެޑެއްޔެއް ތަކުރާރު ކުރަން ލިބިގެން ދާނެ ފުރުސަތެކެވެ.\nއިތުރު ލިޔުންތައް އަލީ ސީޒަން ރަވީ ފާރޫގު ޑާކް ރެއިން އެންޓަޓެއިންމެންޓް އެކްޓްރެސް އައިމިނަތު ރިޝްފާ މަހުދީ އަހުމަދު އައިޝަތު ރިޝްމީ


Kuni ukumu ge gawaaidhah amalu kurun 1 mahah fas koffi | Mihaaru\nކުނި އުކުމުގެ ގަވާއިދަށް އަމަލު ކުރުން އެއް މަހަށް ފަސްކޮށްފި\nވެމްކޯ އިން މާލޭގައި ކުނި އުކުމަށް ބޭނުން ކުރަމުން އަންނަ ވެހިކަލެއް. - ފޮޓޯ: މިހާރު\nއެއްގަމު އުޅަނދުގައި މުދާ އުފުލުމުގެ ގަވާއިދުގެ ދަށުން، ރަޖިސްޓްރީ ނުކޮށް ކުނި އުފުލާ މީހުންނާ މެދު ފިޔަވަޅު އަޅާ ގޮތަށް ހަދާފައިވާ ގަވައިދާ އަމަލުކުރަން ފަށާ ތާރީހު އެއްމަސް ދުވަހުގެ މުއްދަތަކަށް ފަސްކޮށްފި އެވެ.\nގަވާއިދާ ހިލާފަށް ކުނި އުފުލާ މީހުންނާ މެދު ފިޔަވަޅު އަޅަން ފަށާ ގޮތަށް ކުރިން އޮތީ އަންނަ މަހުން ފެށިގެންނެވެ. އެކަމަކު މިހާރު އެ ގަވާއިދު ތަންފީޒުކުރަން ފަށާނީ އޮގަސްޓުން ފެށިގެންނެވެ.\nވޭސްޓް މެނޭޖްމަންޓް ކޯޕަރޭޝަން (ވެމްކޯ) އާއި އެންވަޔަރަމަންޓް މިނިސްޓްރީން ގުޅިގެން ނެރުނު ނޫސް ބަޔާނެއްގައި ބުނީ މެއި މަހުން ފެށިގެން ގޭގޭގައި ކުނި އުކައިދިނުމުގެ ހިދުމަތަށް ރަޖިސްޓްރީވާން ހުޅުވާލިއިރު، ބައެއް ސަބަބުތަކާ ހުރެ ގިނަ ބަޔަކު އެ ހިދުމަތް ހޯދަން ރަޖިސްޓްރީ ވެފައި ނުވާ ކަމަށެވެ.\nވެމްކޯ މެދުވެރިކޮށް މާލެ އިން ކުނި އުކާލުމަށް މިހާތަނަށް ރަޖިސްޓްރީކޮށްފައި ވަނީ 27،000 ގޭގެ ތެރެއިން އެންމެ 1500 ގެއިން ކަމަށް އެ ކުންފުނިން ކުރިން ވަނީ ބުނެފަ އެވެ.\nކުނި އުކާލުމުގެ ހުއްދަ ގިނަ ބަޔަކު ހޯދަނީ ގަވާއިދާ ހިލާފަށް މަސައްކަތް ކުރާ ބިދޭސީންގެ އެހީތެރިކަމާއެކުގައި ކަމަށް މިއަދު ނެރުނު ބަޔާނުގައި ބުނެފައިވެ އެވެ.\nއެހެންވެ، ރަޖިސްޓްރީ ނުކޮށް ކުނި އުކުން އެއް މަހަށް ފަސް ކުރަން ނިންމީ ގިނަ ބައެއްގެ އެދުމުގެ މަތިންނާއި ގިނަ މީހުންނަށް ވެމްކޯގެ ކުނި އުކާދިނުމުގެ ހިދުމަތުގައި ރެޖިސްޓްރީ ވުމަށް ފުރުސަތު ދިނުމުގެ ގޮތުން ކަމަށް ބަޔާނުގައިވެ އެވެ. އަދި ގަވާއިދާ ހިލާފުވާ މީހުންނާ މެދު ފުލުހުން ފިޔަވަޅު އަޅަން ފަށައިފި ނަމަ، އާންމުންނަށް ބޮޑެތި ދަތިތަކެއް ކުރިމަތިވާނެ ކަމަށް ވެސް ބަޔާނުގައިވެ އެވެ.\nJuly 1 gai kuni ukan fesheyne kamaamedhu suvaalu ufedhijje\nވެމްކޯ އާއި އެންވަޔަރަމަންޓް މިނިސްޓްރީން ބުނި ގޮތުގައި އަންނަ މަހުގެ 15 އިން ފެށިގެން، ގަވާއިދާ ހިލާފަށް ކުނި އުފުލާ މީހުން ހުއްޓުވައި ނަސޭހަތް ދޭނެ އެވެ. އަދި އެކަން ތަކުރާރުކުރާ ނަމަ، އިންޒާރުދީ އޮގަސްޓް 1 އިން ފެށިގެން ފިޔަވަޅު އަޅަން ފަށާނެ ކަމަށް ވެސް ބަޔާނުގައިވެ އެވެ.\nގަވާއިދު ބުނާ ގޮތުން ކުނި އުފުލާ ގޮތަށް ޑިޒައިން ކޮށްފައި ހުންނަ އުޅަނދު ފިޔަވައި އެހެން އެއްޗެއްގައި ކުނި އުފުލާ ނަމަ، އެ ކުނި ހުންނަން ޖެހޭނީ ބޭރަށް ނުފައިބާ ގޮތަށް ރަނގަޅަށް ބަންދުކޮށްފަ އެވެ.\nބައިސްކަލުގައި ކުނި އުފުލުން މަނާ ކުރާއިރު، މާލޭގައި އެންމެ ގިނައިން ކުނި އުކާލަނީ ބައިސްކަލްގައި ކުނި ކޮތަޅު އެލުވާލައިގެން، ބިދޭސީން ލައްވަ އެވެ. ގަވާއިދާ ހިލާފުވެއްޖެ ނަމަ 750ރ. އިން ޖޫރިމަނާ ކުރެވެ އެވެ. އަމިއްލައަށް ކުނި އުކާލަން މިހާތަނަށް 167 މީހަކު ވަނީ ރަޖިސްޓްރީކޮށްފަ އެވެ. އެކަމަކު ވެމްކޯ އިން ބުނި ގޮތުގައި ކުނި އުކާލުމުގެ ހިދުމަތް ދޭ ހާހެއްހާ މީހުން މާލޭގައި އުޅޭނެ އެވެ.\n"މާލޭގެ ގޭގެއިން ކުނި އުކާލުމުގައި ބޭނުން ކުރާނެ ވަސީލަތްތައް ގެނެސް، މުވައްޒަފުން ހަމަޖައްސައި މި ހިދުމަތް ދިނުމަށް ވެމްކޯ އިން ވަނީ ފުރިހަމަ އަށް ތައްޔާރުވެފަ އެވެ. މާލޭގެ ކޮންމެ ސަރަޙައްދަކުން ވިޔަސް، އެކަމަށް އެދޭ ފަރާތްތަކުގެ ކުނި އެފަރާތްތަކުގެ ގޭގެއިން ނަގައިދިނުމުގެ ހިދުމަތް ދިނުމަށް ވެމްކޯއިން ތިބީ ތައްޔާރަށެވެ،" ވެމްކޯ އާއި މިނިސްޓްރީ ގުޅިގެން ނެރުނު ބަޔާނުގައިވެ އެވެ.\nތިމާވެށި އެންވަޔަރްމެންޓް މިނިސްޓްރީ ކުނި ވޭސްޓް މެނެޖްމެންޓް ވޭސްޓް ކޯޕަރޭޝަން\n39 ކޮމެންޓް, 37 ރިއެކްޝަންސް\nވެމްކޯގެ މުވައްޒަފުން މާލޭގެ ގޭގެއަށް ދޭބަލަ ފޯރމް ހިފައިގެން ގޮސްގެން ނުވީމަ ދެން ހަޅޭއްލަވާނީ ރަގިސްޓްރީނުކުރޭ،ކަންތައް މިއަދުކުރަން ވާގޮތައް ކޮއްބަލަ،ވާނުވާނޭގޭޒާތުގެ މީހުންނާ ތަންހިންގަން ހަވާލުކޮއްފަ މަހުންނަނީ ގޮސް ސިންގަޕޯގައި.\nސާބަސް ހުރިހާކަމެއް ސަރުކާރުންދޯ ކޮއްދޭން ޖެހެނީ ބޭސްފަރުވާ ހިލޭ ކަރަންޓު ހިލޭ ފެން ހިލޭ ކާޑު ހިލޭ ފޯނު ހިލޭ ކުނިއުކުން ހިލޭ މީވާ ގައުމެއް\nމއ.ސަހަރާ ވަށާއިގެން ވަނީ ކުނި އުކަން ރަޖިސްޓްރީ ކޮއްފަތަ؟\nވެމްކޯ ގެ ޒިންމާ ފުލުހުން ނުޖެހޭނެ އަދާ ކުރާކައް. އެއީ މައްސަލައަކީ މިރާއްޖޭގަ މިނިސްޓްރީ ތަކާއި މުއައްސަސާ ތައް އޮވޭ ހަދާފަ މުސާރަ ދީފަ ވަޒީގާއައްވައްދާފަ އެކަމަކު ހުރިހާ ތަނެއްގެ ގައިވެއްދެއްވިޔަސް ފުލުހުންގެ ބޮލައްޖަހީ. ފުލުހުންގެ ވެރިން ނަކައްވެސް ނުކެރޭ ބުނާކައް ތީ ފުލުހުންގެ ޒިންމާއެއް ނޫނެކޭ. ފުލުހަކައްބެ ހުރެ މި ބުނަނީ ވެމްކޯ ތބުނާ ގަވައިދް ތަންފީޒް އެއް ނުކުރާނެ ކަމަށް.\nއޮންލައިން ކޮށް ރަޖިސްޓްރީ ކުރެވޭނެ ގޮތެއް ހަދާދީީ\nމިވެސް ހަމަ އާއްމު ރައްޔިތުން ނަށް ކުރާ ޖެއްސުމެއް! ސަރުކާރުން ބަލަނީ ކިތައްމެ ފިއްތުމެއް ފިއްތައިގެންވިޔަސް ޖޫރިމަނާއޭ އެހެން އެއްޗެކޭ ކިޔައިގެން ދައުލަތަށް ރައްޔިތުން ފެލައިގެން ފައިސާ ހޯދޭތޯ! ބިދޭސީން ކުނި ނުއުކޭ ގޮތަށް ހަދާފަ އަދި ދިވެހިންވެސްއެމީހުން އަމިއްލައަށް ކުނި އުކާލާތީ އެބަޖެހޭ ރަޖިސްޓްރީވާން! އަހަރެން ގެއިން ބިދޭސީއަކަށް ނުބައްސަ ކުނިއުކާތާ ލައްކަ ދުވަސްވެއްޖެ!!\nއަމިއްލަ ގޭގެ ކުނި އަމިއްލަޔަށް އުކާ ފަރާތްތަކުން އެއްވެސް ފީ އެއް ވެމްކޯއިން ނުނަގާނެ. ރަޖިސްޓްރީ ކުރަނީ ގޭޓް ފާހެހް ދިނުމަށްޓަކައި.\nއެހެންނޫނަސް ބަނގާޅުމީހުން ކުރާކަމެއް ހުއްޓުވުމަކީ ނާދިރު ކަމެއް. ގިނަ ދިވެހިން އަމާން މާޙައުލެއް ރޮމުންގެންދާއިރު، ޤާނޫނާއި ޚިލާފަށްއުޅޭ ބަންގާޅީންނަށް ޙިމާޔަތާ ރައްކާތެރިކަން.\nކޮންމެގޮތެއްވިޔަސް ގެޔަށް ބަންގާޅަކު ނުވަންނާނެ ގޮތެއް ތިބަޔަކަށް ނެހެދޭނެއެވެ. އެކަން ނުކުރަން ސަރުކާރައް ކިތަންމެ ހައިވޭގެ މަންޒަރު ހަޑިޔަސް ސައިކަލުގައި އަމިއްލަަަޔަށް އުކާލަން މަޖުބޫރެވެ.\nލަދުކުޑަ ސަރުކާރެއް2އަހަރުން އެއާޕޯޓު އަޅަންބުނެ ބަޖެޓުފާސްކޮއް ފައިސާ ވަންތަނެއް ނޭނގޭ ބައެއް\nކޮބާތަ ގުޅާނެ ނަންބަރެއް؟


Inthigaalee insaafuge bilah aanmunge hiyaalu hoadhanee – Iru\nއިންތިގާލީ އިންސާފުގެ ބިލަށް އާންމުންގެ ހިޔާލު ހޯދުމުގެ ފުރުސަތު ރައްޔިތުންގެ މަޖިލީހުން ހުޅުވާލައިފި އެވެ.\nމަޖިލީހުން މިއަދު ބުނީ ހިއުމަން ރައިޓްސް އެންޑް ޖެންޑާ ކޮމިޓީ އާއި ޖުޑީޝަރީ ކޮމިޓީން ދިރާސާ ކުރަމުން އަންނަ އެ ބިލަށް އާންމުންގެ ހިޔާލު ހޯދުމަށް ހުޅުވާލާ ކަމަށެވެ. އެގޮތުން ބިލަށް އެއްވެސް ހިޔާލެއް ނުވަތަ ކޮމެންޓެއް އޮތްނަމަ އަންނަ ސެޕްޓެމްބަރު މަހުގެ 14 ވަނަ ދުވަހު 14:00 ގެ ކުރިން ކޮމިޓީއަށް މެއިލް މެދުވެރިކޮށް ނުވަތަ ލިޔުމުން ހުށަހެޅޭނެ ކަމަށް ބުނެ އެވެ.\nކުރީގެ ރައީސް ޑރ. މުހައްމަދު ވަހީދު ހަސަން މަނިކުގެ ސަރުކާރާއި ކުރީގެ ރައީސް އަބްދުﷲ ޔާމީންގެ ސަރުކާރުގައި ހިނގާދިޔަ މައްސަލަތައް ބެލުމަށް އެކުލަވާލި އިންތިގާލީ އިންސާފުގެ ބިލު މިދިޔަ އަހަރުގެ އޮކްޓޫބަރު މަހުގެ 28 ވަނަ ދުވަހު މަޖިލީހަށް ހުށަހެޅުއްވީ ހިތަދޫ މެދު ދާއިރާގެ މެންބަރު އަހުމަދު ރަޝީދެވެ.\nގުރޭޑު 1 އަށް ވަދެވޭނީ އަންނަ އަހަރުގެ ޑިސެމްބަރު 31 އަށް7އަހަރު ފުރިފައި ތިބޭ ކުދިންނަށް\nމި ޤާނޫނު ހިނގާނީ 2012 ވަނަ އަހަރުގެ ޖެނުއަރީ މަހުގެ 1 ވަނަ ދުވަހުން ފެށިގެން 2018 ވަނަ އަހަރުގެ ނޮވެމްބަރު މަހުގެ 17 ވަނަ ދުވަހުގެ ނިޔަލަށް ހިނގާފައިވާ ކަންތައްތަކުގެ މައްޗަށެވެ.


އިންފުލުއެންޒާ އެބަ އިތުރުވޭ ސަމާލުވޭ އިންފުލުއެންޒާ އެބަ އިތުރުވޭ ސަމާލުވޭ\nއިންފުލުއެންޒާ އެބަ އިތުރުވޭ ސަމާލުވޭ\nއިންފުލުއެންޒާއަށް ދޭ ވެކްސިން\nމިދިޔަ އަހަރުވެސް މި ރޯގާ ފެތުރިފައިވެއެވެ. އަދި މި ރޯގާގައި އެކަކު ވަނީ މަރުވެފައެވެ.\nއިންފުލުއެންޒާއަކީ އިންފުލުއެންޒާ ވައިރަސްއަކުން ނޭވާލާ ނިޒާމަށް ޖެހޭ އަރުދަފުސް ރޯގާ ފަދަ ބައްޔެކެވެ. މި ބަލީގެ ސަބަބުން އާންމުކޮށް ގިނަ މީހުންނަށް ޖެހެނީ އާދައިގެ ރޯގާއެކެވެ. އެހެންނަމަވެސް މީގެ ތެރެއިން ބައެއް މީހުންގެ ހާލަތު ގޯސްވެ ފުރާނައަށް ނުރައްކާވާ ހިސާބަށްވެސް ދެއެވެ. އާދައިގެ ރޯގާއާއި އިންފުލުއެންޒާ އެއްގޮތްވި ނަމަވެސް މީ ތަފާތު ދެ ވައިރަސްއަކުން ޖެހޭ ބައްޔަކެވެ. އެހެންނަމަވެސް އާދައިގެ ރޯގާއަށްވުރެ އިންޕުލުއެންޒާއިން ކުރާ އަސަރު ބޮޑެވެ.\nމި ބަލީގެ އަލާމާތަތަކަކީ ހުންއައުމާއި، ކެއްސުމާއި، ކަރުގައި ރިއްސުމާއި ބޮލާއި ގައިގައި ރިއްސުން ފަދަ އާންމު ހުމެއްގެ އަލާމަތްތަކެވެ. ނަމަވެސް އެކަށީގެންވާ ފަރުވާ ނުދެވިއްޖެނަމަ މި ބަލީގެ ސަބަބުން ފުރާނައަށް ނުރައްކާވާ ޙާލަތްތައްވެސް މެދުވެރިވެއެވެ.\nއިންފުލުއެންޒާ އާންމުކޮށް ފެތުރެނީ ބަލިޖެހިފައިވާ މީހަކު ކެއްސާ ކިނބިހިއަޅާއިރު ވައިގެތެރެއަށްދާ އިންފުލުއެންޒާ ޖަރާސީމު އެކުލެވޭ ކުޅު އެހެންމީހެއްގެ ނޭވާލާ ނިޒާމަށް ދިއުމުންނެވެ. މިބަލި އިތުރަށް ފެތުރުމުގެ ފުރުޞަތު އޮންނާނީ ބަލިޖެހޭ ދުވަހުން ފެށިގެން ހަފްތާއެއްގެ މުއްދަތަށެވެ. މީގެ އިތުރުން ޖަރާސީމު އެކުލެވިފައިވާ ނުވަތަ ހަރުލާފައިވާ ތަންތަނުގައި ނޭނގި ނަމަވެސް އަތްލުމަށްފަހު ނޭފަތުގައި އަތްލުމުންވެސް މި ޖަރާސީމު ހަށިގަނޑަށް އެތެރެވުމުގެ ފުރުޞަތު ބޮޑެވެ.\nއިންފުލުއެންޒާ ޖެހިގެން ނުރައްކާވެދާނެ ފަރާތްތަކުގެ ތެރޭގައި:\n• އެކި ސަބަބުތަކާ ގުޅިގެން ގުނަވަން ބަދަލުކޮށްފައިވާ ފަރާތްތައް\n• ކެންސަރު ބައްޔަށް ފަރުވާކުރަމުންދާ އަދި ކެންސަރު ބައްޔަކަށް ފަރުވާ ފުރިހަމަކޮށްފައިވާ ފަރާތްތައް\n• ނޭވާލާ ނިޒާމްގެ ބަލިތަކަށް ފަރުވާ ކުރާ އުމުރުން 3އަހަރުން މަތީގެފަރާތްތައް\n• ޑައިލެސިސް ހަދަމުންދާ ފަރާތްތައް\n• އުމުރުން 65 އަހަރުން މަތީގެ ފަރާތްތައް (ޞިއްހީ މައްސަލައެއް ހުންނަ މީހަކު ނަމަ އެމައުލޫމާތު ދިނުން މުހިއްމު)\n• އުމުރުން6މަހާއި6އަހަރާއި ދެމެދުގެ ކުޑަކުދިން (ދެވަނަ ޑޯޒް4ހަފުތާ ފަހުން ޖަހަންޖެހޭ)\n• ދާއިމީ ބައްޔަކަށް ފަރުވާކުރަމުންދާ ފަރާތްތައް\nއިންފުލުއެންޒާއިން ރައްކާތެރިވުމަށް ވެކްސިން\nއިންފުލުއެންޒާ ވެކްސިން ޖެހޭނެ އެންމެ ޅަ އުމަރަކީ6މަހާއި9އަހަރާއި ދެމެދެވެ. އިންފުލުއެންޒާ ވައިރަސް އަކީ ކޮންމެ އަހަރަކުވެސް ކޮންމެވެސް ވަރެއްގެ ބަދަލެއް އަންނަ ވައިރަސްއަކަށް ވުމުން ކޮންމެ ހަ މަހަކުން ވެކްސިންތަކަށްވެސް ބަދަލު ގެނެއެވެ.


Authentic Maldives ge fihaara eh Centro Mall gai hulhuvaifi | Jazeera\tއޮތެންޓިކް މޯލްޑިވްސްގެ ފިހާރައެއް ސެންޓްރޮ މޯލްގައި ހުޅުވައިފި - Jazeera\nއޮތެންޓިކް މޯލްޑިވްސްގެ ފިހާރައެއް ސެންޓްރޮ މޯލްގައި ހުޅުވައިފި\nމުޙައްމަދު އަފްޒަލް November 13, 2020 165 views0\nއޮތެންޓިކް މޯލްޑިވްސްގެ އައު ފިހާރައެއް ހުޅުމާލޭ ސެންޓްރޯ މޯލްގައި ހުޅުވައިފިއެވެ.\nރޭ އެ ފިހާރައިގައި ބޭއްވި ހާއްސަ ރަސްމިއްޔާތެއްގައި މި ފިހާރަ ހުޅުވައިދެއްވީ މިނިސްޓަރ އޮފް އާޓްސް، ކަލްޗަރ، އެންޑް ހެރިޓޭޖް ޔުމްނާ މައުމޫންއެވެ. އެކަމަނާގެ އިތުރުން މި ރަސްމިއްޔާތުގައި މިނިސްޓަރ އޮފް އިކޮނޮމިކް ޑިވޮލަޕްމެންޓް ފައްޔާޒް އިސްމާއިލް އަދި މިނިސްޓަރ އޮފް ޔޫތު، ސްޕޯޓްސް، އެންޑް ކޮމިއުނިޓީ އެމްޕަވަރމެންޓް އަހްމަދު މަހުލޫފްވެސް ބައިވެރިވެވަޑައިގެންނެވިއެވެ.\nއޮތެންޓިކް މޯލްޑިވްސްއަކީ ބިޒްނަސް ސެންޓަރ މޯލްޑިވްސްގެ ފަރާތުން ހުޅުވާފައިވާ ޑިއުޓީ ފްރީ ފިހާރައެކެވެ. މި ފިހާރަ ހުޅުވުމާއި ގުޅިގެން ބިޒްނަސް ސެންޓަރ މޯލްޑިވްސް އިން ބުނެފައިވަނީ ލޯކަލް އާޓިސްޓުންގެ މަސައްކަތް ޕްރޮމޯޓް ކުރެވޭގޮތަށް މިފަދަ ފިހާރައެއް ހުޅުމާލޭގައި ހުޅުވުމުން އުފާކުރާކަމަށެވެ. އަދި ފިހާރަ ހުޅުވުމަށްޓަކައި އެޗްޑީސީއިން ވެދެއްވާފައިވާ އެހީތެރިކަމަށް އެ ކޯޕަރޭޝަނަށްވަނީ ޝުކުރު އަދާކޮށްފައެވެ.\nއޮތެންޓިކް މޯލްޑިވްސްއަކީ ރާއްޖޭގެ ފަންނުވެރިންގެ އުފެއްދުންތައް އެއްތާކުން ފެންނާނެފަދަ ނިޒާމެއްގާއިމްކުރުމަށް ސަރުކާރުން ކުރަމުންގެންދާ މަސައްކަތުގެ މުހިންމު ބައެކެވެ. މި ފިހާރާގައި އުފެއްދުންތައް ވިއްކުމުގެ ފުރުސަތު އާންމުކޮށް ސަރުކާރުން ހުޅުވާލިއެވެ.


Dhaulathah Millionakah Vure Gina Dollar Dhekkumah Mega Maldivesge...\nދައުލަތަށް މިލިއަނަކަށްވުރެ ގިނަ ޑޮލަރު ދެއްކުމަށް މެގަ މޯލްޑިވްސްގެ މައްޗަށް ހުކުމްކޮށްފި\n3 މަސް,5ދުވަސް, 14 ގަޑި, 43 މިނެޓް, 43 ސިކުންތު ކުރިން 1710މަރިޔަމް އިސްއާދާ\nޑިފެންސް މިނިސްޓަރު މާރިޔާ އަހްމަދު ދީދީގެ މަސައްލަހަތު އޮންނަ މެގަ ގްލޯބަލް އެއަރ ސަރވިސަސް ޕްރައިވެޓް ލިމިޓެޑުން އެއަރޕޯޓް ސަރވިސް ޗާޖާއި އެއަރޕޯޓް ޑިވެލޮޕްމަންޓް ފީ ދެއްކުމަށް ސިވިލްކޯޓުން ޙުކުމްކޮށްފިއެވެ.\nސިވިލް ކޯޓުން ވަނީ އެއަރޕޯޓް ސަރވިސް ޗާޖާއި އެއަރޕޯޓް ޑިވެލޮޕްމަންޓް އަދި އެއާއިގުޅޭ ޖޫރިމަނާގެ ގޮތުގައި އެއް މިލިއަން ސާދަ ހާސް ހަ ސަތޭކަ ފަންސާސް ހަތަރު ޑޮލަރާއި ދެހާސް އަށްސަތޭކަ ދިވެހި ރުފިޔާ މެގަ މޯލްޑިވްސް އިން މީރާއަށް ދެއްކުމަށް ހުކުމްކޮށްފައެވެ.\nމި ފައިސާ 10 މަސް ތެރޭ ދައްކާ ޚަލާސް ކުރުމަށް ސިވިލް ކޯޓުން ވަނީ މެގަ މޯލްޑިވްސްގެ މައްޗަށް ހުކުމްކޮށްފައެވެ. މާލީ މައްސަލަތައް ދިމާވެ ހުއްޓާލާފައިވާ، މެގަ މޯލްޑިވްސް އެއާލައިނުން ޓެކްސް އާއި އެ ފައިސާ ނުދައްކައިގެން މީގެ ކުރިން ވެސް ގިނަ އަދަދެއްގެ ފައިސާ ދެއްކުމަށް ސިވިލް ކޯޓުން ހުކުމް ކޮށްފައިވެއެވެ.\nމެގަ މޯލްޑިވްސްގެ އުދުހުންތައް ހުއްޓާލީ 2017 ވަނަ އަހަރުގެ މޭ މަހުގެ ތެރޭގައެވެ. އެ އެއާލައިން އެހެން ބަޔަކަށް ވިއްކާލައި އަލުން އުދުހުންތައް ފަށާނެ ކަމުގެ އަޑުތަކެއް އެރި ނަމަވެސް، އެންމެ ފަހުން އެ އެއާލައިންގެ އޮޕަރޭޝަންތައް އެއްކޮށް ހުއްޓާލައި އެ ކުންފުނިން ގެނެސްފައިވާ ބޯޓްތައް ވެސް ވަނީ އަނބުރާ ފޮނުވާލާފައެވެ.\nއަދި އެ ކުންފުނި އުވާލުމަށް މީގެ ކުރިން އިއުލާން ވެސްކޮށްފައިވެއެވެ. މެގަ މޯލްޑިވްސްއަކީ މިހާރުގެ ޑިފެންސް މިނިސްޓަރު މާރިޔާ އަހުމަދު ދީދީގެ މަސްލަހަތު އޮތް އެއާލައިނެކެވެ.\nމެގަ މޯލްޑިވްސް ޑިފެންސް މިނިސްޓަރ އަލްއުސްތާޒާ މާރިޔާ އަހްމަދު ދީދީ


Marcelo ah aniyaavee Russia in nidhan dhin godhadee ge sababun\nމާސެލޯއަށް އަނިޔާވީ ރަޝިއާއިން ނިދަންދިން ގޮދަޑީގެ ސަބަބުން\nސާބިއާ މެޗުގައި ލިބުނު އަނިޔާއާ ގުޅިގެން، މެޑިކަލް ޓީމުގެ އެހީތެރި ކަމާއެކު މާސެލޯ (12) ދަނޑުން ފައިބަނީ --- ފޮޓޯ: އީއެފެއެއީ\nގުރޫޕް "އީ" ގެ ފަހު މެޗުގައި ސާބިއާ އާ ދެކޮޅަށް ކުޅެމުން ދަނިކޮށް އަނިޔާވި، ބްރެޒިލްގެ ޑިފެންޑަރު މާސެލޯއަށް އަނިޔާވީ ރަޝިއާގެ ވެރިރަށް މޮސްކޯގެ ހޮޓަލުން ނިދަން ދިން ގޮދަޑީގެ ސަބަބުން ކަމަށް ބްރެޒިލް ޓީމުގެ ޑޮކްޓަރު ބުނެފި އެވެ.\nސާބިއާ ދެކޮޅަށް ކުޅުނު މެޗުގައި، މާސެލޯއަށް އަނިޔާ ވުމާ ގުޅިގެން، މެޗުގެ ވަރަށް ކުރީ ކޮޅު ވަނީ އޭނާ ބަދަލު ކޮށްފަ އެވެ. ބަދަލުގައި ކުޅެން އެރީ އެތުލެޓިކޯ މެޑްރިޑްގެ ޑިފެންޑަރު ފިލިޕޭ ލުއިސް އެވެ.\nބްރެޒިލްގެ ޓީމުގެ ޑޮކްޓަރު ރޮޑްރިގޯ ލަސްމާ ބުނީ، އަނިޔާވީ މާސެލޯގެ ކޮނޑަށް ކަމަށާއި އެއީ ކޮނޑަށް ވީތަދެއްގެ ސަބަބުން ކަމަށެވެ. އޭނާ ބުނީ އެއީ މޮސްކޯގައި ބްރެޒިލް ކޭމްޕް ކޮށްފައިވާ ހޮޓަލުގައި މާސެލޯ ނިދާ ގޮދަޑީގެ ސަބަބުން ވީ ކަމަކަށް ވެދާނެ ކަމަށެވެ. މާސެލޯއަށް ނިދަން ދީފައި ވަނީ މަޑު ގޮދަޑިއެއް ކަމަށްވެސް ޑޮކްޓަރު ބުންޏެވެ.\n"ފަހަރެއްގައި ވާދެނެ މޮސްކޯގައި އޭނާ ނިދާ ގަދަޑިއަކީ މަޑު ގޮދަޑިއެއް ކަމަށްވެސް، ގޮދަޑި މަޑުން ވަންޏާ ބުރަކައްޓާ ގުޅޭ ހިސާބަށް އެކަހަލަ ތަދެއް އަރާފާނެ." ލަސްމާ ބުންޏެވެ.\nއޭނާ ބުނީ، މާސެލޯއަށް ލިބުނު އަނިޔާ އިތުރަށް ޓެސްޓް ހެދުމަށް ފަހު ބަލާނެ ކަމަށެވެ. ދެ ވަނަ ބުރުގައި ބްރެޒިލް ބައްދަލު ކުރާނީ މެކްސިކޯއާ ދެކޮޅަށެވެ. އެ މެޗު އޮންނާނީ ރާއްޖޭގަޑިން އަންނަ ހޯމަ ދުވަހު އިރުއޮއްސި 7:00 ގަ އެވެ. އެ މެޗުގައި މާސެލޯ ފުރަތަމަ 11 އިން ފެންނާނެ ކަމެއް އަދި ނުފެންނާނެ ކަމެއްވެސް މުޅިން ޔަގީނެއް ނޫނެވެ.\nވޯލްޑް ކަޕް 2018 ބްރެޒިލް\nމަލާމާތަކަށް ސަމާލުކަމެއް ނުދެން، ދާނީ ކުރިއަށް: ނޭމާ


ގާސިމް މިއަދު ނޫސްވެރިންނާ ވާހަކަ ދައްކަވަނީ: އޭނާއާ މެދު ނުހައްގުން ފިޔަވަޅު އަޅަނީ ޒާތީ ހަސަދާގައި ކަަމަށް ވިދާޅުވި. --ފޮޓޯ: ހުސެއިން ވަހީދު/ މިހާރު\nބޮޑު ލާރިއެއް ވެސް ދައްކާކަށް ނޯންނާނެ، އެއީ ރާވައިގެން ކުޅޭ ޑްރާމާއެއް: ގާސިމް\n04 އެޕްރީލް 2017 - 17:04 46 comments\nދައުލަތަށް ދައްކަވަން ޖެހޭ އެންމެ ބޮޑު ލާރިއެއް ވެސް ނޯންނާނެ ކަމަށާއި އޭނާގެ ވިޔަފާރި އާއި އެ ވިޔަފާރީގެ މަސްލަހަތާ ގުޅިފައިވާ މުވައްޒަފުންނަށް ބޭއިންސާފުން އަނިޔާ ދެމުން ދަނީ ޒާތީ ހަސަދައާ ހެދި ކަމަށް ވިދާޅުވެ ޖުމްހޫރީ ޕާޓީގެ ލީޑަރު ގާސިމް އިބްރާހިމް މިއަދު ކީރިތިކުރައްވައިފި އެވެ.\nޖުމްހޫރީ ޕާޓީ އޮފީހުގައި ބޭއްވި ނިއުސް ކޮންފަރެންސެއްގައި ގާސިމް ވިދާޅުވީ ވިލާޝިޕިންއާ ގުޅޭގޮތުން ތަފާތު އެކި މައްސަލަތައް ދައުލަތުގެ އެކި މުއައްސަސާތަކުން ހިންގަމުންދާ ކަމަށެވެ. ގާތްގަނޑަކަށް 5،000 މުވައްޒަފުން އުޅޭ އޭނާގެ ކުންފުންޏަކީ އިގްތިސާދީ ގޮތުންނާއި އުމްރާނީ އަދި އިޖުތިމާއީ ދާއިރާގައި ވެސް އެތައް ރައްޔިތުންނެއްގެ ހައްގުތަކަކާ ގުޅޭ މަސައްކަތްތަކެއް ކުރާ ތަނެއް ކަމަށް ވިދާޅުވި އެވެ.\nވިލާ ޝިޕިން އެންޑް ޓްރޭޑިން ކޮމްޕެނީ ލިމިޓެޑާ މެދު ބޭއިންސާފުން ފިޔަވަޅު އަޅަމުންދާއިރު، އެއިން ކޮންމެ ކަމަކުން އެތައް ރައްޔިތުންނަކަށް ގެއްލުންވަމުންދާ ކަމަށް ވިދާޅުވެ، ނޫސްވެރިންގެ ބައްދަލުވުމުގައި ގާސިމް ވާހަކަ ދެއްކެވީ ވަރަށް އަސަރާ އެކުގަ އެވެ.\nއެ ކުންފުނިން ދައުލަތަށް ފައިސާ ދައްކަން ޖެހޭ ކަމަށް ސަރުކާރުން ދައްކަމުންދާ ވާހަކަތަކަކީ އެއްވެސް ހަގީގަތެއް ނެތް ވާހަކަތަކެއް ކަމަށާއި އެއީ މާކުރިން ރާވައިގެން ސަރުކާރުން ކުޅެމުންދާ ޑްރާމާއެއް ކަމަށް ވިދާޅުވި އެވެ. އެއީ އުފައްދައިގެން ވިލާ ޝިޕިން އަށް ކުރިމަތިކޮށްގެން އުޅޭ މައްސަލަތަކެއް ކަމަށް ތަކުރާރުކޮށް ގާސިމް ވިދާޅުވި އެވެ.\nގާސިމް މިއަދު ނޫސްވެރިންނާ ވާހަކަ ދައްކަވާއިރު، ވިލާ ޝިޕިންގެ ކޮމްޕެނީ ސެކްރެޓަރީ އިބްރާހިމް ރަޝީދު (ކ-3) އަދި ގާނޫނީ ވަކީލުން ގާސިމްގެ ފަހަތުގައި މަޑުކޮށްލައިގެން.---ފޮޓޯ: ހުސެއިން ވަހީދު/ މިހާރު\n"އަޅުގަނޑަކީ އަބަދުވެސް ދައުލަތަށް ދައްކަން ޖެހޭ ފައިސާއެއް އޮތް ނަމަ ބަރާބަރަށް އަދާކުރާ މީހެއް. އިސްލާމްދީނަށް ހުރުމަތްތެރިކޮށް ހިތައި ގާނޫނަށާއި އަޅުގަނޑު އެއްބަސްވާ އެއްބަސްވުންތަކަށް އަބަދުވެސް ވަރަށް އިހްލާސްތެރިކަމާ އެކު ކިޔަމަންތެރިކަން އަދާކޮށްގެން މަސައްކަތް ކުރާ މީހެއް،" ގާސިމް ވިދާޅުވި އެވެ.\n"އަބަދުވެސް އިސްކަންދެނީ ދައުލަތަށް ދައްކަން ޖެހޭ އެއްޗެއް އޮތް ނަމަ އޅުގަނޑުގެ މިލްކިއްޔާތުގެ ތެރެއިން އެ އެއްޗެއް ދައްކާ ނިންމަން. އެ އުސޫލުން ވަރަށް ސާބިތުކަމާ އެކު ދަންނަވަން ދައުލަތަށް ދައްކަން ޖެހޭ އެންމެ ބޮޑު ލާރިއެއް ވެސް ނޯންނާނެ މިއަދާ ހަމައަށް."\nގާސިމް ވިދާޅުވި ގޮތުގައި ހަގީގަތް އޮޅުވާލައި އޭނާ އާއި އޭނާގެ ވިޔަފާރީގެ މަސްލަހަތު އޮތް އެތައް ބަޔަކަށް ދަނީ ނުހައްގު އެތައް އަނިޔާތަކެއް ލިބެމުންނެވެ. ތ. އަތޮޅު އެލާގެ މައްސަލާގާއި ވިލާޝިޕިންގެ އެކައުންޓްތައް އަނެއްކާވެސް ފްރީޒްކޮށް، 18.6 މިލިއަން ޑޮލަރު ހޯދަން ސަރުކާރުން މަސައްކަތް ފަށާފައިވާ ކަމަށް ގާސިމް ވިދާޅުވި އެވެ.\nއޭނާ ވިދާޅުވީ ދެ މަރުހަލާ އަކުން ނިމި، ތިން ވަނަ މަރުހަލާ އަށް ދާން ފުރުސަތު ނުދީ، 18.6 މިލިއަން ޑޮލަރު ނަގަން ސަރުކާރުން އުޅުމަކީ ވިޔަފާރި އަށް އިއާދަނުކުރެވޭވަރުގެ ބޮޑެތި ގެއްލުންތަކެއް ލިބޭނެ ކަމެއް ކަމަށެވެ.\n"އިމްޕްލިމެންޓޭޝަނަށް ގޮސް ކުންފުނީގެ މުދާތައް ވިއްކަން ޖެހޭނީ ނުވަތަ އިފްލާސްކުރުމާ ހަމައަށް ދާން ޖެހޭނީ ގާނޫނީ ހުރިހާ މަރުހަލާއެއް ފުރިހަމަވުމުން. އެހެން ނޫނީ އެއީ އިންސާފުން ބޭރު، ނުވަތަ އަޅުގަނޑަކަށް ނޭނގެ އެއަށް ކިޔާނެ އެއްޗެއް،" ގާސިމް ވިދާޅުވި އެވެ.\nގާސިމް ވިދާޅުވި ގޮތުގައި އަތޮޅު އެލާ މައްސަލާގައި އެއްވެސް ފައިސާއެއް ދައުލަތަށް ދައްކާކަށް ނޯންނާނެ އެވެ. އެލާގެ އެއްބަސްވުން އެކުލަވާލާފައި އޮތް ގޮތުން ޑިސެމްބަރު 2018 ގެ ކުރިން އެއްވެސް ކުއްޔެއް ދައްކަން ނުޖެހޭނެ ކަަމަށް ވިދާޅުވި އެވެ.\nއޭނާ ވިދާޅުވީ މިހާލަތު ކުރިމަތި ކުރުމުން ހިތާމަކުރައްވާ ކަމަށާއި ސަބަބަކީ އޭނާ މުސާރަ ދޭން ޖެހޭ އެތައް މުވައްޒަފުންނަށް މުސާރަ ނުދެވުމާއި ތަންތަނުގެ ކުއްޔާއި ބޭންކްތަކަށް އަދާކުރަން ޖެހޭ ލޯނު ދައްކަން ވަަރަށް ބޮޑެތި ހުރަސްތަކެއް ކުރިމަތިކޮށްފައި ވުމުން ކަމަށެވެ. މިއަދާ ހަމައަށް އެކަން ތަހައްމަލްކު ރަމުން ދިޔައަސް އެ ފައިސާ ހޯދަން ތަންފީޒީ މަރުހަލާ އަށް ސަރުކާރުން ދިއުމަކީ އެތައް\n"ތ. އެލާގެ ކުއްޔާއި އެޑްވާންސްގެ ގޮތުގައި މިހާރު ވެސް އަޅުގަނޑުމެން ވާނީ 4.6 މިލިއަން ޑޮލަރު ދައްކާފައި،" ގާސިމް ވިދާޅުވި އެވެ.\nގާސިމް މިއަދު ނޫސްވެރިންނާ ވާހަކަ ދައްކަވަނީ. --ފޮޓޯ: ހުސެއިން ވަހީދު/ މިހާރު\nއެލާގައި މިއަދާ ހަމައަށް އެއްވެސް މަސައްކަތެއް ކުރިއަށް ނުގެންދެވި އޮތީ 2014 ވަނަ އަހަރުން ފެށިގެން ސަރުކާރުން ކުޅެމުން އައި "ސަކަރާތައި މަޖާގަނޑާ" ހެދި ކަމަށް ވިދާޅުވި އެވެ. އެއާއެކު ގދ. ގަޒީރާ އާއި މާނިޔަފުށި އަދި ކައްދޫ އެއާޕޯޓުގައި ސިޓީ ހޮޓާ އެޅުމުގެ ބަދަލުގައި ދިން ފަޅުގެ މަސައްކަތް ވެސް ކުރިއަށް ނުދިޔައީ ސަރުކާރާ ހެދި ކަމަށް ވިދާޅުވި އެވެ.\nދައުލަތަށް ދައްކަން ޖެހޭ ފައިސާ އޮތް ކަމަށް ތުހުމަތުކުރާއިރު އެންމެ ރަނގަޅަށް ދައުލަތަށް ޓެކްސް ދައްކާތީ ދައުލަތުގެ ރަންލާރި ދީފައިވާ ކަމަށެވެ. ޖެހިގެން އައި އަހަރު 92 މިލިއަން ޑޮލަރު ދައުލަތަށް ދައްކަން ޖެހޭ ކަމަށް ބުނުމަކީ "ޖޯކެއް" ކަމަށް ގާސިމް ވިދާޅުވި އެވެ.\n"ފުލުހުން ވިއަސް ކޯޓުތައް ވިއަސް އެހެން މުއައްސަސާތައް ވިއަސް ގަބޫލުކުރައްވާނެ ދިވެހިރާއްޖޭގެ ރައީސުލްޖުމްހޫރިއްޔާގެ އަތްޕުޅުން ރަންލާރި ދެއްވާފައި އޭގެ ދެ މަސް ދުވަސް ފަހުން 92 މިލިއަން ޑޮލަރު ދައުލަތަށް ދައްކަން ޖެހޭ ކަމަށް ބުނުމަކީ އެއް ދުވަހަކުން ވާނެ ކަމެއް ނޫން. އެ ހާލަތު އެހެން އޮއްވައި ރަންލާރި ދެއްވާނެ ކަމަށް ގަބޫލުފުޅުކުރައްވަނީ ކޮން ބޭފުޅެއްތޯ؟ ކޮން ރައްޔިތެއްތޯ؟،" ގާސިމް ވިދާޅުވި އެވެ.\nގާސިމް މިއަދު ވަނީ އޭނާގެ އަނބިދަރިންނާއި އޭނާގެ ކުންފުނީގެ މުވައްޒަފުންނަށް ވަސިއްޔަތް ވެސް ކުރައްވައިފަ އެވެ.\nއޭނާ ފާހަގަކުރެއްވި ގޮތުގައި އަނިޔާވެރިކަމާ ދެކޮޅަށް މަސައްކަތް ކުރަން ޖެހޭ ކަން ކީރިތި ގުރުއާނުގައި މާތްﷲ ވަހީކުރައްވާފައިފައި ވެ އެވެ. އެހެންވެ ހައްގަށް ނަސްރު ލިބޭނެ ކަމަށް ތަކުރާރުކޮށް ވިދާޅުވި އެވެ.\n"އަޅުގަނޑުގެ އަނބިދަރިންނަށް، އަޅުގަނޑުގެ މުވައްޒަފުންނަށް އަޅުގަނޑު ދޭ ނަސޭހަތަކީ ކެތްތެރިވާށޭ. ގާނޫނީ އިމުން ބޭރަށް ވަޑައިނުގަންނަވާށޭ. މާތްﷲ އެޅުއްވި ކޮންމެ ފުރާނައަކަށް ވެސް މަގުދައްކަވާނެ. ރިޒުގު ވެސް ތަނަވަސްކޮށްދެއްވާނެ އަދި އެހެން ކަންކަން ވެސް މިންވަރު ކުރައްވާނެ. އެއްވެސް މީހަކަށް މާތްﷲ އަނިޔާވެވޮޑިނުގަންނަވާނެއޭ،" ގާސިމް ވިދާޅުވި އެވެ.\nއިތުރު ލިޔުންތައް މެމްބަރު ގާސިމް އިބްރާހިމް (މާމިގިލި) ސަރުކާރު ވިލާ ގްރޫޕް މީރާ ރައީސް އަބްދުﷲ ޔާމީން\nސަރުކާރު ފިއްތަން މަސައްކަތް ކުރޭ: ޒުހޫރު


Jinsee furahsaaraige thuhumathuthah Minister Asim dhogu kurahvvaifi\nޖިންސީ ފުރައްސާރައިގެ ތުހުމަތު ފޮރިން މިނިސްޓަރު އާސިމް ދޮގު ކުރައްވައިފި\nފޮރިން މިނިސްޓަރު މުހައްމަދު އާސިމް --\nފޮރިން މިނިސްޓްރީގެ މުވައްޒަފުންތަކަކަށް ޖިންސީ ފުރައްސާރަ ކުރި ކަމަށް ބުނެ ކޮށްފައިވާ ތުހުމަތުތަކާ ގުޅޭ ގޮތުން ފުރަަތަމަ ފަހަރަށް ފޮރިން މިނިސްޓަރު ޑރ. މުހައްމަދު އާސިމް ވާހަކަ ދައްކަވައިފި އެވެ. މިނިސްޓަރު މިއަދު ވަނީ އެ ތުހުމަތުތައް ދޮގު ކުރައްވާފަ އެވެ.\nމި އަހަރުގެ މެދުތެރޭގައި ރާއްޖެއިން ބޭރަށް ކުރި ދަތުރެއްގެ ތެރެއިން މިނިސްޓަރު އެތަނުގެ އަންހެން މުވައްޒަފަަކަށް ޖިންސީ ފުރައްސާރަ ކުރި ކަމަށް ތުހުމަތުވާ މައްސަލައެއް ވަނީ ސޯޝަލް މީޑިއާގައި ފެންމަތިވެފަ އެވެ. ހާރިޖީ ދާއިރާގެ ބައެއް ފަރާތްތަކާއި ސަރުކާރުގެ އިސް ބައެއް ބޭފުޅުން ވެސް ވަނީ އެކަން ތަހުގީގު ކުރުމަށް ގޮވާލާ ބާރު އަޅައިފަ އެވެ. މީގެ އިތުރުން ބައެއް ސަފީރުން ވެސް ވަނީ އެކަމުގައި މިނިސްޓަރު އާސިމް އިސްތިއުފާދިނުމަށް ގޮވާލާފަ އެވެ.\nއެ ވާހަކަތަށް މީޑިއާއަށް ތިލަވިތާ ދުވަސްތަކެއް ފާއިތުވެދިޔަ ފަހުން ފޮރިން މިނިސްޓަރު އާސިމް މިރޭ ކުރެއްވި ޓުވީޓެއްގައި ވިދާޅުވެފައިވަނީ އޭނާގެ މައްޗަށް މިފަހުން ކޮށްފައިވާ ތުހުމަތުތަށް ދޮގު ކުރައްވާ ކަމަށެވެ.\nމިނިސްޓަރުގެ ޓުވީޓްގައި އިތުރަށް ވިދާޅުވެފައިވަނީ، މިނިސްޓަރު ކަމުގެ ދައުރު ހަމަވުމާއެކު، ރައިސް އަބުދުﷲ ޔާމީން އެމަނިކުފާނުގެ ކެބިނެޓުން ދެއްވި ފުރުސަތަށް ޝުކުރު ދަންނަވާ ކަމަށާއި، މިނިސްޓްރީގެ މުވައްޒަފުންނަށްވެސް ޝުކުރު ދަންނަވާ ކަމަށެވެ.\nމިިނިސްޓަރު އާސިމް ވިދާޅުވީ ފޮރިން މިނިސްޓްރީއަށް ބާއްޖަވެރި މުސްތަގުބަލަކަށް އެދޭ ކަމަށާއި، އަންނަ ސަރުކާރަށާއި އެ ސަރުކާރުގެ ފޮރިން މިނިސްޓަރަށް މަރުހަބާ ދަންނަވާ ކަމަށެވެ.


އަލީގެ ރައްދު އީސައަށް: ކުއްޔަށް އުޅޭ އެންމެންނަކީ ރަށުގައި ހޮލިޑޭ ހޯމް ހަދާފައި އައިސް އުޅޭބައެއް ނޫން! – Dhen.mv\nއަލީގެ ރައްދު އީސައަށް: ކުއްޔަށް އުޅޭ އެންމެންނަކީ ރަށުގައި ހޮލިޑޭ ހޯމް ހަދާފައި އައިސް އުޅޭބައެއް ނޫން!\nApril 2, 2020 - 1:32 pm\nމާލޭގައި ކުއްޔަށް އުޅޭ އެންމެންނަކީ އަމިއްލަ ރަށުގައި ހޮލިޑޭ ހޯމް ހަދާފައި އައިސް އުޅޭ ބައެއް ނޫން ކަމަށް ބުނެ ކެންދޫ ދާއިރާގެ މެމްބަރު އަލީ ހުސައިން ކެނދިކުޅުދޫ ދާއިރާގެ މެމްބަރު އަހުމަދު އީސައަށް ރައްދު ދެއްވައިފިއެވެ.\nއަލީ ހުސައިން މިހެން ވިދާޅުވެފައި މިވަނީ މާލެ އަދި ހުޅުމާލޭގައި ކުއްޔަށް ދިރިއުޅެމުންދާ ރައްޔިތުން ކުލި ނުދެއްކިގެން މަގުމަތި ނުވަނީސް، އެމީހަކު އަމިއްލަ ރަށަށް ދިޔުމަށް އީސާ ގޮވާލާފައި ވަނިކޮށެވެ.\nމިކަމާ ގުޅިގެން އަލީ ހުސައިން ކުރެއްވި ޓްވީޓެއްގައި ވިދާޅުވީ ކުއްޔަށް އުޅޭ އެންމެންނަކީ އެމީހުންގެ އަމިއްލަ ރަށުގައި ހޮލިޑޭ ހޯމް ހަދާފައި އައިސް އުޅޭބައެއް ނޫން ކަމަށާއި ކުއްޔަށް އުޅޭ މާލޭގެ މީހުން އަމުދުން ދާނެ އެހެންތަނެއް ނޯންނާނެ ކަމަށެވެ.\nކުއްޔަށް އުޅޭ އެންމެންނަކީ އެމީހުންގެ އަމިއްލަ ރަށުގައި ހޮލިޑޭ ހޯމް ހަދާފައި އައިސް އުޅޭބައެއް ނޫން. އަދި ކުއްޔަށްއުޅޭ މާލޭގެ މީހުން އަމުދުން ދާނެ އެހެންތަނެއް ނޯންނާނެ.\n— Ali Hussain (@AleeVoice) April 2, 2020\nއިއްޔެ ބޭއްވި ރައްޔިތުންގެ މަޖިލީހުގެ ޖަލްސާގައި ވާހަކަފުޅު ދައްކަވަމުން، މެމްބަރު އީސާ ވިދާޅުވީ، ހާލުގައި ޖެހި އާއިލާ ނުބެލޭ ހިސާބަށް ކަންކަން ދިއުމުގެ ކުރިން ފަރުދީ ޒިންމާ އަދާކޮށް އަމިއްލަ ރަށަށް ބަދަލުވާން ޖެހޭ ކަމަށެވެ. އީސާ އިތުރަށް ވިދާޅުވީ، ކުއްޔަށް އެޕާޓްމެންޓް ދޭ ބައެއް ތަންތަނުގެ ވެރިން ކުލި ކުޑަކޮށްދިން ނަމަވެސް އަދިވެސް ބައެއް މީހުންނަށް ކުލި ދެއްކުމުގައި އުނދަގޫތަކާއި ކުރިމަތިލާން ޖެހޭ ކަމަށެވެ.


REPORT: PSM ah Olympus gai vaki aa manzareh dhekkidhaanetha? | Mihaaru\nދިވެހި ފިލްމްތައް އަޅުވާ ރަސްމީ ސިނަމާ "އޮލިމްޕަސް": މިތަން މިހާރު ވަނީ ޕީއެސްއެމްގެ ދަށަށް ބަދަލުކޮށްފައި.\nޕީއެސްއެމް އަށް އޮލިމްޕަހުގައި ވަކި އާ މަންޒަރެއް ދެއްކިދާނެތަ؟\n18 އެޕްރީލް 2018 - 06:15 8 comments\nފިލްމީ ދާއިރާގެ މީހުން އެންމެ ކަންބޮޑުވާ އެއް މައްސަލައިގެ ތެރޭގައި ދިވެހި ފިލްމުތައް އަޅުވަން ހުރި ރަސްމީ ސިނަމާ އޮލިމްޕަހުގެ މައްސަލަ ހިމެނެ އެވެ. ޑރ. މުހައްމަދު ވަހީދު ހަސަން މަނިކުގެ ވެރިކަމުގައި އެ ސިނަމާގެ ސީޓްތައް ބަދަލުކޮށް، ތަން އޭސީކޮށް އީމާރާތުގެ އާބާތުރަ ކޮންމެވެސް ވަރަކަށް ފިލުވި ނަމަވެސް، އެކަށީގެންވާ ގޮތަކަށް އޮލިމްޕަސް ސިނަމާ ނުބެލެއްޓޭތީ ތަނުގެ ހާލަތު ދަށެވެ. ސިނަމާ ހޯދުމަކީ ވެސް ވަރަށް ބޮޑު އުނދަގުލެކެވެ.\nއެތަނުގެ ސައުންޑާއި ފާހާނާތަކާއި ކެންޓީނާއި ޓިކެޓް ކައުންޓަރު ފަދަ ކަންތައްތައް އެއީ އަތުން ދޫވެފައި ހުރި ކަންކަމެވެ. އެހެންވެ އެކަންކަމަށް އަވަސް ހައްލުތަކެއް ބޭނުންވެ އެވެ.\nނެޝަނަލް ސެންޓް ފޮ ދި އާޓްސް (އެންސީއޭ) ގެ ދަށުގައި ކުރިން ހުރި ސިނަމާ މިހާރު ވަނީ ޕަބްލިކް ސާވިސް މީޑިއާ (ޕީއެސްއެމް)ގެ ދަށަށް ބަދަލުކޮށްފަ އެވެ. އެއާ އެކު ޝޯއަކަށް ކުރިން އޮލިމްޕަސް ކުއްޔަށް ދޫކުރަމުން އައި އަގު މިހާރު ވަނީ 4،000ރ. 2،000ރ. އަށް ކުޑަކޮށްފަ އެވެ. މި ބަދަލާ މެދު ޑައިރެކްޓަރުންނާއި ޕްރޮޑިއުސަރުން ތިބީ ވަރަށް ހިތްހަމަޖެހިފަ އެވެ.\nއޮލިމްޕަހުގައި އެޅުވީ 3ޑީ ފިލްމެއް ބަޔަކު ބަލަނީ: މި ސިނަމާގެ ފެންވަރު މަތި ކުރަން ޖެހޭ.\nއަނެއްކޮޅުން ޕީއެސްއެމްގެ ދަށަށް އޮލިމްޕަސް ގެންދިއުމާ އެކު، އެ ކުންފުނިން ވަނީ ފިލްމީ ދާއިރާ އަށް އުންމީދުތަކެއް ވެސް ގެނެސްދީފަ އެވެ. އޭގެ ތެރޭގައި ބޮޑަށް ހުރީ ހަމަ ކުރީގެ ސަރުކާރަކުތަކުގައި ވެސް ފިލްމީ ދާއިރާގެ މީހުންނަށް ދެއްކި ހުވަފެންތަކުގެ ތެރޭގައި ހިމެނޭ ކަންކަމެވެ. އެންމެ މުހިއްމު ކަމަކީ ޒަމާނީ ފެންވަރުގެ ރަނގަޅު ސިނަމާއެއްގެ ގޮތުގައި އެތަން ހިންގައިދޭނެ ވާހަކަ އެވެ. މިއީ އެއްގޮތަކަށް ވެސް އާ ވާހަކައެއް ނޫނެވެ.\nޑރ. ވަހީދުގެ ސަރުކާރުގައި އޮލިމްޕަހަށް ބަދަލުތަކެއް ގެނެވުނީ ވެސް، އެ ޝަކުވާތަކާ އެކު ފިލްމީ ދާއިރާގެ މީހުން ހިނގާތާ ވެސް އެތަކެއް އަހަރުތަކެއް ފަހުންނެވެ. އެހެންވެ ޕީއެސްއެމުން ފިލްމީ ދާއިރާގެ މީހުންނަށް މި ފަހަރު ދިން އުންމީދުތަކަކީ ހުސް ވާހަކަ އަށް ނުވުމަކީ މި ދާއިރާގެ އެންމެ ބޮޑު އުންމީދެވެ.\nފިލްމީ ދާއިރާގެ މީހުން އެއްތަންކޮށް، އޮލިމްޕަހުގެ ތަރައްގީގެ ވާހަކަ އާއި ފިލްމު ހަދަން ލުއި ލޯނު ދޫކުރުން ފަދަ ވައުދުތައް ޕީއެސްއެމުން ވުމަކީ ރިޔާސީ އިންތިހާބު ބޯމަތިވުމުން، ފިލްމީ ދާއިރާގެ މީހުން "ގަނެލައި މި ސަރުކާރަށް ވޯޓް ހޯދަން ޖެހި މަޅިއަކަށް ނުވާނެތޯ" ވެސް ސުވާލު އުފައްދާ މީހުން އެބަ ތިއްބެވެ.\n"އަހަރެން ވަަރަށް ބޮޑަށް އުންމީދު ކުރަން މިއީ ސިޔާސީ ބޭނުމެއްގައި ދައްކާ ވާހަކަތަކަކަށް ނުވުމަށް. ކޮންމެ ސަރުކާރެއް އޮތަސް ފިލްމީ ދާއިރާގެ ޑިވެލޮޕްމަންޓަށް މަސައްކަތްކޮށްދޭ ކަމަށް ވަންޏާ އަހަރެމެންގެ މައްސަލައެއް،" މަޝްހޫރު ޕްރޮޑިއުސަރަކު ބުންޏެވެ.\nޕްރޮޑިއުސަރު/ޑައިރެކްޓަރު ފާތުމަތު ނަހުލާ ބުނި ގޮތުގައި ޕީއެސްއެމުން އެ މީހުންނާ ބައްދަލުކޮށް ދެއްކި ވާހަކަތައް އެއްގޮތަކަށް ވެސް އަލެއް ނޫނެވެ.\n"އެކަމަކު އުންމީދުތަކެއް ދިނީމަ އެ ކަންކަން ވާނެ ކަމަށް އަޅުގަނޑުމެން އެންމެން ވެސް ވަރަށް ބޮޑަށް ގަބޫލު ކުރަން،" އޭނާ ބުންޏެވެ.\nނަހުލާ ބުނި ގޮތުގައި އޮލިމްޕަސް ޕީއެސްއެމްގެ ދަށުން ހިންގުމަކީ ހެޔޮ ފާލެކެވެ. އޭނާ ބުނި ގޮތުގައި ކޮލިޓީގައި ފިލްމުތައް ސްކްރީން ކުރެވޭ ވަރުގެ ތަނަކަށް ވެސް އޮލިމްޕަސް ހެދުމަކީ ވަރަށް މުހިއްމުވެފައި އޮތް ކަމެކެވެ.\n"އެ ބަދަލާ އެކު އެބަ ޖެހޭ އޮލިމްޕަހުގައި މިހާރު ހުރި އިޝޫސްތައް ހައްލުކޮށް ދޭން. އެކަން ކުރުމަށް އެހާ ދިގު މުއްދަތެއް ނަގާނެ ކަމަކަށް ވެސް ގަބޫލެއް ނުކުރެވޭ،" އޭނާ ބުންޏެވެ.\nޕްރޮޑިއުސަރު މުހައްމަދު (މޮގާ) އަލީ ވެސް ބުނީ ޕީއެސްއެމްގެ ދަށަށް އޮލިމްޕަސް ގެންގޮސް، އަގު ދެގުނަ ކުޑަކުރުމަކީ ވަރަށް އުފާވި ކަމެއް ކަމަށެވެ.\n"އެކަން ހެޔޮހިތުން ޝުކުރުވެރިކަމާ އެކު ބަލައިގަންނަން. އަދި އޮލިމްޕަހުގެ ސައުންޑް ސިސްޓަމް ވީހާ ވެސް އަވަހަކަށް ރަނގަޅު ކުރުމަކީ އަޅުގަނޑުމެން ވަރަށް ބޮޑަށް ބޭނުންވާ ކަމެއް،" އޭނާ ބުންޏެވެ.\nޕީއެސްއެމުން ފިލްމީ ދާއިރާ އަށް ވި ވައުދުތަކުގެ ތެރޭގައި އޮލިމްޕަހަކީ ދިވެހި ފިލްމުތަކަށް އަބަދު ވެސް އިސްކަން ދޭނެ ތިއޭޓަރަކަށް ހެދުން ހިމެނެ އެވެ. ފިލްމެއް އަޅުވާފައި އޮއްވައި، ކޮންމެވެސް އިވެންޓެއް ބާއްވަން ޝޯތައް މެދުކަނޑާލަން ޖެހުމަކީ ޕްރޮޑިއުސަރުން އަބަދު ވެސް ކުރާ ޝަކުވާއެކެވެ.\nއޮލިމްޕަހަށް ޒަމާނީ ހެޔޮ ބަދަލުތަކެއް ގެނެސްދޭނެ ކަމުގެ ޔަގީންކަމާ އެކު ޕީއެސްމުން ވަނީ މާލޭގައި އިތުރު ސިނަމާއެއް ހަދާނެ ކަމުގެ އިޝާރާތެއް ވެސް ދީފަ އެވެ.\nމިދިޔަ އަހަރު އޮލިމްޕަހުގައި އެޅުވި ފިލްމެއްގެ ޕްރިމިއާގެ ތެރެއިން.\n"އޮލިމްޕަހުގެ ސީޓް ބަދަލު ކުރި ފަހުން ކުރިއަށް ވުރެ އެތަނުގެ ޖާގަ މިހާރު ކުޑަ. އެހެންވެ ޕީއެސްމުން ބުނެފައި އެބަ އޮތް އޮލިމްޕަހުގެ ޖާގަ ވެސް އިތުރުކޮށް ދިނުމާ އެކު، މާލޭގައި އިތުރު ކުޑަ ސިނަމާއެއް ހެދުމުގެ ވިސްނުން ވެސް ހުރި ވާހަކަ،" ނަހުލާ ބުންޏެވެ. "އެއީ ވަރަށް ރަނގަޅު ނިންމުމެއް ކަމަށް އަޅުގަނޑު ގަބޫލު ކުރަން."\nޕީއެސްއެމާ އެކު ބޭއްވި ބައްދަލުވުމުގައި ޕްރޮޑިއުސަރުން ވަނީ ރަށްރަށުގައި ފިލްމުތައް ދައްކަން ހުރި ގޮންޖެހުންތަކުގެ ވާހަކަ ވެސް ހިއްސާކޮށްފަ އެވެ. އެހެންވެ އެކަމަށް ވެސް ލުއިތަކެއް ހޯދައި ދޭން މަސައްކަތް ކުރާނެ ކަމަށް ޕީއެސްއެމުން ބުނެފައިވެ އެވެ.\n"ގިނަ ރަށްރަށަކީ ފިލްމު ދައްކާނެ ސިނަމާއެއް ވެސް ނެތް ރަށްތައް. ދެން މި ހުންނަނީ ސްކޫލްތަކުގެ ހޯލްތައް މިކަމަށް ބޭނުން ކުރެވޭ ކަހަލަ ތަންތަނުގެ ގޮތުގައި،" މޮގާ ބުންޏެވެ. "އެކަމަކު ހޯލްތައް ހޯދުމަކީ ވަރަށް ބޮޑު ދައްޗެއް. އެހެންވެ ޕީއެސްއެމް މެދުވެރިކޮށް އެޑިއުކޭޝަން މިނިސްޓްރީއާ ވާހަކަ ދައްކައިގެން އިންތިޒާމްތަކެއް ހަމަޖައްސައި ދިނުމަކީ ވެސް ކުރެވިދާނެ ކަމެއް."\nއިކޮނޮމިކް މިނިސްޓްރީ މެދުވެރިކޮށް ފިލްމީ ދާއިރާ އަށް ލުއި ލޯން ދޫކުރާނެ ކަމުގެ ޔަގީންކަން ވެސް ޕީއެސްއެމުން ދީފައިވާ އިރު، އެ ކުންފުނިން ވަނީ ފިލްމުގެ އުފެއްދުމުގެ ޝައުގުވެރިކަން ވެސް ފާޅުކޮށްފަ އެވެ.\nމިދިޔަ އަހަރު ބޭއްވި 8 ވަނަ ދިވެހި ފިލްމް އެވޯޑްސްގެ ތެރެއިން.\n"ޕީއެސްއެމްގެ ދަށުން ހިންގާ ޓީވީއެމަކީ މިހާތަނަށް ފިލްމީ ދާއިރާ އަށް ވަރަށް ގިނަ މަސައްކަތްކޮށް ދީފައިވާ ތަނެއް. އެހެންވެ އެ މީހުން ފިލްމް ހަދަން އިންޓްރަސްޓް ހުރުމަކީ ވެސް، ފިލްމީ ދާއިރާ އަށް ލިބޭނެ ކުރިއެރުމެއްގެ ގޮތުގައި އަހަރެން ދެކެން." ނަހުލާ ބުންޏެވެ. "އޭގެ ސަބަބުން މި އިންޑަސްޓްރީ އަށް ނުކުންނަން ބޭނުންވާ މީހުންނަށް ވެސް ފުރުސަތުތަކެއް ލިބޭނެ."\nމީގެ ކުރިން މޯލްޑިވްސް އެސޯސިއޭޝަން ފޮ ޕަމޯމިން އާޓްސް (މާޕާ) އިން ވެސް ފިލްމު ހެދި އެވެ. އެކަމަކު އެކަމަކީ އޭރު ފިލްމީ ދާއިރާގެ ބައެއް މީހުން އެހާ ގަބޫލު ކަމެއް ނޫނެވެ.\n"އަހަންނަށް ހީވަނީ ފިލްމް ހަދަން ލުއި ލޯނު ދޫކުރުމާއި ފިލްމު ހެދުން ކަހަލަ ކަންކަމަށް ވުރެ ބޮޑަށް ޕީއެސްއެމުން މި ދާއިރާ އަށް ފަންނީ އެހީތެރިކަން ލިބޭނެ ގޮތްތަކެއް ހޯދައިދިނުން މިހާރު މާ މުހިއްމެހެން،" ނަން ނުޖަހާ ގޮތަށް ޕްރޮޑިއުސަރަކު ބުންޏެވެ. "ރާއްޖެއަކީ ފިލްމީ ދާއިރާއާ ގުޅުން ހުރި އެއްވެސް ކަމެއް ރަސްމީ ސިފައެއްގައި އުނގެނޭނެ ވަސީލަތްތަކެއް ހުރި ގައުމެއް ނޫން. އެހެންވެ އެކަންކޮށް ދިނުން މާ އައުލާކަން ބޮޑު."\nސުވާލަކީ މި އެވެ؛ އެތައް ބައެއްގެ އަތް ދަށަށް އޮލިމްޕަސް މީގެ ކުރިން ވެސް ހިނގައްޖެ އެވެ. ފިލްމީ ދާއިރާ އަށް ވަރަށް ގިނަ ހުވަފެންތަކެއް ދެއްކިއްޖެ އެވެ. މިފަހަރު މިއީ ޕީއެސްއެމްގެ ފަހަރެވެ. އެ ކުންފުނިން ދައްކާ މަންޒަރަށް މިހާރު މިތިބީ އިންތިޒާރުކޮށްގެންނެވެ.\nއިތުރު ލިޔުންތައް ޓީވީ މޯލްޑިވްސް ދިވެހި ފިލްމް އިންޑަސްޓްރީ އޮލިމްޕަސް ސިނަމާ ޕީއެސްއެމް


އައްޑޫ އެކުއެޓޯރިއަލް ހޮސްޕިޓަލުގެ ފަޔަރ އެލަރމް ސިސްޓަމް ސަރވިސްކުރުން\nއައްޑޫ އެކުއެޓޯރިއަލް ހޮސްޕިޓަލުގެ ފަޔަރ އެލަރމް ސިސްޓަމް ސަރވިސްކޮށްދޭނެ ފަރާތެއް ހޯދަން ބޭނުންވެއްޖެއެވެ.\nވީމާ، މިކަމަށް ޝައުޤުވެރިވާ ފަރާތްތަކުން 10 އޮކްޓޯބަރު 2021 އިން ފެށިގެން 14 އޮކްޓޯބަރު 2021 ވާ ދުވަހުގެ 13:00އަށް [email protected] އަށް، ގެޒެޓްކުރެވިފައިވާ ރެޖިސްޓްރޭޝަން ޝީޓް ފުރިހަމަ ކުރުމަށްފަހު އީމެއިލް ކުރެއްވުމަށް ދަންނަވަމެވެ.\nމި ޢިއުލާނާއި އެކު މަޢުލޫމާތު ޝީޓް އަގު ހުށަހަޅާ ފޯމް އަދި ރެޖިސްޓްރޭޝަން ފޯމް ގެޒެޓް ކުރެވިފައިވާނެއެވެ.\nމި ބީލަމާއި ގުޅިގެން އިތުރު މަޢުލޫމާތު ބޭނުންވާ ފަރާތްތަކަށް މަޢުލޫމާތު ދިނުމުގެ ބައްދަލުވުމެއް 14 އޮކްޓޯބަރު 2021 ވާ ދުވަހުގެ 14:00ގައި އައްޑޫ އެކުއެޓޯރިއަލް ހޮސްޕިޓަލުގެ އިދާރީ އޮފީސް އިމާރާތުގެ ކޮންފަރެންސް ހޯލްގައި އޮންނާނެއެވެ.\nބިޑް ހުށަހެޅުއްވުމަށް ރެޖިސްޓްރީ ކުރެއްވުމަށް ފަހު 24 އޮކްޓޯބަރު 2021 ވާ ދުވަހުގެ 13:30 އަށް އައްޑޫ އެކުއެޓޯރިއަލް ހޮސްޕިޓަލުގެ އިދާރީ އޮފީސް އިމާރާތުގެ ކޮންސްފަރެންސް ރޫމަށް ވަޑައިގެން ބިޑު ހުށަހެޅުއްވުން އެދެމެވެ.\n10 އޮކްޓޫބަރު 2021\nޕަބްލިޝްކުރި ތާރީޚު: 10 އޮކްޓޫބަރު 2021\nޕަބްލިޝްކުރި ގަޑި: 22:06\nސުންގަޑި: 14 އޮކްޓޫބަރު 2021 13:00\n- Beelan Sheet


އައިލްސް އިން ދެ ކޯހެއްގެ ދަސްވެނިވުން ބާއްވައިފި\nހުކުރު ،4 މެއި 2018 / 18:03\nއިންސްޓިޓިއުޓް ފޮރ ސެކިއުރިޓީ އެންޑް ލޯ އެންފޯސްމަންޓް ސްޓަޑީޒް (އައިލްސް) އިން ހިންގި ދެ ކޯހެއް ނިންމައި ދަސްވެނިވި ދަރިވަރުންނަށް ލިޔުން ހަވާލުކުރުމުގެ ރަސްމިއްޔާތު ބާއްވައިފިއެވެ.\nރޭ އިސްކަންދަރު ބިލްޑިންގގައި ބޭއްވި ރަސްމިއްޔާތު ޝަރަފްވެރިކޮށްދެއްވާފައިވަނީ މިނިސްޓަރ އޮފް ހޯމް އެފެއަރޒް އަޒްލީން އަޙްމަދުއެވެ. މިރަސްމިއްޔާތުގައި އެކްޓިންގ ކޮމިޝަނަރ އޮފް ޕޮލިސް، ޑެޕިއުޓީ ކޮމިޝަނަރ އޮފް ޕޮލިސް ޢަބްދުﷲ ނަވާޒް އާއި ފުލުހުންގެ އެގްޒެކެޓިވް އޮފިސަރުންނާއި ކޮމިޝަންޑް އޮފިސަރުންނާއި ކޯސްތަކުގެ ބައިވެރިންނާއި އާއިލާތަކުން ބައިވެރިވެލެއްވިއެވެ.\nމިރަސްމިއްޔާތުގައި ވާހަކަފުޅު ދައްކަވަމުން މިނިސްޓަރ އޮފް ހޯމް އެފެއަރޒް ދެއްކެވި ވާހަކަފުޅުގައި ޤާނޫނު އަސާސީ އާއި ޤާނޫނުތައް ނެގެހެއްޓުމުގައި އެންމެ މުހިއްމު ޒިންމާ ކޮނޑުގައި އެޅިފައިވާ އެއް ފަރާތަކީ ފުލުހުންކަމަށާއި ޤައުމަށް ކަމެއް ދިމާވާ ކޮންމެ ދަނޑިވަޅެއްގައިވެސް އާއްމު ފަރުދުން އެންމެ ބޮޑަށް ބަރޯސާވާ އެއް މުއައްސަސާއަކީ ފުލުހުންކަމަށް ވިދާޅުވިއެވެ. އަދި ރައްޔިތުންގެ މެދުގައި ފުލުހުންގެ މުއައްސަސާއަށް އޮންނަ އިތުބާރާއި ޔަޤީންކަން ދެމެހެއްޓުމަކީ ކޮންމެ ފުލުހެއްގެ މައްޗަށް އޮތް ޤައުމީ ވާޖިބެއްކަމަށް ވިދާޅުވިއެވެ.\nމިރަސްމިއްޔާތުގައި އައިލްސްގެ ވައިސް ރެކްޓަރ ޗީފް ސްޕްރިންޓެންޑެންޓް އޮފް ޕޮލިސް އަޙްމަދު ޢަބްދުﷲ ދެއްކެވި ވާހަކަފުޅުގައި އައިލްސްއިން ކިޔަވައިގެން ނިކުންނަށް ދަސްވެނިން މިހާރު ރާއްޖޭގައި އުފެދިފައިވާ ސަލާމަތީ ޚިދުމަތްތަކާއި، ޤާނޫނު ތަންފީޒްކުރާ އިދާރާތަކާއި، ޕްރައިވެޓް ސެކިއުރިޓީ ފާރމްތައް ހިންގުމުގެ އިސްސަފުގައި މަސައްކަތް ކުރަމުންދާކަމަށާއި މިއީ ފަޙުރުވެރިވުން ހައްޤުކަމެއްކަމަށް ވިދާޅުވިއެވެ. އަދި އައިލްސްގެ އަމާޒަކީ ލޯ އެންފޯސްމަންޓް ދާއިރާ ޒިންމާދާރުކޮށް، ޕްރައިވެޓް ސެކިއުރިޓީ ދާއިރާ އިތުރަށް ހަރުދަނާކޮށް، ރާއްޖެ މިދެކޭ ތަރައްޤީއާއި ކުރިއެރުމުގައި ޒުވާނުންގެ ދައުރު މިދާއިރާތަކުގައި ފުޅާކުރުންކަމުގައިވެސް ވިދާޅުވިއެވެ.\nރޭގެ ރަސްމިއްޔާތުގައި ވަނީ އައިލްސްއިން ހިންގި ޑިޕްލޮމާ އިން ޕޮލިސިންގ ކޯހުގެ ދެވަނަ ބެޗާއި ބެޗްލާސް އޮފް ސައިންސް އިން ސެކިއުރިޓީ އެންޑް ލޯއެންފޯސްމަންޓް ސްޓަޑީޒްގެ3ވަނަ ބެޗް ފުރިހަމަކުރި ބައިވެރިންނަށް ލިޔުން ދެއްވާފައެވެ. އެގޮތުން ޑިޕްލޮމާ އިން ޕޮލިސިންގ ކޯހުގެ ދެވަނަ ބެޗު 23 ބައިވެރިޔަކު ފުރިހަމަކޮށް ލިޔުން ހާސިލްކޮށްފައިވާއިރު ބެޗްލާސް އޮފް ސައިންސް އިން ސެކިއުރިޓީ އެންޑް ލޯއެންފޯސްމަންޓް ސްޓަޑީޒްގެ3ވަނަ ބެޗު 40 ދަރިވަރަކުވަނީ ފުރިހަމަކޮށްފައެވެ.\nއިންސްޓިޓިއުޓް ފޮރ ސެކިއުރިޓީ އެންޑް ލޯ އެންފޯސްމަންޓް ސްޓަޑީޒް އައިލްސް އުފެދުނު ފަހުން ގިނަ ޢަދަދެއް ކޯސްތަކެއްވަނީ ހިންގާފައެެވެ. އޭގެތެރޭގައި ސެޓްފިކެޓް ލެވަލްގެ ކޯސްތަކާއި ޑިޕްލޮމާ އަދި ޑިގްރީ ލެވަލްގެ ކޯސްތައް ހިންގާފައިވާއިރު މި ކޯސްތަކުގައި ފުލުހުންގެ އިތުރުން ތަންފީޒީ އިދާރާތަކުގައި މަސައްކަތްކުރާ މުވައްޒަފުންނާއި އާއްމުން ހިމެނޭގޮތަށް ޖުމްލަ 516 ދަރިވަރުން ވަނީ ދަސްވެނިވެފައެވެ.


Magistrate in ge musaara bodukoh, Criminal Court ge gaazeennah haassa inaayatheh dheyn committee in faaskoffi\nމާލިއްޔަތު ކޮމިޓީގެ މިއަދުގެ ބައްދަލުވުން: މެޖިސްޓްރޭޓުން މުސާރަ ބޮޑު ކުރަން ކޮމިޓީން ވަނީ ފާސްކޮށްފައި. (ފޮޓޯ/މަޖިލިސް)\nމެޖިސްޓްރޭޓުންގެ މުސާރަ ބޮޑުކޮށް، ކްރިމިނަލް ކޯޓުގެ ގާޒީންނަށް ހާއްސަ އިނާޔަތެއް ދޭން ކޮމިޓީން ފާސްކޮށްފި\nކްރިމިނަލް ކޯޓުގެ ގާޒީނަށް އިތުރު އެލަވެންސެއް ދެނީ އެ ކޯޓުގެ ބެކްލޮގް ހަތަރު މަސް ތެރޭ ސާފުކުރަން\nމެޖިސްޓްރޭޓުންގެ މުސާރަ ބޮޑުކޮށް، ކްރިމިނަލް ކޯޓުގެ ގާޒީން ނުރަސްމީ ގަޑީގައި މަސައްކަތް ކުރާ ނަމަ އިތުރު އެލަވަންސެއް ދޭ ގޮތަށް ރައްޔިތުންގެ މަޖިލީހުގެ މާލިއްޔަތު ކޮމިޓީން މިއަދު ފާސްކޮށްފި އެވެ.\nވީ ކިހިނެއް؟ - ގިނަ އަހަރުތަކެއް ވަންދެން މެޖިސްޓްރޭޓުންގެ މުސާރަ ބޮޑުކޮށްފައި ނުވާތީވެ، އެ ބޭފުޅުންގެ މުސާރަ ބޮޑުކުރަން މަޖިލީހަށް ހުށަހެޅީ ޖުޑީޝަލް ސާވިސް ކޮމިޝަން (ޖޭއެސްސީ)ގެ ފަރާތުންނެވެ. އަދި މި ކަމަށް ބެޖެޓްކޮށް ފިނޭންސް މިނިސްޓްރީން ވަނީ ހުއްދަ ދީފަ އެވެ.\nއޭގެ އިތުރުން، ކްރިމިނަލް ކޯޓުގެ ގާޒީންނަށް ހާއްސަ އިނާޔަތެއް ދިނުމަށް ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަން (ޑީޖޭއޭ) އިން ހުށަހެޅި އެވެ. އެ އިދާރާ އިން އެ ގޮތަށް ހުށަހެޅީ، އެ ކޯޓުގެ ބެކްލޮގް ސާފު ކުރުމަށް އިތުރު ގަޑީގައި ފަނޑިޔާރުން މަސައްކަތް ކުރުމަށެވެ. އެގޮތުން:\nމިއަދު ބޭއްވި މަޖިލީހުގެ ކޮމިޓީން ފާސް ކުރީ، ޖޭއެސްސީ އަދި ޑީޖޭއޭ އިން ހުށަހެޅި ގޮތަށް ފާސް ކުރަން\nތަފްސީލު - މިއަދުގެ ކޮމިޓީގައި ފުރަތަމަ މަޝްވަރާ ކުރީ މެޖިސްޓްރޭޓުންގެ މުސާރަ ބޮޑުކުރުމަށް ޖޭއެސްސީން ފޮނުވި މައްސަލައާ މެދު އެވެ. ޖޭއެސްސީން ބުނާ ގޮތުގައި 2010 އިން ފެށިގެން މެޖިސްޓްރޭޓުންގެ މުސާރަ ބަދަލު ނުވާ ކަމަށާއި އޭގެ ސަބަބުން ދާއިމީކޮށް އެ ވަޒީފާގައި މީހުން ބޭތިއްބުމަށް ގޮންޖެހުންތަކެއް ކުރިމަތިވާ ކަމަށެވެ. އެހެންވެ ޖޭއެސްސީން ފޮނުވި ހުށަހެޅުންތަކަކީ:\nދާއިރާގެ އިސް މެޖިސްޓްރޭޓް\nޓިއާ އެކެއް: އެލަވަންސްތަކާ އެކު ޖުމްލަ މުސާރަ 33،360ރ.\nޓިއާ ދޭއް: އެލަވަންސްތަކާ އެކު ޖުމްލަ މުސާރަ 31،360ރ.\n2. ކޯޓުގެ އިސް މެޖިސްޓްރޭޓް\nޓިއާ އެކެއް: އެލަވަންސްތަކާ އެކު ޖުމްލަ މުސާރަ 31،400ރ.\nޓިއާ ދޭއް: އެލަވަންސްތަކާ އެކު ޖުމްލަ މުސާރަ 29،400ރ.\nޖޭއެސްސީން ހުށަހެޅި ގޮތަށް ފާސް ކުރަން ހުށަހެޅުއްވީ އެމްއެންޕީގެ ނައިބު ރައީސް އަދި ތިމަރަފުށީ ދާއިރާގެ މެންބަރު އަބްދުﷲ ރިޔާޒެވެ. ހަނިމާދޫ ދާއިރާގެ އެމްޑީޕީ މެންބަރު އަބްދުލްގަފޫރު މޫސާ ތާއީދު ކުރެއްވި އެ ހުށަހެޅުން ފާސްވީ ކޮމިޓީގެ އަގުލަބިއްޔަތުންނެވެ.\nމާލިއްޔަތު ކޮމިޓީގެ މިއަދުގެ ބައްދަލުވުމުގައި މެންބަރު ޝަރީފް ވާހަކަދައްކަވަނީ: މި ދަނޑިވަޅުގައި މުސާރަ ބޮޑު ކުރަން އޭނާ ތާއީދެއް ނުކުރައްވާ. (ފޮޓޯ/މަޖިލިސް)\nމި ހުށަހެޅުމަށް ވޯޓަށް އެހުމުގެ ކުރިން ބައެއް މެންބަރުން ވަނީ އެކަމުގެ ކަންބޮޑުވުން ފާޅުކުރައްވާފަ އެވެ. އެގޮތަށް ހިޔާލުފާޅު ކުރެއްވި ބައެއް މެންބަރުން ވިދާޅުވީ، ދުނިޔެއަށް ކުރިމަތިވެފައިވާ އިގްތިސޯދީ ހާލަތަށް ރިއާޔަތްކޮށް މިފަދަ ދަނޑިވަޅެއްގައި މެޖިސްޓްރޭޓުންގެ މުސާރަ ބޮޑު ކުރުމަކީ ގަބޫލު ކުރެވޭ ކަމެއް ނޫން ކަމަށެވެ. އެގޮތަށް އެންމެ ބޮޑަށް ވަކާލާތު ކުރެއްވީ އައްޑޫ މަރަދޫ ދާއިރާގެ އެމްޑީޕީގެ މެންބަރު އިބްރާހީމް ޝަރީފް (މަވޯޓާ) އާއި އައްޑޫ ހުޅުދޫ ދާއިރާގެ މެންބަރު އިލްޔާސް ލަބީބެވެ.\nއޭގެ އިތުރުން، ކޯޓުގެ އިސް މެޖިސްޓްރޭޓާއި މެޖިސްޓްރޭޓްގެ މުސާރަ އެއް ހަމަވުމުން އެކަމުގެ ކަންބޮޑުވުން ވެސް މެންބަރުން ފާޅުކުރެއްވި އެވެ. ކޮމިޓީގެ މުގައްރިރު، ކިނބިދޫ ދާއިރާގެ މެންބަރު އަހްމަދު ނާޝިޒު ވިދާޅުވީ އެކަން ކޮމިޓީގެ ސަމާލުކަމަށް އައުމުން ޖޭއެއެސްސީގެ ފަރާތުން އެކަން ސާފުކުރުމުން ވެސް އެ ކޮމިޝަންގެ ޖަވާބަކަށްވީ، މުސާރަ ދޭން ބޭނުންވަނީ އެގޮތަށް ކަމަށެވެ.\nބެކްލޮގް ސާފު ކުރަން ގާޒީއަކަށް ދުވާލަކަށް 500ރ.\nކޮމިޓީގައި ދެވަނަ ކަމަށް މަޝްވަރާ ކުރީ، ކްރިމިނަލް ކޯޓުގެ ބެކްލޮގް ސާފު ކުރުމަށް، ގާޒީންނަށް އިތުރު އެލަވަންސެއް ދިނުމަށް ޑީޖޭއޭ އިން ފޮނުވާފައިވާ މައްސަލައާ ގުޅޭ ގޮތުންނެވެ. އެގޮތުން، ހަތަރު މަސް ތެރޭގައި ނުރަސްމީ ގަޑީގައި 10 ގާޒީން މަސައްކަތަށް ނެރެގެން ކޮންމެ ގާޒީއަކަށް ދުވާލަކަށް 500ރ. ދިނުމަށް އެ އިދާރާ އިން ހުށަހަޅާފައިވެ އެވެ.\n"[ޑީޖޭއޭ އިން ބުނާ ގޮތުން] ގާތްގަނޑަކަށް ޖުމްލަ 600،000ރ. އިތުރަށް ހަރަދުކުރާ ނަމަ، މިހާރު އޮތް 1،100އެއްހާ މައްސަލައިގެ ބެކްލޮގް އެއްކޮށް ކުރިއަށް އޮތް ހަތަރު މަސްދުވަސް ތެރޭގައި ކްލިއާ ކުރެވޭނެ ކަމަށް. އެއީ އިތުރު ގަޑިގައި މަސައްކަތް ކުރަން ނުކުންނަށް ގާޒީންނަށް ދުވާލަކަށް 500ރ.ގެ އެލަވެންސެއް ހަތަރު މަސްދުވަހު ދޭ ގޮތަށް،" ނާޝިޒް ވިދާޅުވި އެވެ.\nކްރިމިނަލް ކޯޓް: އެ ތަނުގެ 10 ފަނޑިޔާރުން އިތުރު ވަގުތުގައި މަސައްކަތް ކުރުމަށް 500ރ. ދިނުމަށް ކޮމިޓީން ނިންމި. (ދައުރު ފޮޓޯ/ މުޒައްޔިން ނާޒިމް)\nޑީޖޭއޭ އިން ހުށަހެޅި ގޮތަށް ފާސްކުރަން ހުށަހެޅުއްވީ ވިލުފުށީ ދާއިރާގެ މެންބަރު ހަސަން އަފީފެވެ. ކާށިދޫ ދާއިރާގެ މެންބަރު އަބްދުﷲ ޖާބިރު ތާއީދު ކުރެއްވި އެ ހުށަހެޅުން ފާސްވީ ކޮމިޓީގެ އަގުލަބިއްޔަތުންނެވެ.\nހަބަރުޖުޑިޝަރީޖުޑިޝަލް ސާވިސް ކޮމިޝަންޑީޖޭއޭއިގްތިސާދީ ކޮމިޓީ